
Légy jó önmagadhoz! 


„Könyvemben nekigyürkőzöm — mondja Dr. Hauck, a híres 
pszichológus —, hogy megtanítsalak: hogyan győzheted le 
az önhanyagolás rémét. Kioktatlak a felvilágosult önérdek 
művészetére. Hogy lehetetlenre vállalkozom? Hogy túl 
nagy a falat? Nahát akkor légy olyan szíves, kérdezd meg 
magadtól a következőt: mi különbözteti meg azokat, akik 
boldogan élnek és megvalósítják önmagukat — azoktól, 
akik nem? Valami különleges tehetség, amely a 
szerencsésekkel veleszületik, a pechesekkel nem? 

Egy fenét. Hisz ők is csak emberek! Akibe átlagos 
értelem és némi gyakorlati érzék szorult, az kezébe tudja 
venni az életét, és viszi valamire. Könyvemben felsorolok 

néhány pofonegyszerű irányelvet, és ha követed őket, 
te is képes leszel rá. Az égvilágon semmi szükség arra, 
hogy magad légy a magad legádázabb ellensége!" 

Ezt a könyvet magamnak ajánlom. 
Eleget összeírtam már, hát nem? 
Most én jövök! 

Ajánlom továbbá Alex unokámnak. 

l. Mi is az 


az önhanyagolás? 





Most pedig tégy olyan szíves, képzeld el magadat, amint az óráid 
meg vannak számlálva. Halálos ágyadon fekszel, és azon 
tűnődöl, mit értél el életedben. Mered-e állítani, hogy élvezted az 
életet? Örülsz vajon, hogy erre a világra születtél? Úgy általában: 
jót mulattál? Barátaid-szeretteid csakugyan sajnálják. hogy elve- 
szítenek? És vajon hiányzol-e majd nekik? Ha mindent elölről 
kezdhetnél, ugyan mondd csak: szakasztott így élnéd újra az éle- 
tedet? Tedd a kezed a szívedre: elmondhatod-e, hogy , Szép volt, 
jó volt, minden percét élveztem"? Ha igenlő a válasz, nos akkor 
nem vagy elmarasztalható az önhanyagolás bűnében (meghatá- 
rozás tőlem). 

Intézz csak körkérdést barátaidhoz és üzletfeleidhez, mit ér- 
tenek önhanyagoláson. Fogadjunk, csupa olyasmit válaszolnak, 
hogy: ha az ember nem mos napjában kétszer fogat; ha nem 
megy el félévenként a fogorvoshoz; vagy ha nem fürdik rendsze- 
resen. Az önhanyagolásnak ezek a szempontjai ámbátor lényege- 
sek, könyvem azonban jóval tágabb értelemben használja a fo- 
galmat. Tömören összefoglalva: aki önhanyagolásban szenved, 
bűntudatot érez, ha a legcsekélyebb érdeklődéssel viseltetik ön- 
maga iránt. Következésképpen depresszióba esik. Megromlik az 
egészsége. Pocsékul gazdálkodik a pénzével. Mindig ő a mások 
lába kapcája. Barátja, ha ugyan van, egy-kettő ha akad. Fogalma 
sincs róla, hogyan élvezhetné az életet. Mi több: az élet úgyszól- 
ván otthagyja faképnél. Vegyünk csak szemügyre néhány példát. 

Gabrielle úgy vélte, a boldog házasság záloga, ha Johnnak, 
a férjének alázatos rabszolgája lesz. Elhanyagolta tulajdon igé- 
nyeit 





és szükségleteit, csakis John óhajainak szentelte magát — férj- 
uram még a fürdővizét se maga engedte meg! Gabrielle-nek 
egyetlen panaszszó sem hagyta el az ajkát, amikor John estén- 
ként fogta magát, és elment a kocsmába a barátaival, ő meg néz- 
hette otthon egymagában a tévét. Az asszony egy krajcárt sem 
költött magára, hogy minél több jusson az urának. És közben 
szentül hitte, a sok áldozat nem hiábavaló, hiszen John mind- 
ezért csak egyre jobban fogja szeretni. Persze néha azért maga is 
megsokallta a tulajdon áldozatosságát, és ezt nem rejtette véka 
alá. És mi történt ilyenkor? John úr dührohamot kapott, úgy or- 
dított, hogy a falak is beleremegtek, és azzal fenyegetőzött, hogy 
otthagyja hites feleségét. Mit tett hát az asszony? Némán szenve- 
dett, magába fojtott szorongást, dühöt. Amíg ki nem tört belőle. 
Máskor meg depresszióba süppedt, vagy migrént kapott. És bá- 
natában dagadtra zabálta magát. 

Mabel azt akarta, hogy a gyerekei, ipa-napa, sógorok- 
komák, öcsök-húgok állandóan látogassák, ahány ünnep, min- 
det az ő 


vendégszerető hajlékában töltsék. Ha nem így történt, majd meg- 
pukkadt mérgében. Sajnálatos módon ezt a lehető legkeresetle- 
nebb modorban hozta szerettei tudomására, aztán nem értette, 
hogy birnak állandóan megsértődni. Ha pedig a rokonok kerülték 
a házát, elmondta mindennek a gőgös pereputtyot. Akár így, 
akár úgy — egy volt a vége: hátat fordított Mabelnek az egész 
nagy família. 

Tom minden áldott nap az íróasztalánál kuksolt. Túlórázott, 
haza is hordta a munkát, nem volt nyugovása hétvégén sem. Ki 
se dugta az orrát a házból, alig mozgott, az étrendjével nem törő- 
dött, ha éhes volt, evett, amit épp megkívánt, és amennyi bele- 
fért, a szomját meg addig oltogatta, míg akkora sörhasa nem 
nőtt, mintha ikreket hordana a szíve alatt. Kamasz fiai egy szép 
napon rávették, hogy lábtengózzon velük egy kicsit, mire szív- 
rohamot kapott és szörnyethalt. 

Andrea ötvenkét esztendősen elözvegyült. Férje szép va- 
gyont hagyott rá, ő azonban nem fordult szakemberhez taná- 
csért, hanem a maga feje szerint fektette be a pénzét. A maradék 
meg egyszerűen kifolyt a kezéből — kölcsönöket osztogatott ro- 
konainak, drága társasutazásokon vett részt, és ha megszorult, a 
tőkéjéhez nyúlt. Öreg korára nemhogy megfiadzott volna a pénze 
— a puszta megélhetésre is alig futotta. 

Az említettek ilyen vagy amolyan módon mind elhanyagol- 
ták magukat. Gabrielle túlságosan elnéző és passzív volt. Mabel 
önző és agresszív. Tom nem törődött az egészségével. Andrea 
nem tudott a pénzzel bánni. Mondd csak, kedves Olvasóm, nem 
ismersz vajon magadra vagy barátaidra a fenti példák valame- 
lyikében? Avagy talán a normális viselkedés megannyi esetének 
tekinted őket? Ebben egyébként van valami igazad, hiszen csak 
úgy hemzseg közöttünk a sok Gabrielle, Mabel, Tom és Andrea. 
De ha nem akarsz, nem muszáj hozzájuk hasonlítanod. Hogy ho- 
gyan csináld? Arra tanít meg ez a könyv. 

Könyvemben ugyanis nekigyürkőzöm, hogy megtanítsalak: 
hogyan győzheted le az önhanyagolás rémét. Kioktatlak a felvilá- 
gosult önérdek művészetére. Hogy lehetetlenre vállalkozom? 
Hogy túl nagy a falat? Nahát akkor légy olyan szíves, kérdezd 
meg magadtól a következőt: Mi különbözteti meg azokat, akik 
boldogan élnek és megvalósítják önmagukat azoktól, akik nem? 
Netán holmi különleges tehetség, amely a szerencsésekkel 
veleszületik, a pechesekkel nem? 


Egy fenét. Hisz ők is csak emberek! Harminc esztendeje fi- 
gyelem pszichiáteri minőségemben az emberi magatartást, és ar- 
ra a következtetésre jutottam, hogy akibe átlagos értelem és némi 
gyakorlati érzék szorult, az kezébe tudja venni az életét, és viszi 
valamire. Alig néhány kategóriára szűkíthetők azok a magatar- 
tásformák, amelyek ebben bárkit is megakadályozhatnak. Felso- 
rolok néhány pofonegyszerű irányelvet, és ha követed őket, ma- 
gad is képes leszel rá. Az égvilágon semmi szükség arra, hogy 
magad légy a magad legádázabb ellensége! 

Egy: mi sem fontosabb, mint hogy megtanulj a magad fejé- 
vel gondolkodni. Második fejezetünkben áttekintjük az okokat, 
amelyek ebben megakadályozhatnak: nemgondolkodásra szok- 
tathatott neveltetésed vagy a gyerekkori beidegződés; félsz a visz- 
szautasítástól; hibádzik az önbizalmad; lusta vagy mint a bűn; 
avagy egyszerűen hagyod, hogy mások gondolkodjanak helyetted. 
Mi vagy te: birka? Szedd csak össze szépen a bátorságodat. 

Kettő: lehetőleg ne ess a hibás gondolkodás csapdájába. 
Mert ugyan ki hajlik a hibás gondolkodásra? Aki naiv, aki fana- 
tikus, aki a gondolkodását „mítoszoknak” ás „babonáknak” ren- 
deli alá, és ezekben egy életen át vakon hisz. Harmadik fejeze- 
tünk témája lesz ezeknek a behatóbb tanulmányozása. Igazság 
szerint persze nem állják ki a tüzetes vizsgálatot. 

Három: tetszik-nem tetszik, tanuld meg leküzdeni az ártal- 
mas „neurotikus” érzéseket, mint a depresszió, a düh, a szoron- 
gás meg a féltékenység, és kerüld a halogatást. Negyedik fejeze- 
tünkből megtudhatod, mi okozza az ilyesfajta érzelmi zavarokat. 
A fejezet javarészt Dr. Albert Ellis racionális affektív terápiaelmé- 
letén alapul Ellis körülírt jó néhány irracionális meggyőződést, 
amelyek alapján bizonyos érzelmi körülményeket észlelünk. 
Mindezeket jegyzékbe foglaljuk, és igyekszünk megcáfolni. 

Négy: tanulj már meg a sarkadra állni! Ne túrd, hogy a há- 
tadon aprófát hasogassanak! Boldogságod záloga, hogy mennyire 
sikerül megnyerned felebarátaid együttműködését, tiszteletét, sőt 
szeretetét. Ha nem engedsz bizonyos ártalmas érzelmeknek, és 
mégis eléred, amit akarsz, könnyen megszerezheted és meg is 
tarthatod mindazok együttműködését, tiszteletét, szeretetét, akik 
számítanak a szemedben. Az ötödik fejezet megtanít a módjára. 

Öt: ha zökkenőmentesen óhajtasz beilleszkedni a társada- 
lomba, barátokra kell szert tenned, és meg is kell őket tartanod; 


le kell küzdened félszegségedet, és széles ívben elkerülnöd az ag- 
ressziót és az önzést. Ez a tárgya hatodik fejezetünknek. 

Végezetül pedig: tanuld meg, hogyan ügyelj testi ás anyagi 
épségedre. Ezzel foglalkozik a hetedik fejezet. 

Olvasd hát, barátom, nem egyszer, de sokszor. Egyszeri ol- 
vasással nem markolhatod fel az egész kinálatot. Ha pedig úgy 
véled, némelyik elgondolásom meglehetősen eltúlzott avagy meg- 
valósíthatatlan — nos, próbáld ki előbb, és csak aztán vesd el. 
Mondandómat ugyanis nem holmi elvont okoskodás szülte, ha- 
nem a tapasztalat. Képzeld csak el megint magadat a halálos 
ágyadon. Ugye jó volna, ha visszatekintve az életedre elmondhat- 
nád, hogy jó mulatság, férfimunka volt? . . . 








2. Gondolkodj a magad 
fejével! 





meg a problémáinkkal. Akár így, akár úgy: valamennyiünk ren- 
delkezésére áll egy szerv, amely a lehető legbonyolultabb problé- 
mák megoldására is alkalmas — az agy. Annál furcsább, hogy 
Oly sokan képtelenek vagyunk ezt a pompás eszközt rendeltetés- 
szerűen használni! 

Félreértés ne essék: nem állítom. hogy minden áldott lélek, 
mindig és mindenben tud egyedül, külső segítség nélkül hatá- 
rozni. Ha például nem rendelkezel kellő mennyiségű információ- 
val bizonyos kérdés eldöntésében, kérj tanácsot valakitől, aki tá- 
jékozottabb a szóban forgó dologban. De óhatatlanul elérkezel 
ahhoz a ponthoz, amikor már minden adatot begyűjtöttél, és 
muszáj határoznod — és akkor bizony ott állsz egyedül. És ha a 
lehető legjobb döntésre szeretnél jutni, akkor nincs mese: gon- 
dolkodj a magad fejével! 


Hogyan lehetsz nemgondolkodó? 


Kedves Olvasóim, köztetek is sok nemgondolkodó akad, aki nem 
tud, vagy nem akar a maga fejével gondolkodni. Márpedig ez is 
csak az önhanyagolás egyik módja, ás kis igyekezettel könnyen 
meg lehet tőle szabadulni. Mindenekelőtt persze tudnunk kell, 
hogyan lesz valakiből nemgondolkodó. Tapasztalatom szerint en- 
nek öt módja van. 

Gyerekkori beidegződés 

Neveltetésünk igencsak meghatározza hogyan élünk gondolko- 
dásbeli adottságainkkal. Sok gyerekbe belesulykolják, hogy ke- 
lessége a vak engedelmesség. Hogy amit mondanak neki, az úgy 
is van. Hogy nem szabad gondolkodni, hogy illetlenség kérdezős- 
ködni, hogy valamely gondolatot az agyában megforgatni, netán 
önálló következtetésre jutni — egyenesen bűn. Sok szülő és pe- 
dagógus szörnyen merev, és hisztériásan retteg mindennemű ki- 
hívástól. Neki az a legkényelmesebb, ha a gyerek engedelmeske- 
dik és nem üti az orrát olyasmibe amihez szerintük semmi köze 
sincs. Az ilyen ember merevsége voltaképpen bizonytalanságát 
leplezi: egyszerűen nem tudna válaszolni a kérdésekre. Az ő gye- 
rekideálja vakon engedelmeskedik, és tiszteli atyját-anyját, tani- 
tóit. Meg se fordul a fejében, hogy az érdekes és igényes kérdése- 
ket feltevő gyerek öröme lehet a szüleinek, a nevelése remek mu- 
latság, beszélgetni vele élvezet, és idővel őbelőle lesz érdekes fel- 
nőtt. 

Némelyik szülő attól fél, hogy a csemetéje túlvillogja. Élete 
egyéb területein valószínűleg semmibe sincs beleszólása, ezért 
aztán igyekszik elhitetni, hogy az ő háza az ő vára, a gyerekei pe- 
dig az alattvalói. Már azt is sárelemnek érzi, ha a gyerek többet 
szeretne elérni az életben, mint a szülei. Egyik páciensem azt 
mesélte, hogy szerette volna többre vinni, mint az édesapja, de a 
szülei lépten-nyomon elgáncsolták. Édesanyja nemegyszer ilyes- 
féleképpen kólintotta főbe: — Egy percig se hidd, hogy különb 
vagy az apádnál. Ha neki jó volt, hogy egész életében gyárban 
dolgozott, jó lesz neked is. Úgyhogy hátrább az agarakkal fiacs- 
kám. Itt a te helyed, közöttünk. 

Hallott-e már gyerek ennél lelombozóbb szöveget? Fiát hogy 
merjen a maga fejével gondolkodni az, akit ilyenekkel traktál- 
nak? Az efféle nevelésből semmi jó nem sül ki, hiszen ebben a 
családban az a jó gyerek, aki engedelmesen megmarad a tudat- 
lanságban. Ha pedig természetes kíváncsisága ás intelligenciája 
választ keres a világ miértjeire és hogyanjaira — akkor lesz csak 
nemulass! Az ilyen nevelés felér azzal, mintha kábítószerrel ten- 
nék működésképtelenné a gyerek agyát. Márpedig az agy egy- 
kettőre haszontalan szervvé satnyul, ha nem engedjük találgatni, 
képzelegni, ábrándozni, mindenekfelett pedig ellenkezni! 

Félelem a visszautasítástól 

Nincs az emberben komiszabb szorongás, mint a félelem a visz- 
szautasítástól meg a kudarctól. Az utóbbi gyakran az előbbinél 
az egyenes következménye. Akinek gyatra a teljesítménye, annak 
jó oka van félni a visszautasítástól. Ezért tekintem én a vissza- 
utasítástól való félelmet a mindennapi szorongások legcudarabb- 
jának, a tévedéstől és kudarctól való szorongást pedig a második 
leggyakoribb és legkomolyabb problémának. 

Gondold csak el, milyen kevés ember lesz hajlandó merész 
és egyéni véleménnyel előhozakodni, ha kisebbrendűségi érzés 
fogja el, meti a véleménye netán nem állja meg a helyét! És ha- 
sonlóképpen: de keveset fog az az ember gondolkodni, aki attól 
tart, hogy számára fontos személyek visszautasítását kell elszen- 
vednie! 

Szánalmas alakok vagyunk, hogy ennyire rettegünk a visz- 
szautasítástól. Egész életünkben a számunkra fontos emberek 
helyeslése és szeretete után ácsingőzunk. Na persze, gyerekkor- 
ban ez meglehetősen ésszerű. Nemritkán tapasztalható azonban 
hasonló igyekezet fiatal és érett korú felnőtteknél is. Na és mi az 
eredménye, ha véleményünk valamiben különbözik a hozzánk 
közel állókétól? Mindig visszautasítanak? Mindig talpunkra kötik 
az útilaput? Mindig kicsapnak az iskolából? Aligha. Mi több, álta- 
lános megfigyelés, hogy a legeredetibb gondolkodók részesülnek 
rendszerint a legnagyobb tiszteletben. Felismerik ragyogó képes- 
ségeiket, alkalmasnak tartják őket a vezető szerepre, és elisme- 
rik, hogy jelenlétük nagyobb nyereség, mint a fejbólintó 
jánosoké. 

Ha tehát gondolkodó szeretnél lenni, vállalnod kell az eset- 
leges elutasítás csekély kockázatát. hiszen ez még nem fáj. Ha 
elutasítanak, elismerem, néha elég kényelmetlen, néha meg is 
szakad egy-egy kapcsolat, na de ez még mindig jobb, mint azon 
az áron megőrizni egy kapcsolatot, hogy egyszer s mindenkorra 
vállalod a fajankó szerepét. Az elutasítás csak akkor fájdalmas, 
ha magad teszed azzá. Mihelyt ráébredsz, hogy nincs szükséged 
egy bizonyos személy szeretetére és megbecsülésére, menten ná- 
lad az előny. Az a pasas, aki azt óhajtja, hogy vakon engedel- 
meskedj minden kívánságának — nem a barátod, nem a javadat 
akarja. Az, aki szívből szeret, nem áll a fejlődésed útjába, hagyja, 
hogy gondolkodj, sőt — uram bocsá’ —, hogy ellenvéleményed le- 
gyen. Ha mégakkora marhaságokat gondolsz is netán erről-arról, 

még mindig jobb, ha előállsz velük, vállalod az elemzést, a vitát, 
és az esetleges visszautasítást. Ha viszont kénytelen vagy a mar- 
haságaidat megtartani magadnak a leghalványabb reményed 
sincs rá, hogy okosodj. 

A merész és képzeletgazdag gondolkodók rendszerint 
máskéntgondolkodók Az alternatív- vagy máskéntgondolkodás a 
mumusa a körülöttünk élő bizonytalanoknak, akik nem szeretik 
a változást, és fáznak attól, hogy kedvenc meggyőződését valaki 
netán megkérdőjelezi. — Hogy mersz így gondolkodni? Miből 
gondolod, hogy mindig igazad van? Istennek képzeled magad? — 
Aki ilyeneket hangoztat, csúnyán keresztbe tesz embertársa fej- 
lődésének. Ha eltér a véleményünk a másokétól, ám térjen el. De 
ki a farbával! Vitatkozzunk, veszekedjünk, kötekedjünk! De az 
Isten szent szerelmére soha, de soha ne mondjuk a másiknak, 
hogy nincs joga a gondolataihoz! Ha nem tágítunk ettől, nagyobb 
hibát követünk el, mint másként-gondolkodó felebarátunk. 


Önbizalomhiány 

Akit sose biztattak, hogy gondolkodjék a maga fejével, az jófor- 
mán egy percre sem szabadulhat a kisebbrendűségi érzéstől. Ha 
kételkedni kezdünk magunkban, ha hibádzik az önbizalmunk, 
igencsak nehéz lesz merészen és izgalmasan gondolkodnunk 
Gyakran eltűnődünk: — Ki vagyok én, hogy azt higgyem, nekem 
mindig igazam van, másoknak meg soha? Egy senki vagyok, egy 
műveletlen tuskó — hát honnan ez a nagyfene meggyőződés, 
hogy nekem mindig igazam vall? 

Márpedig ha hagyod, hogy kisebbrendűségi érzésed az önál- 
ló gondolkodás útjába álljon, akkor is megfeneklesz, akkor is el- 
némulsz, ha tiéd a világ legtermékenyebb elméje. Mi tűrés- 
tagadás: a világtörténelem legbriliánsabb eszméit első pillantásra 
bődületes badarságnak néztük. Amikor például az volt az általá- 
nos meggyőződés, hogy a Föld lapos, legjobb esetben körülröhög- 
ték, de többnyire megégették, aki azt merte állítani, hogy gömbö- 
lyű. Hitetlenkedésbe ütközött, közröhejt aratott a gondolat hogy 
minden ember egyenlő, hogy egyik fajta potenciálisan ugyanarra 
képes, mint a másik, hogy a nők egyenjogúak a férfiakkal. Na és 
micsoda gúnyos megvetés fogadta azt az ideát, hogy az ember el- 
juthat a Holdra! 

Az emberi haladás története olyan gondolatokból tevődik 

össze, amelyeket egykor kiröhögtek, azután elfogadtak. A mai 
képtelenség talán a holnap valósága. Jóformán minden nagy 
gondolat kénytelen átverekedni magát a tudatlanság és az ellen- 
állás magzatburkán. Effajta küzdelem azonban sose megy végbe 
azokban az ürgékben, akik állandóan tévedésben vélik magukat, 
csupán mert úgy érzik, kisebbrendűek felebarátaiknál, és fejet 
kell hajtaniuk a gazdagok, a hatalmasok, a tanultak előtt. Persze 
abban éppenséggel akadhat egy szemernyi igazság, hogy a gaz- 
dagok, a tanultak, a hatalmasok azért érték el, amit elértek, mert 
jobb információk birtokában voltak. Ez azonban korántsem je- 
lenti azt, hogy a szájukból mindig a szent igazság szól, amit pe- 
dig a másik mond, az kutyafüle. Ha valaki gazdag, befolyásos 
vagy művelt, még nem garantálja, hogy a véleménye az esetek 
nagy részében helyes, kevésbé szerencsés felebarátaié pedig 
mindig helytelen. 

Nincs súlyosabb pszichológiai állapot, mint a kisebbrendű- 
ségi komplexus, amit pedig mindenkire rá lehet erőltetni, ha elég 
korán és elég energikusan végzik nála az agymosást. Előbb- 
utóbb a lángész is szentül fog hinni a kisebbrendűségében, ha 
mást se tesznek, mint az orra alá dörgölik a hibáit, semmibe ve- 
szik a teljesítményeit, és a kutya se biztatja, hogy csak így to- 
vább. Ha azonban sikerül felülemelkednünk azon a rögeszmén, 
hogy hibáink-tévedéseink csökkentik az értékünket — nos, akkor 
kezdhetjük ápolgatni magunkban a büszkeséget, és elhihetjük, 
hogy mégoly suta erőfeszítéssel is előbbre juthatunk a tudás 
megszerzésének útján. Ha egyben-másban kisebbrendűek va- 
gyunk is, az még nem jelent totális emberi kisebbrendűséget. 
Egy-két tévedés vagy hiba nem a világ, még nem egyenértékű a 
kudarccal, legkevésbé pedig a kisebbrendűséggel. Sőt: ahány hi- 
ba, annyi fontos lépcsőfok a magasabbrendű tudáshoz, a maga- 
sabb szintű sikerhez. A tévedés nem ércnél maradandóbb. Aki 
ma téved, annak holnap bőven lehet igaza! 


Lustaság 

A gondolkodás energiaigényes művelet: agy-gyakorlás, szakasz- 
tott úgy, ahogyan a futás például testgyakorlás. A túlsúlyos em- 
ber elblicceli azt a testmozgást, amelynek a segítségével karban- 
tarthatná magát, következésképpen gyarapszik a súlya, és még 
kevesebb testmozgást végez, hiszen egyre nehezebben megy neki. 
Szakasztott ugyanez történik az aggyal. Ha lusta vagy gondol- 
kodni, 

hamarosan könnyebbnek találod, hogy ne gondolkodj. Minél ke- 
vesebbet gondolkodol, annál kevesebbet akarsz gondolkodni. 

Talán akad olyan ismerősöd, aki rászoktatta magát. hogy 
rendszeresen fusson, és pompás erőnlétre tett szert. Amit pedig 
az ismerősöd véghezvitt a testével, ugyanazt megteheted te is az 
agyaddal. Még csak ki sem kell merészkedned a szabadba, ha 
esik, ha fúj! Tegyük fel: hallasz valakitől valamit, és erős a gya- 
núd, hogy az egészből egy szó sem igaz. Mi a teendő? Kénysze- 
rítsd magadat, hogy addig törd rajta a fejed, amig szentül meg 
nem győződöl róla, hogy a pasas igazat mondott, vagy az ellenke- 
zőjét. Minél sűrűbben alkalmazod ezt a módszert, annál köny- 
nyebben megy — minél többet futsz, annál többet és annál gyor- 
sabban tudsz futni. Olyat pedig ne is mondj, hogy nem tudsz 
gondolkodtli. Hiszen feltámadt benned a gyanú, hogy amit hal- 
lottál, esetleg nem igaz — mi más ez, mint egy kibontakozó gon- 
dolat, még ha nem jutottál is vele messzire? Gondolkodj csak raj- 
ta! 


Készen kapott gondolatok 

Mi sem könnyebb, mint nem gondolkodni a magad fejével, ha- 
nem hagyni, hogy mások gondolkodjanak helyetted — a fölötte- 
seid például, a szakemberek, azok, akik ,tudják, mit beszélnek". 
Készpénznek veszed, hogy a köztiszteletben álló fensőbbségnek 
és úgy általában a társadatomnak a véleménye szentírás, és té- 
vedhetetlen. Úgy élsz, ahogy mások diktálják. Ha netán készte- 
tést érzel, hogy bármit is másképp csinálj, menten elfog a bűn- 
tudat. Na de álljunk csak meg egy pillanatra, és vegyük szem- 
ügyre mindennek a következményeit Ha soha semmiben sem le- 
het kételkedni, ha senkinek a fejében meg nem fordul egy eredeti 
gondolat — fel se fedeztek, fel se találtak volna soha semmit, és 
az emberiség ott állna megfürödve. 

Igen ám, de a társadalom nem áll ott. Mindig akad, aki nem 
éri be korának készen kapott gondolataival és így aztán mégis- 
csak halad valamicskét a világ. 

Megint mások az ár ellen úsznak, és eredeti gondolatokkal 
van tele a fejük. Ha történetesen te is be akarsz lépni ebbe a 
csapatba, senki sem állhatja utadat. Só adag kurázsi kell hozzá, 
hogy a magad fejével kezdj gondolkodni. hogy abból indulj ki: 
akárki akármit mond, lehet igaz vagy sem, de te magad akarsz 

a végére járni. Csak bátran, vágj bele és vidd is véghez. Ha még- 
oly fenséges is a gondolat, magad döntsd el, hogy elfogadod-e 
vagy sem. Gondolkodj csak, ahogy tetszik! 


Végeredmény 


Itt az ideje, hogy felismerjük: birkák vagyunk bizony majd mind- 
annyian. Követők vagyunk, és készségesen hiszünk bárkinek, aki 
kellőleg imponál nekünk. Nem gondolkodunk, csak engedelmes- 
kedünk. Szembefordulni a nyájjal: tyhű, de nehéz az emberfiá- 
nak, ha ugyan nem lehetetlen. Sose lesz belőled alkotó ember, de 
még érdekes ember sem, ha nem vagy hajlandó a magad fejével 
gondolkodni. Ne félj a kritikától — hiszen csak így szabadíthatod 
fel alkotó energiádat és gondolkodhatsz eredeti módon. 

A kaliforniai egyetemen végzett vizsgálat során szemügyre 
vették olyan személyek vérmérsékletét, akik alkotó intelligencia 
terén kimagasló eredményt értek el. Kimutatta náluk jó néhány 
közös jellemzőt; ezek: érzékenység, ösztönösség gátlástalanság, a 
tevékenység igénye, és a hagyományos dolgok tiszteletének töké- 
letes hiánya. Nincs nagyobb kurázsi, mint támogatni egy gondo- 
latot, amelyet helyesnek ítélsz, és ellenállni annak, amelyet hely- 
telennek tartasz. Az önálló emberi gondolat adománya egy sereg 
hibánkat ellensúlyozhatja. Ha már mindenáron félned kell vala- 
mitől, félj a nemgondolkodástól. 





16 


3. Helytelen 


gondolkodás 





Ha egészséges érdeklődést óhajtasz tanúsítani önmagad iránt, ha 
felül kívánsz kerekedni az önhanyagoláson, feltétlenül meg kell 
tanulnod, hogyan járj túl az élet eszén. Ennek pedig az az alap- 
feltétele, hogy ne nyelj le mindent, amivel etetnek, és ne légy már 
olyan naiv! Légy ezzel szemben gyakorlatias, sajátítsd el a mód- 
ját, hogyan hatolhatsz a dolgok velejéig, és ne hagyd magadat 
mellékösvényre téríteni. Na igen, abban már megegyeztünk, hogy 
a magad fejével kell gondolkodnod. Csakhogy az sem mindegy 
ám, hogy hogyan gondolkodol! Helytelen gondolkodással nem 
sokra mégy. Jócskán volt módom tanulmányozni, hogyan nem 
sikerül az embereknek zöldágra vergődniük. Eközben azt tapasz- 
taltam, hogy a kudarcot okozó helytelen gondolkodás három, 
pontosan meghatározható kategóriába sorolható: mítoszok és 
babonák; fanatizmus; naivitás. Vizsgáljuk meg sorra mind a 
hármat. 


Mítoszok és babonák 

Mitoszokról és babonákról szólva természetesen nem azokra a 
babonákra gondolok, amelyekkel gyermekkorunkban valameny- 
nyien megismerkedtünk. Nem a balszerencsére, amely akkor sújt 
bennünket, ha fekete macska szalad át előttünk az úton. Nem is 
a hét esztendei pechsorozatra, amely tudvalevőleg a tükör össze- 
törésének egyenes következménye. Jelenlegi céljaink szempont- 
jából tökéletesen közömbös, átdobunk-e a bal vállunk fölött egy 
marék sót, miután kiborítottuk a sótartót. Még csak azt a kér- 
dést sem teszem fel, vajon hiszel-e kisértetekben, szellemekben. 
Egyszerűen abból indulok ki, hogy túl vagy ezeken a gyermeteg 

hiedelmeken, és ugyanabba a fiókba tetted el őket, ahová a Mi- 
kulást. 

Én azokról a mítoszokról és babonákról beszélek, amelyek- 
ben sokan életük végéig hisznek, sőt amelyek jegyében élnek — 
az esetek nagy többségében a maguk kárára. Egyikében- 
másikában akad egy szemernyi igazság, de igencsak ártalmas 
volna vakon bízni bennük. Talán még soha eszedbe Sem jutott 
kételkedni az ilyesfajtákban, úgyhogy magad sem tudod, meny- 
nyire káros tehet a beléjük vetett hit. Hadd szolgáljak néhány 
példával. 


„Mindenre képes vagy, bármi tehet belőled.” Hogyne, 
nagyonis igaz, hogy az emberfajta mindig is képes volt, és lesz is, 
egy sereg mellbevágóan döbbenetes dolog véghezvitelére. A tu- 
domány csodái, az építészet halhatatlan remekei, a zene és a 
képzőművészet diadalmas alkotásai — az emberi zsenialitás 
megannyi terméke. Amikor az ember a Holdra lépett, csak foly- 
tatta a lehetetlen megvalósításának hagyományát. 

Na igen, csak ezt az elgondolást sem szabad túlzásba vinni. 
Némelyik szülő például olyan célok elérésére, olyan álmok meg- 
valósítására buzdítja csemetéjét, amire sajnos egyszerűen nem 
képes. Egyik páciensem a természettudományi kar hallgatója. 
Elkeseredetten,  depressziósan állított be a  rendelésemre: 
nem érzi alkalmasnak magát arra, hogy elvégezze, amit várnak 
tőle. őt is abban a szellemben nevelték, hogy minden lehetséges 
— egyszerűen igyekezet dolga az egész. Tanuljon, buzdították, 
végezze el kitűnően az egyetemet, hogy kandidatúrára jelentkez- 
hessen, aztán olyan állást kapjon, amely kényelmes megélhetést 
biztosít neki. Csakhogy szegény fiúnak nincs érzéke a természet- 
tudományokhoz. Szíve vágya, hogy bölcsész lehessen. Ha bele- 
szakad, akkor se megy neki a fizika, a magasabb matematika, a 
szerves kémia — pedig nem buta gyerek, csak éppen az agybe- 
rendezése nem alkalmas rá, hogy az effélékkel megbirkózzon. 
Eszébe se jutott, hogy az értelemnek különféle válfajai vannak: 
némelyikünk nagyszerűen Ír vagy fest, de két ballába van; a má- 
sik tehetséges sportoló, de nem tudja az egyszeregyet. És ha úgy 
igyekszünk is, hogy majd megszakadunk bele, ha mégoly lelke- 
sen buzdítanak is szüleink és tanáraink, soha életünkben el nem 
érjük azt a célt, amelyet olyanok állítanak elénk, akik szerint 
igenis mindent, de mindent meg tudunk csinálni, ha szívvel- 
lélekkel nekiduráljuk magunkat. 

Ezért bánj magaddal kesztyűs kézzel. Utálod magadat, mert 
nem vagy képes felnőni feladataidhoz, és mert nem tudsz meg- 
tenni olyasmit, amihez nincs természet adta tehetséged? Nos, ez 
is önhanyagolás! Méghozzá a súlyos formája. Az lesz a következ- 
ménye, hogy tele leszel kudarcérzéssel, bűntudattal, és elfog a 
depresszió, mert keserű csalódást okoztál azoknak, akik szerint 
mindenre képes vagy — csak mert valami egészen másban tehet- 
ségesnek bizonyultál. 


„Minden rossznak a gyökere a Pénz.” Mint egyéb, később 
idézendő babonákban, ebben is lappang egy mákszemnyi igaz- 
ság. A pénz, a vagyon kergetése sokakat kétségbeesett lépésekre 
késztet: gyilkosságra, kinzásra, csalásra, és más aljas emberi tet- 
tekre, melyek mind a földi javak utáni telhetetlen ácsingózás ve- 
lejárói. 

Ha viszont szó szerint veszed ezt a mítoszt — mint oly so- 
kan —, megtagadod magadtól ennek a földi világnak legnagyobb 
örömeit, biztonságát, kényelmét. Ha a pénz olyan mocskos jó- 
szág, miért, hogy a világ szegényei többnyire a világ szerencsét- 
lenjei is? Kérdezd csak meg a nyomortanyák lakóit, cserélnének- 
e a kertvárosok lakosságával. Kérdezd csak meg akárhány vén 
csotrogány gazdáját, aki az utolsó petákját is javításra költi, 
hány évet adna az életéből egy új Chevroletért! 


, Ami az életben a legjobb, az nem kerül pénzbe? — ez a ba- 
bona közeli rokona az előbbinek. Egyenesen arra biztat, hogy 
csak lazsáljunk; ne törjük magunkat anyagi javakért. Pedig ami 
a világon a legjobb, az tenger pénzbe kerül. A tiszta vizet nem ad- 
ják ingyen. A tiszta levegő méregdrága. Pénzért mérik az enniva- 
lót, nem adjak ingyen a ruhát, a lakást — semmit, ami az életet 
kényelmesebbé teszi. Lehetséges, hogy a dél-tengeri szigetvilág- 
ban az ember a hasát sütteti a homokos tengerparton, és a szá- 
jába pottyan a banán: efféle környezetben viszonylag nélkülözhe- 
tő a pénz. Nem úgy azonban jóformán bárhol egyebütt, ahol csak 
nyomokban is felfedezhető a civilizált társadalom: ott bizony a 
legtöbb jónak az alapja a pénz. 

No persze, tagadhatatlanul rossz dolog, ha valaki túlzásba 
viszi a pénzimádatot, s ez lassan öncélúvá válik, tekintet nélkül 
arra, hogy mennyi jó célra lehetne az anyagi javakat felhasználni, 
mind a magunk, mind felebarátaink érdekében. Sajnálatos 

módon azok a naiv emberek, akik az önhanyagolás vétkébe es- 
nek, súlyos lelkifurdalással küszködnek, ha valami kis kénye- 
lem- re tettek szert, és keserves bűntudat gyötri őket munkájuk 
gyümölcseinek láttán. Egy szegénységben cseperedett fiatal hölgy 
felcsapott biztosítási ügynöknek, és akkora jutalékokat söpört 
be, amilyenekről álmodni sem mert volna. Bűntudatának súlya 
alatt roskadozva keresett fel. Friss sütetű gazdagsága következ- 
tében a legkomolyabban fontolóra vette, hogy otthagyja az állá- 
sát: úgy érezte, nem illeti meg ez a mesebeli bőség, hiszen világé- 
letében rra tanították, hogy a sok pénz rossz dolog. Istenem, mi- 
lyen szomorú! 


, Akármi történik, minden jóra vezet." Igen? Akkor légy olyan 
szíves, magyarázd meg nekem, mi olyan nagyon jó abban, ha a 
hegyomlás eltemet egy olasz falut?! Hát abban, ha családod egyik 
tagja vízbe fullad?! Mi abban a csodálatos, ha valaki megsebesül, 
vagy szegénységben tengődik, vagy túszul ejtik, netán megölik?! 

Csupa szörnyűségesnél szörnyűségesebb szituáció; mérhe- 
tetlen szenvedést zúdít áldozataira. Fia még ezek után is azt állí- 
tod, hogy a felsorolt történések mind jóra vezetnek, kereken kije- 
lentem, hogy nem értek egyet veled. Nem így volna, ha mondjuk 
azt állítanád, hogy igyekezzünk minden pocsék helyzetet valaho- 
gyan jóra fordítani. Na de azért az mégis egy kicsit más, ha azt 
mondod: akármi rossz történik velünk, az valójában jó. 


„Ami lesz, az lesz.” Nos. ez az állítás úgy hangzik, mint amit 
nehéz lenne megkérdőjelezni. Magától értetődik, nemde? Hogyan 
is „nelenne” valami, ami lesz? A mondás kifejezi némely esemény 
elkerülhetetlenségét; ilyen például az öregedés, vagy az, hogy 
egyik évszak követi a másikat, vagy hogy amíg ember él a földön, 
addig háború is lesz. Készpénznek vesszük, hogy bizonyos dolgok 
márpedig lesznek, ha a fejünk tetejére állunk is. 

Es én mégis megkérdőjelezem ezt a , bölcsességet", méghoz- 
zá úgy, hogy más szemszögből tekintem. Helytelen gondolkodású 
embertársaink irdatlan kárt tesznek magukban, mert — tévesen 
— azt hiszik, hogy bizonyos események elkerülhetetlenek, beletö- 
rődnek a sorsba, megjósolják az eseményt, azután elősegítik a 
bekövetkezését: íme, az önmegvalósító prófécia! A második világ- 
háború 

alatt hallottam katonáktól. hogy nincs mit félniük olyan repesz- 
darabtól, golyótól, amelyik „nincs nekik címezve". 

Nézzük csak meg, micsoda képtelen kijelentés ez. Ha kidu- 
god a fejed a lövészárokból és elkerül a golyó, elmondhatod, hogy 
szerencséd volt. De hogy azért nem talált el, mert nem neked volt 
címezve — hát ez egyszerűen értelmetlenség. Elkerültek a golyók 
és ma is élsz. De bármelyik vagy akár mindegyik neked lehetett 
volna címezve, ha az ellenség jobban céloz. 

Hasonlóképp némelyek fatalista módon viselkednek kocká- 
zatot vagy magukban foglaló eseményekkel — például szerencse- 
játékkal —, vagy egyszerű, mindennapi elhatározásokkal kapcso- 
latban, hogy például melyik iskolába írassák a gyermekeiket 
vagy vegyenek-e részt egy bizonyos utazáson. Az efféle ember re- 
pülőre száll, aztán úgy okoskodik, hogy semmi értelme aggódnia, 
vajon baleset éri-e, hiszen ha meg van írva, úgyis éri. Látod 
ugyebár, hogy ezek az emberek szentül hiszik: sorsukat holmi 
táthatatlan erő kormányozza? Ahelyett, hogy örülnének, hogy tő- 
lük függ, mi történik velük, egyszerűen átengedik életük irányí- 
tását. 

Azt tanácsolom, kövesd Shakespeare bölcsességét, aki 
megmondta, hogy nem csillagainkban van a hiba, hanem ma- 
gunkban, kik megbókolunk. 


„Az Igazság vak.” Ha az igazság csakugyan vak, ebből az 
következik, hogy mindig az ártatlan szabadul, és mindig a bűnös 
nyeri el büntetését. Hatalomnak, befolyásnak nincs beleszólása 
az ítéletbe, sem az ember bőre színének vagy a vallásának. Ha 
igazság vak, akkor az igazságszolgáltatás mindig tökéletesen 
működik, és a „rossz ügy” pártján álló ügyvéd mindig veszít. Va- 
lamennyi bíró egy-egy Salamon, sosem kel bal lábbal, sosincs 
rossz napja, sosem küzd családi problémákkal, amelyek elvonják 
a gondolatait a tárgyalóteremben végzendő súlyos kötelességéről. 

Szinte bizonyításra sem szorul, hogy ez az állítás merőben a 
képzelet szülötte. Az ember igen messze van a tökéletességtől. 
Időnként valamennyien többé-kevésbé ésszerűtlenül viselke- 
dünk, érzelmeinkre hallgatunk hiba csúszik a programozásunk- 
ba. Az lenne a csoda, ha ebből a kombinációból vak igazság 
eredne! 

Az önérdekű ember nem olyan naiv. hogy elhinné: csak 
mert a bírói eljárást egy bekötött szemű, mérleget tartó nő jelké- 
pezi, azért még igazságot fognak szolgáltatni. Mi sem fontosabb, 
mint 

hogy legyünk eszünknél, gondolkodjunk gyakorlatiasan, és fo- 
gadjuk meg a lehető lejobb ügyvédet. És tanuljuk meg minél 
alaposabban a jogot. Készítsünk jegyzeteket, hogy ezzel is segít- 
sük ügyvédünket, és támogassuk meg minél erősebben ügyünket 
éppen azért, mert az igazság nem vak. 


„Az erkölcsöt nem tehet rnegszavazni.” Ennél furább babo- 
nával még nem találkoztam. Gyorsan ki fogjuk mutatni, hogy há- 
rom okból viselkedünk tisztességesen. Először is: meggyőződé- 
sünk, hogy az a helyes, ha tisztességesen viselkedünk. Fölösle- 
ges például, hogy bárki is figyelmeztessen: ne taszítsam le em- 
bertársamat a járdáról, az autók közé. Úgysem teszem; nemcsak 
azért, mert tiltja a törvény, hanem mert szerintem ostobaság és 
kegyetlenség volna. Ugyanezen okból fizetek adót. Érzésem sze- 
rint a kormány rászorul az állampolgárok támogatására, hogy 
utakat építhessen, rendőri és katonai védelemről gondoskodjék, 
és hogy ezernyi egyéb szolgáltatást nyújtson. Mindehhez jövede- 
lem kell. Lehetséges. hegy nem örülök kimondottan annak, hogy 
adót kell fizetnem, talán nem is vagyunk mindig egy véleményen, 
a kormány meg éri, a tekintetben, hogy mennyi legyen ez az adó 
— de az ügy szempontjából ez mellékes. 

A második ok, amiért civilizált és tisztességes ember módjá- 
ra viselkedünk, hogy vallásunk szerint bizonyos viselkedésfor- 
mák erkölcstelenek. Valásunk felszólít például arra, hogy ne 
lopjunk, hogy ne paráználkodjunk, és ne öljünk. Aki a vallás 
ilyetén tanítása ellen vét, kiteszi magát egyháza helytelenítésé- 
nek, nem is szólva a bűnös magatartást rendszerint követő bűn- 
tudatról. Igencsak hatékony módja, hogy az ember megmaradjon 
az erény rögös, de egyenes útján, ha retteg Isten büntetésétől, 
vagy a kénköves pokoltól. 

A harmadik oka, hogy az emberek tisztességesen viselked- 
jenek, az, hogy a törvény kötelezi rá őket. Igaz, sok, általunk tisz- 
teletben tartott törvény olyan viselkedésre vonatkozik, ami mel- 
lett kitartunk, mert helyesnek ás illendőnek érezzük, és mert ha 
nem tennénk, az ellenkeznék vallásunkkal. A gyermeki ártatlan- 
sággal való visszaélés például nemcsak tisztességtelen dolog, és 
ellenkezik a vallás tanításával, hanem a legtöbb civilizált társa- 
dalomban a törvénybe is ütközik. No de nézzük a gyorshajtást. 
Valószínűleg nem az a véleményed, hogy a megengedett sebes- 
ségnél lassabban vezetni bármiféle összefüggésben van a tisztes- 
séggel, 

azt sem gondolod talán, hogy vallásodnak ehhez bármiféle köze 
van, de mégis megteszed, egyszerűen mert nem óhajtasz bünte- 
tést fizeni, netán börtönbe kerülni. Viselkedésünket nagyrészt az 
irányítja, hogy amit teszünk, törvényes-e vagy törvénytelen. Ha 
bizonyos cselekedetek elkövetését bírsággal, javaink elkobzásával 
vagy börtönbüntetéssel sújtják, nemigen lesz kedvünk efféle cse- 
lekedetek kikövetésére. 

Ha mint önérdekű ember elégedetlen vagy bizonyos viselke- 
désformáiddal, hát próbálj törvényeket vagy szabályokat megsza- 
vaztatni a megváltoztatásukra. Ne abból indulj ki, hogy az erköl- 
csöt nem lehet megszavazni. Az erkölcsöt igenis gyakran megsza- 
vazzák. Ha például nincs ínyedre, hogy a hivatalodban dohá- 
nyozzanak, eszközölj ki egy törvényt, amely megtiltja, hogy 
szennyezzék a levegődet. Ha nem igazán tartod helyesnek, hogy a 
háziúr haladéktalanul kirúg a lakásodból, amint nem tudod a 
lakbért kifizetni, ne tétovázz: szavazd meg a törvényt, amely időt 
ad a lakbérfizetésre. Ha nem értesz egyet azzal, hogy terhes nő- 
ket kitegyenek az állásukból, ám támogasd a törvényt, amely 
megakadályozza az efféle eljárást. 

Ezek a magatartásformák és még ezernyi más mind erkölcsi 
természetűek, mert az érintettek jólétével, méltányossággal és 
biztonsággal foglalkoznak. Ezt minden önérdekű ember tudja. 
Pontosan tisztában van vele, mit várhat el jogosan a társadalom- 
tól, és mi az eljárás módja. Az önhanyagoló ember viszont nem 
hisz ebben, úgyhogy élete során kihagy számtalan alkalmat, 
amellyel pedig javíthatna a helyzetén. 


, Csak az elv számít." Valahányszor el akarod dönteni, vajon 
egy bizonyos cselekedet illendő-e vagy sem, tudatosan vagy ön- 
tudatlanul azt kérdezed magadtól, hagy az illető cselekedet meg- 
felel-e egy adott erkölcsi alapelvnek. Ha például a gyereked el- 
csen a tárcádból pár krajcárt, tökéletesen jogosnak érzed, hogy 
megbüntesd a gyereket, hiszen megsértett egy erkölcsi alapelvet. 
Ez az álláspont azt veszi figyelembe, hogy valamely cselekedet 
azért helytelen, mert erkölcstelenséget ölel fel, és az édeskeveset 
számít, vajon nagy adag erkölcstelenség játszik-e benne szerepet, 
vagy incifinci erkölcstelenség. 

Szerintem ez tévedés. Valamely magatartásban nem a ma- 
gatartás a helytelen, hanem az, hogy milyen mértékű. Ha rög- 
eszmésen ragaszkodol ahhoz, hogy minden részletben, mindig 
csakis 

igazat mondj, mert szerinted a kis hamisság is pont olyan bűn, 
mint a nagy, hamarosan hátat fordít valamennyi barátod. Szerin- 
ted a hazugság az hazugság, a mértékének semmi köze a dolog 
lényegéhez. Ugyanezt elmondhatod a lopásról is. Fia lopni bűn, 
mindegy, hogy akit rajtakapnak, egy dollárt csórt-e el, vagy szá- 
zezret. A bűn egyforma. 

Aki ebben a kérdésben nem disztingvál, az az önhanyagolás 
bűnében vétkes. Egy kalap alá vesz mindenféle kihágást. Egyik 
Bűn pont olyan rossz, mint a másik. Ennek a rendszernek a je- 
gyében rengeteg visszaélés történik az igazságszolgáltatással. 
Hogyhogy azt a kislányt, aki öt dollár lopott, Floridában öt évre 
börtönbe zárhatják, az az iparmágnás viszont, aki milliókkal 
csapta be a kormányt, szabadon grasszál? Egyszerűen felkérik, 
szíveskedjék visszafizetni az elsikkasztott pénzt, azzal kész. Ha 
az igazságszolgáltatás valóban igazságos volna, az ötdolláros kis- 
lány kapna egy alapos fejmosást, az iparbárót pedig dutyiba 
csuknák. 


„A becsületesség a legjobb politika.” Persze roppant egészsé- 
ges gyakorlat, hogy tegyünk tökéletesen becsületesek és őszinték 
azokkal, akikkel valami hajunk támad. Ha a másikkal meg akar- 
juk értetni — és ezáltal megoldani — a problémánkat. pontosan 
meg kelt fogalmaznunk, mi a panaszunk, nem pedig nyakra-főre 
mentegetőznünk. A becsületesség kétségtelenül a legjobb politi- 
ka, ha összeütközésbe kerülsz valakivel, és ha igen fontos és igen 
kellemetlen kérdést kell eldönteni. Mivel azonban az efféle szitu- 
ációkban a becsületesség a legjobb politika, legtöbben készpénz- 
nek veszik, hogy jóformán mindig ás minden egyéb szituációban 
is az. 

Nekem nem ez a véleményem. Kapásból tucatnyi példát 
tudnék felsorolni, amikor egyszerűen kegyetlenség becsületes- 
nek, őszintének lenni, ha nem holmi életbevágó kérdés a tét. 
Ilyenkor a civilizált és tapintatos ember nem kólintja főbe szeret- 
teit és barátait a brutális őszinteséggel. Igaz ami igaz: a nagy be- 
csületesség révén rokonaink és üzletfeleink néha olyasmit tud- 
nak meg, amit egyáltalán nem volna szükséges megtudniuk. Né- 
ha igencsak kellemetlen szembenézni az igazsággal. Ha nem 
származik semmi jó az igazság feltárásából, miért ragaszkodunk 
körömszakadtáig ahhoz a nagyfene őszinteséghez, miért akarjuk 

mindenáron kitálalni az igazságot? Hátha az őszinteség éppen- 
séggel civilizálatlan, udvariatlan, sőt egyenesen kegyetlen? 

Ha valaki a halálos ágyán megkérdez, van-e ellene valami 
panaszod, leszel-e olyan brutálisan becsületes, hogy rázúdítod az 
életed során tőle elszenvedett valamennyi sérelmedet? Ha igen, 
mondhatom, érzéketlen egy fatuskó vagy. Mi haszna, ha haldokló 
barátoddal közlöd, hogy szerinted smucig disznó volt világéleté- 
ben? Mit ér ez a fajta becsületesség, amikor valaki épp hátat for- 
dítani készül ennek az árnyékvilágnak? 

A hízelgés nemegyszer egyenlő az ártatlan hazugsággal. Mi- 
re jó a kényszeres őszinteség, ha egy nő megkérdez, tetszik-e a 
ruhája vagy a frizurája? Ha csak nem abszolúte randa, mikoris 
igazán muszáj tudomására hozni, hogy ijesztő látványt nyújt, 
mondd neki, hogy öröm a szemnek — és boldoggá teszed. Az 
ilyen kérdésekre általában nem várnak őszinte választ. Azt akar- 
ják, hogy helyeseld a választásukat, dicsérd a szépérzéküket. 
Ilyen esetekben részletekbe bocsátkozni, és közölni a hölggyel, 
hogy festethette volna egy árnyalattal sötétebbre a haját — maga 
a balfácánság. 

Amikor a gyerekek büszkén mutatják legújabb művüket, és 
a szívük tele örömmel, napsugárral — mit feleljünk, ha a véle- 
ményünket kérdik? Csudára lelombozza ám csemetéjét az a szü- 
lő, aki így szól a festmény láttán: — Kisszívem, ez pocsék. Egye- 
nesen csapnivaló. Rengeteget kell még tanulnod, hogy valami 
tisztességes munka kerüljön ki a kezed alól. — Ilyenkor semmi 
teteje az őszinteségnek. Naná, hogy az a hatéves nem egy Leo- 
nardo. És akkor mi van? Nem is várunk a gyerektől valami óriási 
teljesítményt, tehát így szólhatunk hozzá: — Jól van, Jimmy, na- 
gyon ügyes vagy. Nem is hittem volna, hogy ilyen szépet tudsz 
rajzolni. Csak így tovább! Nekem legjobban ez a ház tetszik. — 
Ebben nincs semmi valótlan, Csupán nem veszi tudomásul, hogy 
a rajz valószínűleg igen kezdetleges, amit viszont nem szükséges 
az alkotójával tudatni. 

Az őszinteség a munkahelyeden sem bizonyul mindig a leg- 
jobb és legértelmesebb eljárásnak. Ha a főnököd bizonytalan pa- 
sas, és azt várja, hogy holmi jelentéktelen kérdésben helyeseld a 
döntését — hát miért ne szereznéd meg neki ezt az örömet? Ha 
fontos neked az állásod, és tudod, hogy a főnök bókokra ácsingó- 
zik — miért ne bókolhatnál neki? Ha előadást tart, és utána köz- 
löd vele, hogy ez aztán óriási volt — nos, lehet, hogy 

egypár lapáttal rátettél, de hát ha egyszer épp erre van szüksége? 
Elégedett lesz, téged nagyra becsül és szeret, és mindenki bol- 
dog. Ha viszont részletesen elemzed, mennyire vacak volt az elő- 
adása, védekező pozícióba kényszeríted, megutál, és esetleg még 
az állásod is veszélybe kerül. 

Disztingváljunk tehát mindig, hogy mikor érdemes nyiltan 
kifejeznünk véleményünket, és mikor kell kissé rugalmasabban 
kezelni az igazságot. Ezt nevezik diplomáciának. Ezt nevezik el- 
bűvölő viselkedésnek. Ezt nevezik gyengédségnek. És ez az, ami- 
nek híjával van a világ. 

Ez csak néhány abból a számtalan mítoszból és babonából, 
amit az emberek vakon, nemegyszer a maguk kárára elfogadnak. 
Talán neked is eszedbe jut még egy-kettő. Kérdezd csak meg ma- 
gadtól, ahogy én is megkérdeztem az előző oldalakon, vajon mi az 
értelmük. Rá fogsz jönni, hogy semmi. 


Fanatikus gondolkodás 


A helytelen gondolkodók másik nagy csoportja a fanatikusoké. 
Az imént tárgyalt babonás gondolkodástól annyiban különbözik, 
hogy jókora adag megszállottság szükségeltetik hozzá. A fanati- 
kus gondolkodók sem veszik fontolóra a gondolataikat, meggyő- 
ződésük azonban szélsőségekre ragadja őket. 

A fanatikusak játéktere lehet a vallás, a politika, az egész- 
ség, a pénz, és még sok más. Ha a pénz fanatikusa vagy, fösvény 
lehet belőled, egész életedben kuporgatsz, de örömödet nem leled 
a pénzedben, mert szüntelenül attól rettegsz, hogy elveszítheted. 
Az egészség fanatikusa vagy? Addig fogyókúrázol, míg kis híján 
éhen halsz, és anorexiás leszel, mint számos serdülő. Szedheted 
marokszám a vitaminokat, futhatsz több száz kilométert hetente, 
de úgy félsz attól, hogy netán magadra szedsz fél kilőt, hogy 
tönkreteszed az egészségedet, mert csak csipegetsz, mint egy ve- 
réb. 

Arisztotelésztől tudjuk, hogy a legbiztosabb út a mérsékleté. 
A bármilyen irányba való kilengés elkerülésének elvét arany kö- 
zépútnak nevezik, és pontosan ez az, ami a fanatikusokból hi- 
ányzik. 

Némelyik fanatikus, azon túl, hogy egy eszme iránti hűségét 

túlzásba viszi, személyesen is belebonyolódik idealisztikus elkép- 
zeléseibe és azt reméli, hogy ezzel hírnévre vagy egyéb elismerés- 
re tehet szert. A fanatikusok annyira kétségbeesetten vágynak a 
figyelemre, hogy a legszélsőségesebb ügyek felé fordulnak, mert 
pontosan tudják, hogy ezekre figyel fel a legtöbb ember. Némely 
esetekben ez olyan komoly és tartós következményekhez vezet, 
hogy akármekkora nyilvánosságot kap az illető fanatikus, ez egy- 
általán nincs arányban az általa okozott fájdalommal. Vegyünk 
talán néhány példát. 


Öngyilkos akciók. A fent említett magatartás első modern 
példáit a japán kamikaze pilóták akcióiban figyelhettük meg. A 
kamikaze pilóta bombának használja repülőgépét, szándékosan 
belerepül célpontjába és felrobbantja, ugyanakkor teljes tudatá- 
ban van, hogy az összeütközésben maga is odavész. Nem is szá- 
mit menekülésre. Tettét a kötelességtudat diktálja, és abban a 
meggyőződésben követi el, hogy ő szuperkatona, és áldozata 
mindörökre, kitörölhetetlenül bekerül a történelembe. 

Ugyanez vonatkozik azokra a libanoni fiatalemberekre, akik 
robbanóanyaggal megrakott teherautóval rohannak bele épüle- 
tekbe. Nem számítanak arra, hogy túlélik a megpróbáltatást, és 
önként vállalják a vértanúságot. Meggyőződésük, hogy a menny- 
országba jutnak, ahol díszhely várja őket végzetes cselekedetük 
jutalmaként. 

senkit ne lepjen meg, hogy a kamikaze pilóták és a terroris- 
ta gépkocsivezetők jobbára fiatalok. A középkorúak általában 
érettebb szemszögből látják a dolgokat. Többnyire nem olyan hi- 
székenyek, hogy azt tételeznék fel; egyetlen hőstett fontos lehet, 
vagy emlékezetes marad mindörökre. És még ha emlékeznek is 
rá egy darabig, annak sincs sok haszna. Az efféle akciók mozga- 
tója túlzásba vitt önhanyagolás. Ezek a vértanúk valójában azt 
adják önmaguk és a világ tudtára, hogy nem tartják nagy becs- 
ben tulajdon személyüket. 


Belső indíték. Minden bizonnyal évszázados gyakorlat az 
öngyilkosságnak az a módja, hogy valaki felgyújtja magát, de a 
modern nyugati kultúrában nem általános. Legtöbbünk a viet- 
nami háború idején ismerkedett meg vele, amikor vietnami szer- 
zetesek választották ezt a módját a tiltakozásnak, kormányuknak 

a vallásgyakorlás szabadságát korlátozó politikája ellen. Azóta 
időnként a világ más részein is felbukkan ez a gyakorlat. 

A cselekedet mögött rejlő dinamizmus viszonylag érthető, 
ha maga a cselekedet bizarr is. Mi lehetne drámaibb, mint hogy 
valaki benzinnel leönti, majd felgyújtja magát. miközben a köréje 
gyűlt tömeg tehetetlen elszörnyedéssel bámulja, amint a lángok 
elemésztenek egy emberi lényt? De hogyan is lehetne meghatá- 
rozni, mennyire hatásos voltaképpen az ilyen tiltakozási akció? 
Lehetséges vajon, hogy az ilyen áldozat eléri célját? Sok politikai 
irányvonal megváltozott. Vajon, mert ezek a szerencsétlenek elég- 
tek az ügyükért? 

Alig hinném. Az Egyesült Államokban a nyolcvanas évek 
elején egy fiatal munkanélküli úgy tiltakozott a kormány gazda- 
ság- politikája ellen, hogy felgyújtotta magát egy parkban, de ez- 
zel nem ért el semmit. Rövid hír lett belőle a tévében és az újsá- 
gokban, egy darabig emlegették, aztán elfelejtették. 

Ezek a fanatikus cselekedetek messze meghaladják a józan 
ész követelményeit; viszonzást pedig jóformán nem kapnak. Kü- 
lönösnek találom, hogy ha valakit bizonyos helyzet szerencsét- 
lenné tesz, fogja magát, és a maga elhatározásából addigi szen- 
vedését meghaladó gyötrelem eszköze lesz. Rossz dolog, ha az 
ember munkanélküli, de korántsem annyira rossz, mintha halál- 
ra égne, vagy, ha túléli a megpróbáltatást, élete végéig nyomorék 
lesz. Ezt a sorsot semmiféle tiltakozás nem éri meg. Az önmeg- 
semmisítés lehet a végső áldozat, ugyanakkor azonban az önha- 
nyagolás teteje. A röpke elégtétel, amelyet a vértanú abból a gon- 
dolatból meríthet, hogy mások szánni fogják és szenvedése miatt 
óriási bűntudatot éreznek — igencsak kérész életű, és nem szol- 
gálja az áldozat által elképzelt látványos célt. 


Háborúellenes tiltakozók. A vietnami háború ellen tiltakozó 
diákok legtöbbje menetelt, kiabált, és transzparenseket vitt. Gyű- 
léseket rendeztek, beszédeket tartottak, írtak a képviselőjüknek. 
Politizálásukhoz egyházi csoportokat is felhasználtak, ily módon 
és más úton is kifejezték érzéseiket. Ez a csoport ésszerű módon 
protestált. Nem is kerültek miatta börtönbe, általában nem is 
szereztek sérüléseket, és nemigen alkalmaztak erőszakot szemé- 
lyek vagy javak ellen. 

Akadtak azonban olyanok, akik bombamerényleteket követ- 
tek el kormányépületek, egyetemi laboratóriumok és sorozóbi- 
zottságok 

ellen, tintát vagy vért locsoltak a behívókra, és valójában terror- 
szervezetté váltak. Szélsőségekre ragadtatták magukat, mint a 
fanatikus csoportok általában, és szakasztott olyan gonosz cse- 
lekedeteket hajtottak végre, amilyenek ellen harcoltak. Néhányan 
börtönbüntetést kaptak, és máig sem szabadultak ki. Barátaik, 
évfolyamtársaik befejezték tanulmányaikat, állást kapta, család- 
juk van, élvezik az ünnepeket, a szabadságot, és a normális pol- 
gári élet valamennyi áldását, miközben ezek a boldogtalan lelkek 
ina is a zárkájukban ülnek, és jószerivel elfeledkezett róluk az 
egész nemzedék, amelyért feláldozták magukat. 

Ez sem más, mint a legrosszabb fajta önhanyagolás. A ne- 
vükre is alig emlékszik valaki. Az ügy, amelyért meghozták az ál- 
dozatot, ina már történelem. Már senki sem emlegeti őket. Ma 
már legtöbben nem is értik. mire volt jó az egész hűhó. Milyen 
szomorú, hogy emberek életét mindörökre megváltoztatta vala- 
mely ügy, amelynek mára jóformán nincs is semmiféle hatása. 
Görögtűz volt valamennyi akciójuk. 

Levonják-e a tanulságot a fanatikusok? A polgári engedet- 
lenségnek megvan a jogos helye, és gyakran nagy változásokat 
okozott a társadalomban, sokkal több azonban az olyan fajta en- 
gedetlenségi megnyilvánulás, amely semmit sem ér, csupán a 
kamaszdüh céltalan és hatástalan kifejezése, és hosszú távon 
nincs jelentősége. 

A világnak szüksége van lázadókra és forradalmakra. De az 
ilyen mozgalom mindig kockázatos. Fontos tehát, hogy a komoly 
forradalmárt elkülönítsük a fanatikus forradalmártól. Akinek 
megvan a képessége, hogy túljárjon az élet eszén, annak ez sem 
okoz nehézséget. Mert nagy a különbség: egyesek vad gesztusok 
révén múló hírhedtségre tesznek szert, és életük végéig fizethetik 
az árát, mások pedig jól szervezett, széles skálájú mozgalom ré- 
szesei, és jelentős változást hoznak létre. Ezekből a vezetőkből 
lesznek az igazgatók, az elnökök, a nagy politikusok. Dicsőítő 
ének és ceremónia köszönti őket, a dühük és vakmerőségük ve- 
zette szánalmas lázadók pedig elfeledetten bűnhődnek. 


Szekták 

A civilizáció hajnalától vannak vallási fanatikusok: nem tűntek el 
a modern időkben sem. A szekta olyan emberek csoportja, akik- 
nek a hite merőben különbözik a népszerűbb és szervezettebb 
vallásokétól. A köznapi megfigyelő szemében a szekta tagjai 

kívül állnak a társadalmilag elfogadott vallási mozgalmakon, és 
különösnek, sőt olykor bizarrnak tűnő vallási gyakorlatot űznek. 
A szektákat az is jellemzi, hogy vezetőjük határozza meg a 
politikáját, és gyakran óriási vagyonra tesz szert, mert kritikátlan 
követői naponta sok órát robotolnak érte. Gondoljunk csak Jim 
Jones tiszteletes úrra, a dél-amerikai Jonestown alapítójára; 
avagy EN Rajneesh-re, az egykor Oregonban székelő szekta 
3 szellemi vezérére; San Moon tiszteletes 
úrra, akinek olyan hihetetlen hatása volt 
követőire, hogy még azt is előírhatta 
nekik, kivel házasodjanak össze és mikor 
váljanak el. 
P A szektások 
rendszerint olyan 
emberek, akiknek erős 
vezér irányítására van 
szükségük. Fejlődésben lévő 
emberek, nem mérték még fel tu- 
lajdon felnőtt képességeiket, kö- 
vetkezésképpen készséggel elfogadják 
az erőskezű apa-figura irányítását, aki 









felkarolja és szereti őket — ha 
engedelmesen követik az általa előírt 
szabályokat. A szektatagok 
biztosítani szeretnék a 


biztonságukat, és ezért minden 
áldozatra hajlandók. Nem véletlen, 
hogy Rajneesh-nek kilencvennél is 
több Rolls Royce-a van, több 
személyi használatára szolgáló 
repülőgépe, és magánvagyona. 
Moon tiszteletes úrnak is van mit a 
tejbe aprítani. 
Jim Jones tiszteletes úr még 
elképesztőbb példa arra, hogyan 
kerülnek az emberek egy erős 


egyéniség vonzáskörébe, és 
hogyan lehet őket a 
legelképesztőbb dolgokról 


meggyőzni. Mindannyian tudunk 
a guyanai Jonestownban történt 
szörnyű tragédiáról. Amikor 

Jones tiszteletes úr felszólította híveit, hogy sorakozzanak a pun- 
csostálnál és igyák meg a mérget, megtették. Regényíró sem ta- 
lálhatna ki fantasztikusabbat. 

A fent említett szekták híveit bátran tekinthetjük szélsősé- 
ges önhanyagolónak. Másképp mivel magyarázhatnánk, hogy fia- 
tal férfiak és nők napjában órák hosszat járják a repülőtereket és 
virágokat árulnak, anélkül hogy egy krajcár hasznuk volna belő- 
le? Másképp hogyan érthetnénk meg, miért tagadnak meg ma- 
guktól minden örömöt, az anyagi boldogulás minden lehetőségét 
egy másik vallási vezető hívei, és miért halmozzák el gurujukat 
min.. den földi jóval? Mi mást hihetnénk, amikor egy szekta veze- 
tője megparancsolja híveinek, hogy sorakozzanak, és igyanak 
mérget, ők pedig százával meg is teszik, egyetlen kérdés, egyetlen 
tiltakozó szó nélkül? 


Naivitás 


A helytelen gondolkodásnak ez a harmadik fajtája; közös jellem- 
zője mindazoknak, akik elszánják magukat a vesztes szerepére. A 
naivitás, természeténél fogva, naiv embernek nem ötlik a szemé- 
be, a nem naivak számára viszont annyira nyilvánvaló, hogy alig 
akarják megérteni. Az emberek számos dologban roppant naivak, 
holott ez sokszor kényelmetlenséget, balszerencsét és szükségte- 
len fájdalmat okoz. 


Hatalom. Gyakran halljuk, hogy a hatalom megrontja az 
embert. Lehetséges. Egyesek épp ezért nem törekszenek hata- 
lomra. Beérik a követő szerepével. Ha hatalomra jutnának, vélik, 
kénytelenek lennének kegyetlenül és mohón viselkedni. 

Ez kétségkívül megeshet. De vajon szükségképpen azt jelen- 
ti-e, hogy aki hatalomra törekszik, óhatatlanul besétál ebbe az 
utcába? Abraham Lincolnnak fejébe szállt a hatalom? Vagy Wa- 
shingtonnak? Jeffersonnak? Sose élt olyan tábornok, aki nem élt 
vissza óriási hatalmával, megtartotta emberi látásmódját, és tisz- 
telte embertársait? Dehogynem élt. 

Ideje felismernünk, hogy ha elhárítjuk a hatalom megszer- 
zésének lehetőségét, légüres teret teremtünk a könyörtelenek 
hasznán, akik aztán vissza is élnek rendesen a megkaparintott 
hatalommal. Következésképpen, ha hiszünk erkölcsi ügyünk ere- 
jében, 

miért is ne lépjünk érte sorompóba, és harcoljunk foggal- 
körömmel, szakasztott, ahogy azok az elvtelen disznók teszik? 

Ha szerény vagy, és meg vagy győződve alkalmatlanságod- 
ról, azzal az ellenvetéssel élhetsz, hogy nem érzed magad képes- 
nek a hatalom gyakorlására, és sokallod az efféle felelősséget. 
Szabadjon felhívnom a figyelmedet: ha netán isteni képességeket 
tulajdonítasz a hatalom mindenkori gyakorlóinak, óriásit té- 
vedsz. 

Vedd talán szemügyre, miért akarnak emberek egyáltalán 
hatalmat szerezni. Mert értéktelennek érzik magukat. és ezt 
akarják ellensúlyozni a nagyság — értsd: pénz, hatalom, rang — 
kergetésével. Így akarják elfojtani a tulajdon értékük iránti kéte- 
lyeiket. 

Az önérdekű ember bizonyos fenntartással tekinti a vezető 
szerepet. Egészséges óvatossággal és kétkedéssel szemléli azt, aki 
szörnyen ácsingőzik a hatalom után. Ugyanakkor azonban nem 
fél vállalni a hatalmat. Tudja, hogy a legnyomorultabbak mindig 
kimaradnak a hatalomból: a kisebbségek, a gyerekek, a rabok, 
hogy csak néhány példát soroljak. Aki a legtöbbet akarja kihozni 
az életből, az ne adja ki a kezéből az irányítást. 

Sose dicsekedj azzal, mennyire jámbor vagy. Többet ér, ha 
erős vagy, és szelíden élsz a hatalmaddal, mintsem hogy magad 
légy jámbor, és függvénye a szelid kezű hatalomnak. 


Vagyon. Akad köztetek, aki a vagyonszerzéstől szakasztott 
úgy ódzkodik, mint a hatalom megszerzésétől. Merthogy meggaz- 
dagodni szennyes, közönséges, mohó és bűnös dolog. Merthogy a 
pénzt az ember mástól lopja, következésképpen nem érdemelte 
ki. Nem tudjátok, hogy a hatalom megszerzésének egyik legké- 
nyelmesebb útja a vagyon. Persze mihelyt üres a zsebetek, bez- 
zeg kéne az a koszos pénz. Te például, aki az egyetemen felvételi- 
zel, egy pisszel el nem árulnád a felvételi bizottságnak, hogy azért 
óhajtanál az orvosi avagy a közgazdasági karra beiratkozni, mert 
szeretnéd, ha majdan jól menne sorod. Nem: kénytelen vagy kö- 
zölni az urakkal, hogy célod a közösség szolgálata, az emberiség 
javának szent ügye. Ha kerek-perec kijelentenéd, hogy gondtala- 
nul akarsz élni, pimasz, anyagias Íráternek minősítenének, és 
úgy kirúgnának, hogy a lábad nem érné a földet. 

Ha egy fiatal házaspár gyereket szeretne, számot kell vetnie 
azzal, nem akar-e több gyereket, mint amennyit tisztességgel el 
tud tartani. Sokan keservesen gyötrődnek, hiszen úgy érzik, egy 

jó házasságban semminek sem volna szabad a természet munká- 
ját akadályozni, a gyerekek számát szabályozni. Ezek a házas- 
párok kinokat állnak ki, mert a szeretet és a család gondolatát 
alantas anyagi megfontolásokkal kell összeegyeztetniük. 

Csakhogy ez műveletlen, ostoba és önhanyagoló magatar- 
tás. Az a házaspár jár túl az élet eszén, amelyik alaposan meg- 
fontolja, mennyibe fog kerülni a gyerek, és hányat engedhetnek 
meg maguknak. Mindenféle álszemérmet félretéve beismerik, 
hogy jövedelmük egy vagy két gyerek egyetemi tanulmányainak 
fedezésére elegendő — nem többére. Életszínvonalukat nem 
óhajtják további gyerek költségeivel csökkenteni. 

Örülnek, hogy van arra pénzük, hogy olykor eljárjanak szó- 
rakozni, mert ez némi változatosságot jelent az életükben. Szíve- 
sen utaznak a szabadságuk alatt. Örülnek, ha lerobbant, ócska 
kocsijukat újra cserélhetik. Megelégedésükre szolgál, ha anyagi- 
lag nem teszi tönkre őket egy-egy betegség, és ha rendszeresen 
járhatnak fogorvosi ellenőrzésre (miáltal a jó megjelenésüket is 
megőrizhetik). Boldogan járnak társaságba, és szívesen látják 
vendégül barátaikat egy-egy jó vacsorára, finom borra. Ha mun- 
kahelyet változtatnak, nemcsak azt a kérdést teszik fel maguk- 
nak, szívesen végzik-e majd az újfajta munkát, hanem azt is, 
hogy szükségleteik kielégítésére elegendő lesz-e a fizetés. Tehát 
anyagiasak, és ezt nem is rejtik véka alá. Persze nem a pénz az 
istenük, még csak nem is az, ami pénzért kapható. De ha se ma- 
gukban, se másban nem tesznek kárt azzal, hogy megszerzik a 
pénzt, hát üsse part, nem utasítják vissza. 

Mindenekfelett pedig őszinték önmagukkal. És ha mi is 
őszinték vagyunk, és nem tagadjuk, hogy szívesen laknánk szép 
lakásban, jó környéken, öltözködnénk jól, és élveznénk a vi- 
szonylag tisztes jövedelem előnyeit, jószerint valamennyien efféle 
célokat követnénk. A szegénység pocsék dolog — aki nem hiszi, 
járjon utána. Idő előtt megöregszel. Kipotyognak a fogaid: meg- 
csúnyulsz. Százféle nyavalya kínoz, mert nincs módod rá, hogy 
kúráltasd magad. Megvesz az Isten hidege, mert tüzelőre nem te- 
lik. Egészségtelenül étkezel, mert nincs pénzed változatos, vita- 
mindús étrendre. 

A pénz nem gyökere minden rossznak. Az a baj, ha elvakul- 
tan kergeted a pénzt. Ha értelmesen, józan ítélettel élsz vele, a 
pénz több boldogságnak, kényelemnek, szabadságnak és önmeg- 
valósításnak 

az eszköze, mint jóformán bármi egyéb — talán az egészséget 
meg az erkölcsi és a lelki értékeket kivéve. 


Műveltség. A tudatlanság vagyonokba kerül. Minél művel- 
tebb vagy, annál egyedibb leszel. Minél egyedibb leszel, általában 
annál több pénz fölött rendelkezel. És ha széles körben igényelt 
szakmának vagy a birtokosa, még magasabb lehet a fizetésed, ha 
a szakmáddal külföldre költözöl. 

Műveltség híján igen valószínű, hogy szűkölködni fogsz ha- 
talomban, pénzben egyaránt. Ez persze nincs mindig így. Szédü- 
letes vagyonra tehet szert mondjuk egy roppant tehetséges 
sztepptáncos vagy trombitás, aki kínnal-keservvel elvégezte az ál- 
talános iskolát. És a vagyona hatalmat ad neki, és olyan ajtókat 
is megnyit előtte, amelyeken az egyetemi tanár hiába kopogtat. 
No de az efféle példa a kivétel, nem a szabály. A műveltség álta- 
lában megkönnyíti az életet, mert jobb életszínvonalat biztosit. 

Azonban nem a jobb életszínvonal a műveltség egyetlen 
eredménye. Miközben műveltségre teszel szert, nem egyszerűen 
információhalmazt gyűjtesz, hanem mélyreható változáson esel 
át. Minőségi változáson. Másfajta emberi lény leszel — bölcsebb, 
együttérzőbb, kíváncsibb, érdekesebb és egészségesebb. 

Sosem felejtem el, micsoda szellemi ébredésben volt részem 
posztgraduális tanulmányaim során. Négy egyetemi évem rop- 
pant fontos volt a számomra, de sokkal többet tanultam meg ma- 
tematikából és kémiából, mint az életről. Csak további tanulmá- 
nyaim során lett belőlem gondolkodó emberi lény. Rengeteget 
megértettem a környező világból, és a benne élők viselkedéséből. 
Történelmi, antropológiai, pszichológiai, vallási és szociológiai 
tanulmányaim elősegítették a magam és a mások megértését, és 
megvilágították előttem, hogyan jutottunk el oda, ahová jutot- 
tunk. Megtanítottak rá, hogy legyek együttérzőbb, elfogulatla- 
nabb, és hogy gondolkozzam józanul. 

Véleményem szerint az önhanyagolásnak alig akad komi- 
szabb módja, mint ha nem élünk a lehetőséggel, hogy minden el- 
érhető oktatást tömjünk magunkba; vagy ha abbahagyjuk a ta- 
nulmányainkat. De sokszor is magyarázzák ezt a szülők a gyere- 
keiknek, és milyen kár, hogy a gyereknek nem megy a fejébe. 
mennyire fontos is az a tanulás! Középiskolás korában már alig 
várja, hogy szabaduljon az iskolapadból, hogy állásba menjen, 
megházasodjon. Hány, de hány páciensemtől hallottam, hogy ez 

volt élete legnagyobb ballépése! Harmincesztendős kora körül ju- 
tott eszébe, milyen jó is volna szabadabban élni, többet megen- 
gedni magának — de nem lehetett, mert ott volt a család és a fe- 
lelősség. És nagyjából ugyanebben az időben határozta el, hogy 
folytatja tanulmányait, új szakmát tanul vagy diplomát szerez, 
mert a szükségesnél tíz esztendővel később jött rá, hogy a szülei- 
nek úgy látszik mégiscsak igazuk volt. De nagy kár, hogy tíz évig 
tartott, mire ráébredt tulajdon jól felfogott érdekeire! 

Kérlek, félre ne értsétek a fenti eszmefuttatást, és ne higy- 
gyétek, hogy célunk csak a hatalom meg a pénz. Mindegyikből 
kell valamennyi — annyi, hogy biztosíthassuk kényelmes életün- 
ket. Nem kell ahhoz milliomosnak lenni, még csak egy kis ma- 
gánjacht sem szükségeltetik hozzá, hogy kellő elégedettségben, 
biztonságban hajthassuk nyugovóra fejünket. És az bizony nagy 
igazság, hogy nem mindig a leggazdagabbak és a leghatalmasab- 
bak a legboldogabbak. De akik ésszerű mértékben irányítják éle- 
tüket, mert megvan hozzá a hatalmuk, a megfelelő jövedelmük és 
műveltségük, azok bizony nagy átlagban jobban érzik magukat a 
bőrükben, mint akik mindezt nélkülözik. Ilyen az élet, még ha ez 
nem tűnik is tisztességes játéknak. Tökéletesen tisztességes tár- 
sadalomban az efféle tulajdonságok bizonyára keveset számíta- 
nának. Csakhogy az élet nem tisztességes, és aki bizonyos mér- 
tékben szeretné magát ebben a világban megvalósítani, okosan 
teszi, ha szem előtt tartja ennek a világnak a játékszabályait. 








Mind ez ideig jobbára azt tárgyaltuk, miképpen használjuk az 
agyunkat. Igyekeztünk megmagyarázni, miért nem gondolkodnak 
némelyek a maguk fejével, s áttekintettük a helytelen gondolko- 
dás néhány okát, meg azt, hogy ezeknek mi a hátulütője. Vélhe- 
tőleg sokan akadnak köztetek, akiken időnként kitör a depresz- 
szió vagy a szorongás, netán dührohamokat kapnak. Mindezt 
esetleg tökéletesen természetesnek tartjátok — ,az ilyesmi meg- 
esik," mondjátok rá. Igen? Hát akkor fogózzatok meg — vegyétek 
tudomásul, hogy az efféle neurotikus háborgásokat gyönyörűen 
kordában tarthatjátok, csak az agyatokat kell hozzá használni! 
Nem mondom: nem könnyű, de meg lehet csinálni. 

A neurotikus háborgás nem olyasmi, ami egyszerűen csak 
, megesik". Az ilyesmi önindukció révén jön létre, és közvetlen 
eredménye, hogy általa az alaphelyzet nem javul, hanem sokkal 
rosszabb lesz. Mindennek ellenére azonban el lehet kerülni — 
csak meg kell tanulni a módját. Először is nézzük meg. miért 
vagy kitéve efféle érzelmi háborgásnak. Nincs meg talán a ma- 
gadhoz való eszed? Ugyan már. Egyszerűen azért rontod el a dol- 
gokat, mert arra vagy hitelesítve, mert nem vagy tökéletes, és 
mert az agyad hajlamos az ellustulásra — és mindezekből ritkán 
kerekedik ki kristálytiszta gondolkodás. DL Ellis definíciója sze- 
rint tehát a neurotikus — ,nem-ostoba személy, aki ostoba mó- 
don viselkedik". Az én definícióm ettől némiképpen különbözik: a 
neurotikus ,olyan személy, aki egy rossz helyzetből még rosszab- 
bat csinál". Nagyjából ugyanazt állítjuk mind a ketten, csak a 
neurotikus folyamat más-más részére helyezzük a hangsúlyt. 

Amikor a szülő elfenekeli csemetéjét, hogy ne bőgjön. a 
gyerkőc csak annál keservesebben sivalkodik. Amikor egy férfiú 
vallatóra fogja neje őnagyságát, és tudni akarja, kivel randevú- 
zott. a hölgy ettől nem fogja jobban szeretni, sőt. Amikor a mun- 
kás pofázik a művezetővel, mert az a másik melósnak kedvez, 
aligha remélheti, hogy az első adandó alkalommal felemelik az 
órabérét. Az említettek közül valószínűleg egyik sem ostoba, de 
az adott esetben ostobán viselkedett, és csak fokozta tulajdon 

Na de álljunk csak meg egy szóra nem a mindennapi, nor- 
mális reakciókat tükrözik a fenti példák? Nem viselkedünk oly- 
kor-olykor valamennyien így? Dehogyisnem. Mindezek a normá- 
lis viselkedés példái. És akkor mi van? Csak azért, mert normáli- 
sak, még nem feltétlenül egészségesek. Más szóval: a normális 
viselkedés neurotikus viselkedés. Az egészséges viselkedés nem 
az. Én pedig arra szeretnélek megtanítani, hogy ne légy normális. 
Arra szeretnélek megtanítani, hogy légy egészséges, törődj ma- 
gaddal, légy jó magadhoz. 


Frusztrációk és zavarok 


Ha fegyelmezni óhajtod érzelmeidet, legelőször is meg kell tanul- 
nod, hogy a frusztrációk nem azonosak a zavarokkal. Amíg a ket- 
tőt nem tudod megkülönböztetni, se vége, se hossza a stressz- 
nek, fejfájásnak, hisztériának, rossz idegállapotnak. 

Vegyünk egy példát a különbség érzékeltetésére. Zuhog az 
eső, és te taxira vársz. Kényelmetlen helyzet: ez Írusztráció. Mi- 
közben egyre jobban zuhog, és a taxi nem jön, mind dühösebb 
leszel. Ez érzelmi zavar. A kettő összefügg — de közvetve, nem 
közvetlenül. Nem az esőben álldogálás okozta frusztrációtól leszel 
dühös. Frusztrációk nem okoznak érzelmi zavarokat. Nem mu- 
száj dühbe gurulnod. Te magad akarsz dühbe gurulni. Ezért 
mondom, hogy a frusztráció nem azonos az érzelmi zavarral. 

Nem győztelek meg? Olyan nehéz elhinni, hogy csak az bo- 
ríthat ki, aminek megengeded, hogy kiborítson? Akkor hadd kér- 
dezzelek meg: aki csak vár az esőben, az kivétel nélkül mind be- 
pörög? Egy fenét. És azt vajon nem vetted észre, hogy egyik nap 
lepereg rólad, ha félvállról beszél veled a bolti eladó, másnap meg 
tökéletesen kihoz a sodrodból? Hogyan reagálhatsz különböző 

módon ugyanarra az eseményre, ha a reakciót az esemény hatá- 
rozza meg? 

Na szóval: ha érzelmi reakcióinkat nem frusztrációk hatá- 
rozzák meg, akkor mitől vagyunk lehangoltak, dühösek, mitől 
szorongunk, miért halogatunk? Meg fogsz lepődni. Mindennek a 
frusztrációidról alkotott gondolataid az oka! Gondolataid hatá- 
rozzák meg az érzéseidet, nem maguk a frusztrációk. 

Következésképpen nagyon-nagyon vigyázz, hogyan 
gondolkodol, nehogy erős neurotikus szabványokat alakíts ki 
magadban. Ha értelmesen, logikusan, racionálisan gondolkodol, 
akkor talán bosszankodni fogsz, türelmetlen leszel, netán inge- 
rült, de nem leszel lehangolt, dühös vagy féltékeny (ami mind 
sokkal hevesebb érzelmi háborgással jár). Ha viszont felületesen, 
illogikusan és ésszerűtlenül gondolkodol, minden szíre-szóra ki 
fogsz borul 


Racionális affektív terápia 


Érzelmi zavarainkat azok a gondolatok okozzák, amelyek fruszt- 
rációink alkalmával keletkeznek. Dr. Albert Ellis, a Racionális Af- 
fektív Terápia elméletének megalkotásakor tizenegy irracionális 
érzést határozott meg, amelyek a következő állapotok érzékelésé- 
re indítanak bennünket: lehangoltság, szánalom, bűntudat, 
alacsonyabbrendűség, düh, gyűlölet, harag, szorongás, aggoda- 
lom, idegesség, rettegés, féltékenység, kisajátítási vágy, haloga- 
tás, és a menekülés egyéb formái. Hogy pontosan milyen érzések 
kerítenek hatalmukba, azt a benned akkor épp gyökeret vert ir- 
racionális gondolatok határozzák meg. 

Hogy csökkentsd ezeket a kínos érzéseket, vagy megszaba- 
dulj tőlük, meg kell tanítanod magadat arra, hogy elvesd ezeket 
az irracionális gondolatokat, s oly mértékben vond kétségbe a 
megalapozottságukat, hogy ágy érezd, nincs is semmi értelmük. 
Ez bizony nem könnyű — nagy munka, sok gyakorlat kell hozzá. 
Mindezt persze magyarázni egyszerű, de ne hidd egy pillanatig 
sem, hogy könnyű lesz kibeszélni magadból ezeket a zavarokat — 
végtére kora gyermekségedtől fogva nyilván buzgón gyakoroltad, 
hogyan kell magadat kiborítanod. 

Tizenegy irracionális érzés és racionális elemzésük 


1. irracionális érzés. Ha nem szeretnek, ha ferde szemmel 
néznek rád, ez azt bizonyítja, hogy vacak és értéktelen vagy. A 
visszautasítás fáj. Csak akkor érsz valamit, ha számodra fontos 
emberek nagyra becsülnek. Ha tisztelnek és/vagy szeretnek, ak- 
kor vagy csak elfogadható emberi lény. 

Marhaság! Valakinek (bárkinek) a visszautasítása netán 
gonosz, aljas, hitvány személyt csinál belőled? Egyáltalán: ki ez a 
valaki, hogy csak úgy ítélkezik? Ő talán tökéletes? Különben is, a 
visszautasítás csak akkor fáj, ha hagyod, hogy fájjon. Tagadha- 
tatlanul kellemetlen, de nem a világ vége. 


2. irracionális érzés. Ha rosszul, ostobán vagy erkölcstelenül 
viselkedel, akkor rossz és hitvány ember vagy. Csak ha nagysze- 
rű vagy, ha a teljesítnényed magas és szinte tökéletes, akkor le- 
hetsz magadról jó véleménnyel. Hibákat elkövetni: szörnyűség, és 
hitványságod megannyi bizonyítéka. 

Ki mondja? Csak az nem téved, aki meghalt. Minden ember 
követ el hibákat — milliószámra —, amíg csak él. Ha a tökéletlen 
ember nem ér semmit, akkor a világon mindenki, aki valaha élt, 
él, vagy élni fog: rossz, hitvány, gonosz és értéktelen. 


3. irracionális érzés. A világon sok a rossz, gonosz ember. 
Ezeket kárhoztatni, ostorozni kell, hogy kigyógyuljanak a rossza- 
ságból. Ordítozás, verés, kínzás, a más személyiségének aláásá- 
sa — csupa kiváló módszer, hogy érzelmileg felvértezzük magun- 
kat. 

Még mit nem! Az ember nem azonos a magatartásával. Nem 
következtethetünk ésszerűen arra, hogy a rossz magatartás rossz 
embert csinál, hiszen ugyanaz az ember rengeteg féle magatar- 
tást tanúsíthat — akad köztük komisz és kegyetlen, de csodála- 
tos és aranyos nemkevésbé. 

Ahelyett, hogy lehurrognánk embertársainkat, vagy behúz- 
nánk nekik egyet, ismerjük be végre, hogy ezek az ősi módszerek 
egyáltalán nem válnak be, vagy ha történetesen mégis, akkor is 
szörnyű hatással lesznek az illető egészségére. Egy elvetemült fi- 
atalkorút például meg lehet juházni, ha rendszeresen verik szíj- 
jal, azután magánzárkába csukják. Na de kérdem én: miféle 
személyiség válik így belőle? 


4. irracionális érzés. Rémes katasztrófa, ha nem az történik, 

amit akarsz. Az élet igenis legyen fair! És ha neked van igazad, 
akkor hogyne érdemelnéd meg, hogy mindent megkapj, ami jár 
neked?! Egyszerűen elviselhetetlen, ha nem az történik, amit 
akarsz. 

Nagy tévedés. Sohasem kell, hogy az történjék, amit akarsz. 
A világot nem a te ízlésed szerint találták ki. Bosszantó, kellemel- 
len és szomorú, ha nem a te akaratod érvényesül, de nem iszo- 
nyű, nem szörnyű, nem elviselhetetlenül borzalmas. Mondd, kér- 
lek szépen, mégis mik a szándékaid? Hogy nem viseled el? Akkor 
nincs más hátra: meg kell halnod. Ez az egyetlen biztosíték arra, 
hogy ne kelljen eltűrnöd valamit, ami nincs ínyedre. Következés- 
képpen ha netalán még nem óhajtasz meghalni, el kell viselned a 
frusztrációidat, amíg csak nem tudod őket csökkenteni vagy el- 
távolítani — ellenkező esetben pedig tűrd el őket, amíg maguktól 
el nem múlnak. 


5. irracionális érzés. Az érzelmi zavarokat és az emberi bol- 
dogtalanságot az életünkben lezajló események okozzák, követke- 
zésképpen alig vagy egyáltalán nem tudjuk kézben tartani ezek- 
nek a zavaroknak az irányítását. Más szóval: lehangoltságunkat, 
dühünket, féltékenységünket és a többit emberek okozzák. Ha 
meg akarunk szabadulni ezektől az érzelmi gyötrelmektől, rá kell 
vennünk a többieket, hogy ne bánjanak velünk ilyen csúnyán. 

Hogyisne! Senki nem borít ki téged, csak te magad. Az em- 
berek frusztrálnak. Zavaraidat magad okozod. Ha bebeszéljük 
magunknak, hogy zavaraink oka nem magunkban, hanem raj- 
tunk kívül keresendő, a pityipalkót is okolhatjuk érzelmi szenve- 
déseinkért. Épp ideje, hogy szembenézzünk magunkkal, és beis- 
merjük az igazságot: ma szépen bebeszéljük magunknak, hogy 
kiborulunk, másnap meg az ellenkezőjét. Érzelmeinkért csak 
önmagunkat tehetjük felelőssé. Ha racionálisak vagyunk önma- 
gunkkal, akkor nincs semmi baj. De ha irracionálisak vagyunk, 
az már öreg hiba. 


6. irracionális érzés. Foglalkoztassanak erősen a veszedel- 
mes vagy fenyegető helyzetek, szüntelenül aggályoskodjunk miat- 
tuk, ne legyen egy nyugodt percünk, amikor nem gondolunk rájuk. 
Az aggályoskodás megóv a meglepetésektől, és biztosítékot nyújt 
arra, hogy a problémák ne mérgesedjenek el. 

Épp ellenkezőleg. Minél jobban aggályoskodol, minél többet 

kotlasz egy gondolaton. annál idegesebb leszel. A fenyegető do- 
loggal kapcsolatban pedig, amely annyira izgat, az égvilágon 
semmit sem csináltál. Kérdezd csak meg magadtól minél gyak- 
rabban, hogy segít-e rajtad, ha más sem foglalkoztat, mint a 
problémáid meg a frusztrációid. Valamelyes figyelmet szentelni a 
problémáidnak természetesen józan és ésszerű dolog. De az már 
sok a jóból, ha a probléma állandó műsoron tartása révén egyre 
jobban kiborulsz, ahelyett, hogy megnyugodnál. 


7. irracionális érzés. Könnyebb a nehéz helyzeteket elkerül- 
ni, mint szembenézni velük. Így nyomban megkönnyebbülsz, s 
minekutána az élet rövid, a keserves munka nem mindig kifizető- 
dő. Hát játsszunk előbb, és hagyjuk későbbre a nyűgös munkát! 
Miért ne? 

Hogy miért ne? Mert hosszú távon könnyebb lesz. Nem a fe- 
gyelmezetlen ember élvezi a legjobban az életet, hanem a fegyel- 
mezett. A halogató a kurta örömökért később tartós fejfájással fi- 
zet, mivel nem nézett szembe először a keserves kötelességgel. 

Jóformán minden szakértelem és minden jutalom a kemény 
munka bére. Iskolás korodban nem maradtál minden reggel ágy- 
ban, a házi feladatodat sem mulasztottad mindig el. Ha puská- 
zással boldogultál, magadat csaptad be: megfosztottad magad a 
műveltségtől. 

Az az igazi nyerő, aki előbb letudja a keserves munkát, utá- 
na pedig élvezi a munka jutalmát. Ezért is él jólétben — megta- 
karította a pénzét, azután befektette; szorgalmasan tanult és jól 
fizetett állást kapott; edzette testét és ügyelt az étrendjére, tehát 
jó egészségnek és fiatalos megjelenésnek örvend. 

Könnyelműen élni könnyű — egy darabig. Idővel meg kell 
adni az árát. A problémákkal szembenézni nehéz — eleinte, né- 
hány percig, óráig vagy napig, de azután hónapokig, évekig arat- 
hatjuk a dús gyümölcsöt. 


8. irracionális érzés. Ha biztonságban akarod érezni maga- 
dat, támaszkodj nálad erősebb és hatalmasabb emberekre. Ök 
tudják, hogyan kell túljárni az élet eszén. Összeköttetéseik, pén- 
zük révén segítségedre lehetnek, ha bajba kerülsz. Ha mindez 
mögötted áll, olyan biztonságban érezheted magad, mint egy mil- 
liomos gyerek vagy királyfi. 

Pont fordítva. Minél Jobban támaszkodol másokra, annál 
kevésbé fogsz magadra támaszkodni. És mi lesz, ha a támaszod 
meghal vagy megutál téged, vagy kivándorol? Ott állsz, mint a 
szedett fa, mint a világ árvája. Hősöd és jótevőd pompásan meg- 
tanulja, hogyan kell felelősségteljesen viselkedni, ha te nem vagy 
hajlandó a magad nevében határozni, és ha nem vállalod a téve- 
dés kockázatát. Ő bezzeg valóságos szakembere lesz a rázós 
problémák megoldásának, a kockázatos választásoknak. De te 
továbbra is ijedt nyuszi maradsz, mert rettegsz a tévedéstől. 

Kérdezd csak meg magadtól, támaszod és talpköved hogyan 
is lett ilyen ügyes és megbízható. Miért tudja olyan természete- 
sen átvenni az irányítást, elhatározni, hogy mit vásároljon, miért 
tud olyan fölényesen rendelni az étlapról? Elsősorban azért, mert 
mindezt igen gyakran csinálja, és mert sosem fél az ütközésektől. 
Ha te is szeretnél hasonló képességekre szert tenni, ne bújj el, 
vállald a felelősséget, és kockáztasd meg, hogy néha tévedsz. Ez 
a módja, hogy hogyan lehetsz pszichológiailag éppolyan nagy és 
erős, mint az, akire támaszkodol. 


9. irracionális érzés. Amit hosszú évekkel ezelőtt átéltél, ma 
is hatással van rád, és nem tudod felvenni a harcot a gyerekkori 
erők ellen. Milliónyi esemény programozott be, és ma az vagy, 
amire növekedésed hosszú esztendei edzettek. És amit anyád 
szoknyája mellett megtanultál, soha el nem felejtheted. 

Nocsak, nocsak! Mi más az élet, mint folytonos tanulás? És 
amit egyszer megtanultunk, azt el is felejthetjük. Ha arra szok- 
tattak, hogy légy félszeg vagy agresszív, szerény avagy becsvágyó, 
bizonytalan vagy magabiztos — könnyen az utóbbira változtatha- 
tod az előbbit, vagy megfordítva. Tiéd a választás. Köszönd sze- 
rencsédnek, hisz ellenkező esetben olyan volnál, mint a robot, 
amit beprogramoztak, és nem változhat. Az élet mindannyiunk 
tanítója, és te is, én is szüntelenül át- meg átgondoljuk meggyő- 
ződésünket, és eszerint változunk. Néha ez nagyon nehéz, annyi- 
ra mélyek a beidegződéseink (szorongás vagy düh révén); ilyen- 
kor esetleg pszichoterápiát kell alkalmazni a megváltoztatásukra. 


10. irracionális érzés. Úgy illik, hogy mások problémái kibo- 
rítsanak. Hiszen mi sem természetesebb, mint mások szenvedése 

miatt kiborulni. Ha nem tennénk, az rideg szívtelenségre vallana. 
Érző ember tökéletesen átérzi a mások örömét-bánatát. 

Remélhetőleg azén mégsem annyira. Ha a szíved szakad 
meg a más búja-baja miatt, csak öregbíted a világ nyavalyáit, 
ahelyett, hogy csökkentenéd. Azonkívül így nem is igen tudsz se- 
giíteni azon, akit olyan együttérzően megszántál. 

Szeretnéd, ha a sebész szenvedésed iránti együttérzésében 
képtelen volna koncentrálni műtét közben? Vagy ha a lelkipász- 
tor annyira azonosulna lehangoltságoddal, hogy maga is súlyos 
depresszióba esne? Az ügyvéd, aki együtt szenved valamennyi 
ügyfelével, másnap be sem tud vánszorogni az irodájába. 

Törődjünk szerencsétlen embertársaink szenvedésével — de 
ne vigyük túlzásba a törődést. Ezt már mondtam korábban is: 
lehetünk szomorúak tragikus felhangok nélkül; bosszankodjunk, 
de ne dühöngjünk; legyünk éberek és óvatosak, de ne essünk 
pánikba. 


11. irracionális érzés. Minden problémának egy és csakis 
egy tökéletes megoldása lehet. Csacskaság foglalkozni a problé- 
mával, amíg nem tudod biztosan, hogy a megoldásod a tökéletes 
Amíg nem tudod teljes biztonsággal — hogyan bánj tökéletesen 
és pontosan egy problémával — várj türelmesen, munkálkodj, ku- 
tass, kérdezz. Ha megbizonyosodtál felőle, hogy a megoldásod tö- 
kéletes, akkor, de csakis akkor cselekedj. 

Még mit nem! Mennyivel könnyebb volna is az élet, ha 
egyetlen helyes válasz adódnék minden egyes problémára, és az 
első pillantásra a szemünkbe ötlenék! Erről sajnos szó sincs. Az 
élet valószínűségekből áll. Sok út vezet Rómába. Amíg szemügyre 
nem vettük valamennyit, nem tudhatjuk, melyik a legrövidebb. 

Akárhogyan is: ha addig halogatjuk az értelmes cselekvést, 
amíg tökéletesen bizonyosak nem vagyunk, annyi időt fecsérlünk 
el a tökéletesség kergetésével, hogy mire a helyes útra bukka- 
nunk, rendszerint már késő. Szerintem sokkal ésszerűbb akkor 
cselekedni, amikor van bizonyos esélyünk a sikerre, mint addig 
halogatni, amíg meg nem bizonyosodunk felőle. Egyébként még 
akkor sem száz százalékig biztos, hogy az egyedül üdvözítő he- 
lyes megoldásra jutunk. 

Vállald hát a kockázatot, ha előzőleg gondosan terveztél, és 
ésszerűen áttekintetted a helyzetet. 

Ti pedig, akik nem vagytok hajlandók kardot rántani irraci- 
onális elgondolásaitok ellen, szörnyűséges önhanyagolás köze- 
pette rójátok tovább az élet útját. Kérlek benneteket: ne csináljá- 
tok ezt magatokkal. Ébredjetek rá, micsoda érzelmi kárt tesztek 
magatokban. Tanuljátok meg, hogyan csökkentsétek. sőt esetleg 
szüntessétek meg a legáltalánosabb érzelmi zavarokat. Mert ez 
végre lehetséges. Ma már tudunk annyit az emberi viselkedésről, 
hogy megállapíthassuk: ez ésszerű és elérhető célja az emberi- 
ségnek. 

A következő oldalakon elmagyarázom azoknak a leggyako- 
ribb érzelmi problémáknak a dinamikáját, amelyekkel napi gya- 
korlatomban találkoztam, és amelyekről előadásaim résztvevői 
hallani szeretnének. Ezek: a depresszió, a düh, a szorongás, a 
halogatás és a féltékenység. 


Depresszió 


A depressziót nyilvánvalóan három irracionális magatartás vált- 
hatja ki: az önutálat, az önsajnálat, és a mások sajnálata. 


Önutálat 

Ha egyszer már voltál depressziós, és nem akarsz újra depresszi- 
óba esni, de ezúttal aztán életed végéig — hát többet ne utáld 
magadat. Ahhoz, hogy elfogadható emberi lény legyél, még nem 
muszáj feltétlenül makulátlannak lenned. Mindig különítsd el a 
magatartásodat tenmagadtól: ismerd el, hogy tévedtél vagy egyéb 
botlást követtél el, de azért még ne utáld magadat. Ellenkező 
esetben holtbiztos, hogy bűntudatod lesz, kisebbrendűnek érzed 
magad és depresszióba esel. 

Szentül hiszem, hogy jogod és kötelességed mindenért meg- 
bocsátanod magadnak. Akármit követtél el, három ok valamelyi- 
ke miatt tetted, és jogod van magadnak megbocsátani. Először is, 
valamely fogyatékosságod miatt nem tudtál tökéletesen véghez- 
vinni valamit — például felfogni egy matematikai problémát, ját- 
szani egy hangszeren, vagy türelemmel viseltetni a gyereked 
Iránt. Egyikünk sem születik ilyen képességekkel. Hogyan utál- 
hatnánk hát magunkat azért, mert hiányzik belőlünk valamilyen 
tehetség? 

Másodszor, lehetséges, hogy nem tanítottak meg rá, hogyan 
csinálj valamit tökéletesen, holott megvolna hozzá a képességed. 
Apák és anyák gyakran utálják magukat szülői minőségükben 
elkövetett hibáik miatt, még ha addig nem volt is lehetőségük 
szülői tapasztalatokra szert tenni. De hát hogyan is várhatnak el 
maguktól, hogy valamit első nekifutásra tökéletesen csináljanak? 
Tévedni emberi dolog. Második, harmadik, negyedik gyerekük 
esetében már jóval többet fognak tudni a gyereknevelésről. És ez 
így van jól. Ha utálod magadat, mert úgy véled, rossz szülő vagy, 
tönkreteszed az önbizalmadat, és minden valószínűség szerint 
újra meg újra elköveted ugyanazokat a hibákat. 

Harmadszor, jogod és kötelességed megbocsátani magad- 
nak. amikor igen zaklatott állapotban követsz el valamit. Végtére 
is hogyan lehetnél tökéletesen racionális, amikor éppen kiborul- 
tál? Ha egyszer nem tudod hogyan is ne legyél zaklatott, hogy is 
lehetnél mindig nyugodt és higgadt? 


Önsajnálat 

A világ gyakran kegyetlen, az emberek gyakran igazságtalanok. 
Hányszor megesik, hogy óriási erőfeszítéseinket nem méltányol- 
ják! És az sem ritka, hogy az efféle tapintatlanság sérti érzésein- 
ket. Ez esetben a depressziót az önsajnálat okozza. Kezünket- 
lábunkat törjük valakinek a kedvéért, és az illető nemhogy viszo- 
nozná igyekezetünket — észre sem veszi. Netán egy hozzánk kö- 
zel álló személy egyszer csak eltávolodik. Ilyen és hasonló ese- 
tekben nem ritka a heveny önsajnálat. 

Egy dolog azonban a szomorúság: normális és ésszerű re- 
akció a velünk megesett bajok idején. Készséggel elismerem a 
szomorúság, a csalódottság. a szánom-bánom létjogosultságát. 
Csakhogy a szomorúságtól a depresszióig jókora érzelmi és filo- 
zófiai szakadékot kell átugrani. Ha szánod magadat és utána 
egészen valódi depresszióba csel a meg nem értő világ fölötti el- 
keseredésedben, megint egyszer azt csinálod, amitől a fejezet ele- 
jén óva intettelek, amikor a Írusztrációkkal való szembenézésről 
volt szó. Hajlamosak vagyunk jó nagyot rontani a tulajdon hely- 
zetünkön. Ha nagyon akarod, ám sajnáld magad, de jobban 
jársz, ha a dolgok jó oldalát nézed, és rájössz, hogy minden sok- 
kal rosszabb is lehetne. 

Így tűrik ezer meg ezer éve az emberek a tisztességtelen játékot, 
az igazságtalanságot, a nélkülözést, a szegénységet. Meg- győzik 
magukat, hogy akármilyen cudar a helyzet, lehetne ennél még 
sokkal rosszabb is. Az önsajnálat a 4. irracionális érzés szülemé- 
nye, mely szerint mindent meg kell kapnunk, amit csak aka- 
runk, és szörnyű és rémes, ha az élet nem bánik vetünk óhaja- 
ink szerint. Próbáld meg kétségbe vonni ezt a gondolatot: menten 
megszabadulsz az önsajnálattól. 


A mások sajnálata 

Civilizált voltunk egyenes következménye, ha a mások baja nem 
hagy hidegen. Foglalkoztat a hozzád közel állók gondja, törődöl 
velük, szívességeket teszel nekik, vagyis őrizője vagy a te bátyád- 
nak. Úgy is kell. Ha bajba kerülnek szeretteink különösen, és az 
emberiség általában, az a fennkölt és érett magatartás, ha kinyil- 
vánítjuk, hogy a magunk kicsinyes egyéni érdekén felül is vau, 
ami igénybe veszi gondolatainkat és érzelmeinket. És ha baráta- 
inkat és üzletfeleinket gondok-bajok sújtják, megengedjük ma- 
gunknak, hogy elborongjunk-búsongjunk velük mi is. 

És ez is normális érzelmi reakció. Nem is ezt kell kerülni, 
hanem a mások balszerencséje miatti eltúlzott érzelmi reagálást: 
ne higgyük, hogy ami történt, iszonyatos, szörnyűséges, eget- 
földet megrendítő katasztrófa, Ami miatt annyira aggódsz, ami 
miatt depresszióba csel, rendszerint nem világrengető tragédia, 
még csak nem is élet-halál kérdése. Depressziónk tárgyai rend- 
szerint mindennapi sajnálatos és kiábrándító események. Erez- 
zünk tehát sajnálatot és kiábrándulást, de ne zuhanjunk de- 
presszióba, kétségbe, elkeseredésbe. Szálljunk szembe a 10. irra- 
cionális érzéssel. 


Röviden összefoglalva, tehát ez a depresszió elkerülésének 
módja. Sose utáld magadat, mert jogod van a tökéletlenségre. 
Sose sajnáld magadat; nem muszáj neked mindent megkapnod 
Csak azért, mert ágy hiszed, hogy megérdemled. A világ igazság- 
talan. Sose sajnálj másokat. Érdekeljen a sorsuk; törődj velük. 
De annak semmi értelme, hogy felhúzd magad a mások problé- 
mái miatt. A segítségedre van szükségük. Ha idegösszeomlást 
kapsz, azzal nem mennek semmire. 

Düh 


Ez az egyik legrosszabb érzelmi zavar, mert kifejezési formái az 
erőszak, a gyűlölet, az ellenségeskedés, a háború és a kínzás. 
szolidabb megnyilvánulásai pedig a neheztelés, a keserűség, a 
féltékenység. a kötekedés, a szekatúra és a romboló kritika. A 
következő néhány oldalon megtanítalak, hogyan tarthatod kor- 
dában dühödet az esetek 90 százalékában, életed végéig — ha 
magad is nagyon igyekszel. 

Legelőször is meg kell értened, hogy a dühödet magad te- 
remted, nem más. Bebeszéled magadnak, következésképpen a te 
dolgod, hogy kibeszéld magadból. Hogy hogyan? Először is azért 
gurulsz dühbe, mert azt hiszed, muszáj mindent megkapnod, 
amit akarsz. Ezen a ponton még úgy véted, rémes és szörnyű, ha 
nem kapsz meg mindent, amit akarsz, és hogy azok a Csúnya 
emberek, akik frusztrálnak, mind rosszak, és gonoszak, és gyű- 
lölni kell őket a gonoszságuk miatt (4. irracionális érzés). Dr. 
Ellis szerint tökéletes tévedésben leledzel. Aki azt hiszi, hogy neki 
a világon minden kijár, az egy beképzelt majom. És aki téged 
frusztrál, az attól még nem emberbőrbe bújt szörnyeteg, akit bí- 
rálni, elpáholni, sőt kinyírni kell. 

A düh tehát azzal kezdődik, hogy akarsz, kívánsz vagy óhaj- 
tasz valamit. A következő lépés — és ezt magad sem veszed észre 
—, hogy lelkiállapotod megváltozott, és inmár meggyőzted ma- 
gad, hogy amire ácsingózol, azt egyszerűen muszáj megkapnod. 
Más szóval, egészséges és természetes kívánságaid és vágyaid 
neurotikus szükségletté és igénnyé változtak. Most pedig kérlek, 
vésd eszedbe a következőt: ha nem kapod meg, amit akarsz, ak- 
kor csalódottságot és bánatot érzel. Ez nem komoly dolog; mind- 
untalan megesik valamennyiünkkel. Ki az, aki ne akarna gazdag 
és híres és gyönyörű lenni és magánjachton nyaralni a Riviérán, 
vagy kapni egy csincsillabundát? És ki az, aki őrjöng a dühtől és 
haragszik a világra, mert mindez nem hullik az ölébe? Egy-kettő 
ha akad ilyen köztetek. 

Az persze már más tészta, ha meggyőzöd magadat, hogy 
muszáj megkapnod valamit és nem kapod meg. Akkor aztán el- 
lenséges és dühös és keserű leszel, és neheztelsz mindenkire, és 
legszívesebben leharapnád mindenkinek a fejét, és kiordítanád a 
tüdődet. De hát nem látod, mi gerjesztette a dühöt? Nem az a 

tény hogy nem kaptad meg, amit akarsz. Hanem az a tény, hogy 
azt gondoltad, muszáj megkapnod azt, amit akarsz. 

Vegyünk egy példát. Bizonyára láttál már hisztiző gyereket. 
Miért hisztizik? Mert nem kapja meg, amiről azt hiszi, hogy mu- 
száj megkapnia Ezért üvölt, rúg, komiszkodik a négyesztendős 
gyerek, és ezért veri magát a földhöz. 

Mi különbség van aközött, amit a gyerek csinál, és amit te 
csinálsz? Csupán egy: a Írusztráció fajtája. A gyereket felzaklatja, 
hogy nem kapja meg a rágót vagy a fagyit, téged meg az, hogy 
nem részesülsz fizetésemelésben, nagyobb tiszteletben, vagy nem 
szereztél helyezést a futóversenyen. 

Más szóval: neked felnőtt céljaid, vágyaid, igényeid vannak. 
Ám ha dühbe gurulsz, visszaesel a gyerek színvonalára, és úgy 
viselkedel, mint egy gyerek. Holott igazán túl vagy az effajta os- 
toba és infantilis magatartáson. Legalábbis remélem! Magamat is 
állandóan figyelmeztetnem kell, valahányszor frusztráltságomban 
épp készülök dühbe gurulni. Ilyenkor így szólok magamhoz; — 
Nem vagyok gyerek. Nem kell mindent megkapnom, amit akarok. 
Aki engem frusztrál, az igazából nem rossz ember, csak tévedés- 
ben van, vagy pedig nagyon is meg van győződve a maga igazáról, 
ami történetesen nem esik egybe az én meggyőződésemmel. De 
ez még nem jelenti azt, hogy rossz ember, sem azt, hogy alapo- 
san meg kelt büntetni. Pusztán annyit jelent, hogy frusztrált le- 
szek, és nem érem el, amit akarok. És akkor mi van? Nem va- 
gyok kisbaba: kibírom. Amikor ilyen szónoklatot intézek magam- 
hoz, elpárolog a dühöm. Ugyanezt te is megteheted. 

Hallgassatok ide, dühös emberek: tanuljátok meg befogni a 
szátokat. Gondoljátok át igen alaposan a dolgot, mielőtt robban- 
nátok, és kérdezzétek meg magatokat, miért is kellene mindent 
megkapnotok, amit akartok — még ha történetesen megérdemli- 
tek is Hogy az embernek igaza van, vagy hogy megérdemli amit 
akar — ez mind nem érdekes. Ha ez a föld volna a mennyország, 
mindenki mindent megkapna, amit a szíve kíván. Csakhogy ez 
nem a mennyország. Ez a föld, és néha a jók és az érdemesek 
nem azt kapják, amit megérdemelnek. 

És ne gyere nekem a jogos düh elméletével. Minden düh jo- 
gos, különben nem dühöngenél és nem neheztelnél. Akivel, vi- 
tatkozol, ugyanolyan jogos marhaságokat gondol, mint te. Úgy- 
hogy ezt az érvet többet ne halljam nem ér egy petákot sem. 

Szorongás 


Három irracionális érzés okozhat szorongást. Az első az, amikor 
valami félelmet kelt benned (5. irracionális érzés). Általános vé- 
lemény szerint például a magasság, az állatok, a sielés, a mély- 
tengeri búvárkodás vagy a sebesülés veszélye szorongást kelt- 
hetnek. Csakhogy ez nem igaz. Állatok haraphatnak, karmolhat- 
nak, magasról lezuhanva nyakadat szegheted, sielésnél eltörhe- 
ted a lábadat, sőt a gerincedet, és így tovább. Mégsem felelne 
meg a valóságnak, ha azt mondanánk, hogy mivel megsebesül- 
hetsz, feltétlenül félned kell. Életednek jóformán minden egyes 
napján, napi huszonnégy órában számolnod kell azzal a lehető- 
séggel, hogy megsebesülhetsz. Mégsem félsz szükségszerűen egy 
gázfűtéses házban nyugovóra hajtani a fejedet, ahol bármikor 
felrobbanhat a kazán. Attól sem csel feltétlenül pánikba, ha be- 
szállsz a liftbe, átmégy az utcán a túloldalra, vagy repülőgépre 
ülsz. Az egyik embert megrettenti az efféle mindennapi cselekvés, 
a másikat nem. Mi a különbség? Mind a kettő ugyanazt az ese- 
ményt éli át, az egyik mégis ijedt, ideges vagy szorong, a másik 
félvállról veszi az egészet. A különbség az illetők felfogásában 
gyökerezik. 

Valahányszor pácienseimnek felhívom erre a figyelmét, 
csúnyán néznek rám. Kevés akad közöttük, aki első szóra elfo- 
gadná, hogy az oroszlántól például nem kell félni. Nemrégiben ol- 
vastam a Napjaink pszichológiája című folyóiratban egy európai 
állatidomárról, akit számtalanszor megtámadtak az állatai, és öt- 
száznál is több öltés ékeskedik a testén. Mégsem fél újra meg új- 
ra visszamenni az állataival a porondra. 

Szorongásaink második oka abban a meggyőződésünkben 
gyökerezik, hogy valami elviselhetetlen (4. irracionális érzés). Ez 
ötlik fel bennünk mindannyiszor, amikor rossz jegyet kapunk, 
válunk, kirúgnak az állásunkból, vagy visszautasításban része- 
sülünk szeretteinktől. No igen, mindez kellemetlen és roppant 
sajnálatos, de igazán egyik sem szörnyű, rémes, elviselhetetlen 
avagy katasztrofális esemény. Nekünk mégis az a neurotikus 
meggyőződésünk, hogy ha kellemetlen dolgok történnek velünk, 
az nem egyszerűen sajnálatos, hanem a világ vége. Amikor ilyen 
katasztrófa-stílusban társalgunk magunkkal, és be is beszéljük 
magunknak, hogy minden rémes, iszonyatos, szörnyűséges 
avagy elviselhetetlen, hát bizony előbb-utóbb szépen kiborulunk. 

Ehelyett azt ajánlom legyünk csak normálisan izgatottak, inge- 
rültek és frusztráltak. Már ez is sokkal jobb, mint félni, ideges- 
kedni, és aggódni. 

Van egy harmadik módja is annak, hogyan kezdhetünk fél- 
ni és idegeskedni: amikor bedőlünk annak az irracionális érzés- 
nek, hogy ha fennáll a lehetőség, hogy valami rossz történhet, 
akkor minden erőnkkel koncentráljunk erre a lehetőségre (6. ir- 
racionális érzés). Így sikerrel kelthetünk magunkban neurotikus 
érzéseket. Ha szüntelenül arra koncentrálunk, hogy mi történ- 
het, ez talán megakadályozza, hogy az esemény valóban bekövet- 
kezzék — gondoljuk. Holott, épp ellenkezőleg, többnyire minél 
többet tipródunk valamin, annál valószínűbb, hogy be is követ- 
kezik. Ha például te vagy az ünnepi szónok, és félsz, hogy elfelej- 
ted a beszéded szövegét, akkor nem figyelsz a beszédre, és igen 
valószínű, hogy csakugyan elfelejted a mondókádat. 

Ha tehát kordában akarod tartani szorongásaidat, először is 
ne hidd el, hogy más dolgok borítanak ki. Másodszor: ne hajto- 
gasd már, hogy minden katasztrófa, amikor valójában csak saj- 
nálatos kellemetlenség. Harmadszor pedig: azért, mert netán 
holmi kényelmetlenség vár rád, még nem muszáj állandóan azon 
jártatni az eszedet. Attól csak rosszabb lesz. 

Na de mi legyen azokkal a szorongásos rohamokkal? Van, 
akit szörnyen idegesít egy félelmetes esemény. A veszedelem el- 
múlhat, de ő még akkor is azzal gyötri magát, hogy mennyire ki- 
borította a sok idegeskedés. Nem volt ura önmagának, úgy érez- 
te, valami különös, megmagyarázhatatlan dolog történt. Akad, 
aki ilyenkor attól fél, hogy megzavarodik, és nemegyszer súlyos 
idegösszeroppanást szenved. 

Az ilyen embernek, ha idővel ideges lesz, vagy felötlik az 
agyában egy aggasztó gondolat, az jut az eszébe, hogy talán 
megint olyan különös, félelmetes érzéseket fog tapasztalni. Na, 
most aztán van oka az aggodalomra. És persze ez szabályszerűen 
ki is váltja a következő szorongásos rohamot, az meg az azután 
következőt, és így tovább, sokszor napjában. Emberünk szentül 
hiszi, hogy újabb szorongásos roham katasztrófa lenne — még 
ha mi sem bizonyítja, hogy valóban katasztrofális. Természetesen 
nem állítom, hogy kellemes élmény, de attól még nem elviselhe- 
tetlen. Kellemetlen, de nem végzetes. Na és csak azért, mert hát- 
ha megint kitör rajta a szorongásos roham — attól még nem kell 
állandóan arra gondolni, és amiatt aggodalmaskodni. 

Halogatás 


A halogatást általában nem tartják súlyos érzelmi zavarnak. 
Hogy miért? Mert nem fáj azonnal. A halogatás kezdetben gyö- 
nyörrel tölt el, hiszen engedtünk a kisértésnek, és élveztük min- 
den pillanatát. Holott: a film, amit megnéztél, szuper lehetett — 
de nem írtad meg a dolgozatodat. Most aztán körmölhetsz fél éj- 
szaka a munkád két krajcárt nem ér, vacak dolgozatot adsz be. 
Meg is látszik az osztályzataidon, sót a későbbi pályafutásod látja 
kárát. Ha pedig rendszeresen művelsz ilyesmit, a végén még 
lemorzsolódol, és az életed egészen más irányba fordul. Tucat- 
szám sorolhatnám a hasonló példákat, annak bizonyítására, mi- 
lyen könnyen elronthatod az életedet, ha kibújsz a felelősség alól. 

Tapasztalatom szerint a céltudatos emberben sokkal több 
az önfegyelem, mint abban, aki mindig csak jajgat, hogy így az 
élet, úgy az élet. A halogatáson is önfegyelemmel lehetünk úrrá. 
Ha nem tudod magadat kordában tartani, akkor fogalmad sincs 
róla, mi az önfegyelem. Minden buta szeszély új irányba terel, és 
a végén már magad sem tudod, merrefelé indultál. Hogy akarsz 
egyről kettőre jutni, ha folyton letérsz az útról, valahányszor 
meglátsz valami érdekeset? Ha ismered a célt, és rászorítod ma- 
gadat, hogy egyenesen haladj feléje, el is fogod érni. Legtöbben 
azért hagyják magukat eltéríteni, azén halogatják, hogy célba ér- 
jenek, mert nem tudják a titkot — nem ismerik az önfegyelmezés 
egyszerű szabályait. Alább felsorolom azt az öt egyszerű tényt, 
amelyet szem előtt kell tartanod, ha fegyelmezett akarsz lenni, és 
a legtöbbet kihozni adottságaidból. Tehát: 

Először is, könnyebb szembenézni a nehéz feladattal, mint 
megkerülni. Azt mondják, az idő minden sebet begyógyít — de 
sajnos a cudar szituációkból magadnak kell kihúznod magadat. 
Ha tévét akarsz nézni, a csetres nem mossa el magát. Ha nem 
edzel, sose lesz belőled valamirevaló teniszjátékos. Ha egész nap 
ülsz a fenekeden, nem fogod leadni a súlyfölöslegedet. Egyszóval: 
ha valamit nehéz megtenni, könnyebb megtenni. mint nem. A 
szülők gyakran elodázzák, hogy beszéljenek a gyerekeik fejével, 
mert félnek az újabb jelenettől. Ezért aztán nem vetik csemetéjük 
szemére, hogy már megint későn jött haza, hogy felesel, hogy veri 
a kistestvéreit. És mert a szülők szeretnék elkerülni 

az óhatatlan veszekedést, hát inkább hallgatnak, és a probléma 
elmérgesedik. 

Másodszor: fontosabb valamit megcsinálni, mint jól meg- 
csinálni. Ha az a meggyőződésed (amit legtöbbünkbe belesulykol- 
tak), hogy dolgozni csak okosan, szépen, vagy sehogy — hát köz- 
löm, hogy téged is sikeresen elvakított egy nagy képtelenség. 
Gondold csak végig, micsoda abszurdum ez. Ha például a kisba- 
ba nem tud még jól járni, talán ne is járjon? A tehetséges kezdő 
zongorista hagyja abba a gyakorlást, mert ő még nem egy Liszt 
Ferenc? Rá mernél lépni a táncparkettre. ha életed első tánclépé- 
sei alapján ítélted volna meg önnön tánctudományodat? Amit 
csak csináltál életedben, azt előszörre jóformán mind rosszul 
csináltad, és csak azért javultál, mert nem hagytál fel azzal, amit 
rosszul csinálsz. 

Állítom, hogy sokkal többet ér valamit vacakul, sőt nagyon 
vacakul csinálni, mint sehogy. A kezdő bolti eladó fél, hogy rosz- 
szul csinálja, amikor első ízben kérdi meg a kedves vevőt, mit 
óhajt — és lehet, hogy tényleg rosszul csinálja, de legalább tanul 
a maga gyarló gyakorlatából, és idővel egyre jobb lesz. Mert mit 
tesz a gyakorlat . . .? 

Harmadszor: tördeljük a nagy feladatot apróbb darabokra. 
Hányszor kaptad magad azon, hogy halálosan unod, amit csi- 
nálsz? És hányszor állítottad, hogy nem tudod vállalni ezt meg 
ezt a feladatot, mert nincs rá időd? Fenti kérdések egyike sem 
hangzanék el, ha fognád azt a problémát, és kisebb problémák 
sorozatára bontanád. Így sokkal többet végezhetnél, és sokkal 
kényelmesebben. Sajnos, a sikeres önfegyelemnek ezt a gyöngy- 
szemét igen kevés ember mondhatja a magáénak. 

Ha nagy fába vágtad a fejszédet, mindig csak egy darabkát 
hasíts le belőle. Garantálom, hogy nem fogod elunni magad; rá- 
szánod azt a kis plusz időt, hogy felmérd, hogyan boldogulsz. 
hogy áttekintsd az elvégzett munkát, s ami a legfontosabb: hogy 
elvégezd az egészet. Valamennyien voltunk már úgy, hogy azt hit- 
tük, egy teljes nap kell a garázs nagytakarításához, aztán köze- 
lebbről szemügyre véve kiderült, hogy alig két órába telt az egész. 
Ahány írót megkérdezel, mind azt fogja mondani: hat hónap, tá- 
vol a világ zajától, az erdő mélyén egy kunyhóban befejezi a nagy 
regényt. Holott elegendő volna naponta fél órát rászánnia, és ap- 
ránként megenné az egészet. Fél év alatt kész lenne a mű. Sza- 
kasztott így írtam magam is a könyveimet. 

Negyedszer: szüntelenül jutalmazd magadat. Ha a jó maga- 
viselet nem nyeri el jutalmát, rendszerint abbamarad. Ha ki 
akarsz tartani a feladatod mellett, szépen veregesd vállon magad, 
hogy legyen erőd folytatni. Ha más meg nem jutalmaz, miért ne 
jutalmazhatnád meg tenmagadat? Méghozzá szó szerint; például 
meghívhatod magadat ebédre, egy jó vendéglőbe, elviheted ma- 
gadat moziba, vehetsz magadnak egy pulóvert. Avagy részesíthe- 
ted magadat pszichológiai jutalomban, például dicséretben. Akár 
így, akár úgy, a jutalom ne legyen eltúlzott, álljon arányban a tel- 
jesítménnyel, és legyen minél gyakoribb. És még ha nem nagyon 
látványos is a haladásod, akkor is jutalmazd meg magadat — 
azért, mert nem adtad fel. 

Végezetül pedig a boncolás: Valahányszor jól végzel el vala- 
mit, ne sajnáld az időt, hanem elemezd ki, mit csináltál jól, hogy 
a teljesítményt meg tudd ismételni. Ha pedig valamit rosszul csi- 
náltál, ne sajnáld az időt, elemezd ki, mi ment rosszul, hogy ezt a 
hibát a jövőben elkerülhesd. Mert ez a boncolás: dolgod végezté- 
vel elemzed a magatartásodat, nem fecsérled az időt a lelki ön- 
korbácsolásra, egyszerűen okulsz az elvégzettekből, és igyekszel 
a jövőben jobbat produkálni. Minél több időt fecsérelsz 

önutálatra annál kevesebb jut arra, hogy megtudd, mit vétettél 
el. Ha hasznot akarsz húzni tapasztalataidból, elemezd tapaszta- 
lataidat. 

Ha szüntelenül ostorozod magad amiatt, hogy milyen silány 
kis sikereket produkálsz, azzal csak még jobban csökkented a 
sikereid értékét. Ne feledd: aki mer, az nyer. Csak az nem nyer, 
ki nem mer. De persze hibákat a nyerő is követ el. Sőt! Még több 
hibát, mint az, aki veszít. A kettő között szerintem az a legfőbb 
különbség, hogy a nyerő nem fecsérli azzal az idejét meg az ener- 
giáját, hogy utálja magát a tévedéseiért, vagy éppenséggel bűn- 
tudatot érezzen miattuk. És nem fél újból próbálkozni. A nyerők 
a hibáikból okulnak. 

Néha csak bámulok, mennyire nehezen kapiskálják ezt né- 
melyek. Mindannyian ismerünk barátokat, rokonokat, akik újból 
és újból ostobán viselkednek hasonló helyzetekben. Valaki pél- 
dául végigcsinál egy sor válást, mindet ugyanabból az okból, és a 
leghalványabb fogalma sincs róla, hogy mindez miért történt. 
Nem áll meg öt percre, hogy feltegyen magának néhány pofon- 
egyszerű kérdést: ,Mit művelek? Mi a baj a hozzáállásommal? 
Mit csináljak másképp legközelebb?" Pedig az ilyen és hasonló 
kérdések igen lényegesek, ha ki akarjuk javítani a hibáinkat, és 
egyre nagyobb sikereket akarunk elérni. 

Hogy honnan tudhatod, mikor esel ebbe a csapdába, és ké- 
szülsz ugyanezt a téves lépést megtenni, amit mér tucatszor 
megtettél? Van ennek számos módja. 

Először is, mihelyt valami nem megy jól, azonnal készíts lel- 
tárt magadról, méghozzá őszintén, és ismerd be, mi az, amiben 
véleményed szerint tévedtél. Ne várd meg, hogy három állásból is 
kirúgjanak, hanem sürgősen kérdezd meg magadtól, mi lehet ve- 
led a baj. Kérdezd meg rögtön az első alkalommal. Ha csak egy- 
szer is kifogy a kocsidból a benzin, kérdezd meg magadat, ho- 
gyan fordulhatott ez elő. Nem elég, ha megállapítod a tényt, az- 
tán tankolsz, és mész tovább. mintha mi sem történt volna. Az 
efféle megállapítás nem ér egy huncut piculát sem. Azt kell meg- 
kérdezned magadtól, miért nem vetted észre, hogy fogyóban van 
a benzin. Valószínűleg többször is odanéztél, mégsem vetted ész- 
re. Hát miért ne történhetne meg újra? Roppant könnyen meges- 
hetik. 

Egyik legsikeresebb és legértelmesebb kollégám több ízben 
kizárta magát a kocsijából. Pedig nem buta ember, csak ebben 

a tekintetben önhanyagoló. Meg sem kísérelte megérteni, miért 
zárta ki magát a kocsiből először, másodszor, harmadszor. Hát 
nem nevetséges? Nem kell ahhoz lángésznek lenni, hogy rájöjjön: 
zsebre teheti a tartalék autókulcsot, vagy pedig igyekezzék fi- 
gyelmeztetni magát, hogy mindig kívülről zárja be a kocsit, 
kulccsal, ne pedig belülről rögzítse és kívülről csapja be. Meg- 
engedhette volna magának, hogy olyan autót vásároljon, amelyi- 
ken kívülről kell bezárni az ajtót, és nem lehet belülről rögzíteni 
és azután becsapni. 

A második ok, amiért egyesek nem okulnak, az, hogy téve- 
déseikre érzelmileg reagálnak, és nem ésszerűen. A világon a 
Legegyszerűbb ordítozó szemrehányásokba bonyolódni, és szem 
elől téveszteni azt a mindennél fontosabb szempontot, hogy itt 
pedig tanulság forog fenn, ős minél előbb áll meg az ember öt 
percre, hogy elgondolkodjék, ős feltegye a megfelelő kérdéseket, 
annál előbb fogja ugyanezeket a hibákat a jövőben elkerülni. 

No meg aztán azért sem okulunk, mert mihelyt elkövettük a 
hibát, sürgősen igyekszünk igazolni. Ha nem vagy hajlandó be- 
ismerni, hogy jól elbaltáztál valamit, nem tudsz már változtatni 
rajta. Változás rendszerint csak akkor következik be, ha felisme- 
red, hogy van egy hibád, és legjobb lesz rajta mihamarabb változ- 
tatnod. Így aztán megy majd. A bizonytalanok, a vesztesek hado- 
násznak jobbra-balra, valahányszor megesett a hiba, és zajosan 
keresik, kit tehetnének érte felelőssé. A szerszám tehet minden- 
ről, az időjárás, vagy a kolléga. Ha pedig történetesen tényleg 
ezekben keresendő a hiba, még akkor is okosabb, ha pontosan 
követik a tanácsomat, és újra meg újra megkérdezik maguktól, 
mit tehetnének a szerszám, az időjárás vagy a kollégák dolgában. 
A probléma probléma marad, hacsak ők maguk meg nem változ- 
nak. Egyszerű, nem? Megérteni is egyszerű. De egy pillanatig se 
hidd, hogy könnyű megcsinálni. 


Féltékenység 


Fejezetünkben talán nincs is még egy viselkedésfajta, amellyel az 
egyén többet árthatna magának, mint a féltékenység. A féltékeny 
ember annyira hőn áhítozik azután, hogy akit szeret, az szeresse 
— hogy az elképzelhető legnagyobb hatékonysággal űzi el magá- 
tól. Elnyomja, ordítozik veje, börtönben tartja, eltiltja a 

legártatlanabb élvezettől, és közben köti az ebet a karóhoz, hogy 
őt pedig szeretni muszáj. De hát hogyan kívánható épelméjű em- 
bertől, hogy élvezze a féltékenység és a kisajátítás építette bör- 
tönt? 

Ismerek egy asszonyt, akinek a férje dührohamot kapott, 
mikor ő szerette volna vendégül látni első házasságából származó 
gyerekeit, amikor meghívta vasárnap ebédre a szüleit, sőt amikor 
ő vette fel a telefont, vagy ő ment ajtót nyitni. Az asszony nem in- 
vitálhatta meg a barátnőit, nem állhatott szóba férje engedélye 
nélkül senkivel, és a férj még azt is elvárta tőle, hogy szemlesütve 
járjon az utcán. És férjuram mindennek ellenére elvárta, hogy az 
asszonyka imádattal vegye körül. 

Nem ismerem személyesen ezt az urat, de alig hinném, hogy 
annyira vak volna, hogy a szíve mélyén ne tudta volna; súlyos 
sebeket ejt egy gyöngéd kapcsolaton. Olykor óhatatlanul rá kel- 
lett döbbennie, hogy egyre jobban eltávolítja magától a feleségét. 
Boldogtalan rabmadár volt ez az asszony, aranyozott kalitkában, 
és ha lett volna egy szikra önbizalma és józan esze, első pillanat- 
tól fogva kikérte volna magának ezt a lehetetlen bánásmódot. 

A féltékeny ember három hibát követ el. Először is, alacso- 
nyabb rendűnek képzeli magát. Attól fél, hogy akivel a szeretett 
személy szóba áll, az már fenyegetést jelent. Úgy érzi, ő kell hogy 
a legkülönb legyen, és az egyetlen, akivel férje, felesége vagy sze- 
relme szót válthat, akinek a társaságát élvezheti. Holott valójá- 
ban ezt mondja: — Nem érek semmit. Fel nem foghatom, mit sze- 
retsz rajtam, és tudom jól, hogy ha csak egy kicsit is megismersz 
valaki mást, rögtön átpártolsz hozzá. 

Másodszor: azt hiszi, hogy mivel alacsonyabb rendű (ha 
csak bizonyos vonatkozásokban is), emiatt a gyengesége miatt 
részesül visszautasításban De mivel tudja ezt bizonyítani? Ha 
csak feltenné magának a kérdést, vajon ugyanezért ő elutasíta- 
ná-e a partnerét, mindjárt rájönne, mennyire ésszerűtlen ez a 
gondolat. Vajon elutasítja-e a partnerét, mert az nem a legszebb, 
a leggazdagabb, a legsikeresebb, a legzseniálisabb? Ugyan már! 

Harmadszor pedig: szent meggyőződése, hogy az elutasítás 
elviselhetetlen lenne, és értéktelenségének döntő bizonyítéka. 
Holott feltétlenül tisztába kell jönnie azzal, hogy az elutasítás 
nem annyira fájdalmas, nem az értéktelenség bizonyítéka, és 
igen jól túl lehet élni. Egyszóval; az embernek nincs szüksége ar- 
ra, hogy a partnere szeresse. Azt hiszi, csak akkor valamirevaló 
ember, 

ha szeretik, ha helyeslik, amit csinál; ha pedig nem szeretik, ak- 
kor ő senki és semmi. Van egy ilyen nóta, hogy „Amig nem sze- 
retnek, nem vagy bizony senki”. Hát ennél neurotikusabb nótát 
még a világ nem hallott. A visszautasítás csak akkor fáj, ha aka- 
rod, hogy fájjon. Ha sikerült túlvergődnöd azon az elgondoláson, 
hogy csak akkor vagy valaki, ha ez meg ez szeret, mindjárt nem 
rettegsz attól, hogy talán nem vagy olyan szuperszerető vagy 
szupertáncos vagy szuperpartner. Egyáltalán semmi szükség rá, 
hogy az legyél. Amíg bizonyos mértékben ki tudod elégíteni part- 
nered igényeit — mint ahogy gyakran partnered is csak bizonyos 
mértékben elégíti ki a te igényeidet —, kapcsolatotokat nem érhe- 
ti vész. Mihelyt túlzásokra ragadtatod magad, hogy téged pedig 
így meg úgy kell szeretni, már neurotikusan szorongsz, úgy 
kapaszkodol a szerelmedbe. És persze minél rövidebb kantár- 
szárra igyekszel fogni, annál hamarabb elveszíted. 

Fentiek bizonyítása érdekében felteszek két kérdést. Egy: mi 
lesz veled, ha a szerelmed meghal, ha elítélik ötven évre, ha be- 
hivják katonának és elviszik a világ túlsó végére? Talán nem éled 
túl? És kettő: mit gondolsz, mi lesz azzal, aki elkergeti a férjét 
vagy a feleségét? Nem hal bele. Még csak az eszét sem veszti. Ki- 
borul, aztán idővel talál magának új szerelmet. Néha rekordse- 
bességgel köt új házasságot, mert alig várja, hogy valakinek 
szüksége legyen rá. Holott mennyit hajtogatta, hogy nem tud él- 
ni, hogy az élet egy hajítófát nem ér annak a személynek a sze- 
relme nélkül, akit elűzött magától. 

A nyerő számára senki sem ennyire fontos. Van benne ele- 
gendő önbecsülés, és nem érez fenyegetettséget, ha partnere 
mással is szóba áll. Könnyedén, kellemesen érzi magát, ha társa- 
ságba megy; jó vele együtt lenni. És éppen mert így van, a part- 
nerének eszébe sem jut, hogy otthagyja. 

Ezért tehát, barátom, ha féltékeny vagy, ne verd nagydobra. 
Ne fogd vallatóra partneredet. és ne utáltasd meg magad. Hagyd 
inkább, hogy élvezze mások társaságát is. Így jól érzi majd ma- 
gát, és csak annál szívesebben lesz veled. 


Tehát: egy kis önfegyelmet! Sose feledd, hogy nem kell az 


energiádat dühre, vádaskodásra pazarolni, kellő önfegyelemmel 
hamarosan többre fogod becsülni magadat. 

Nos, mit gondolsz, melyik az a probléma, amellyel a legsűrűbben 
találkozom? Hogy a szülőket megtanítsam a legújabb gyermek- 
nevelési módszerekre? Nem. Hogy a munkanélküliek depresszió- 
ját csökkentsem? Dehogyis. Hogy tanácsot adjak ember- párok- 
nak, hogyan javíthatnának szexuális életükön? Ugyan. Nem is a 
rossz tanulási módszerek vagy a félszegség orvoslásáról van szó, 
sem pedig arról, hogyan lehet alkoholistákat és kábítószereseket 
kikúrálni. Nem bizony. Hanem: a túlzásba vitt passzivitásról. 

Meg kell adni: az imént említett problémák némelyike, s raj- 
tuk kívül seregnyi más közvetlenül vagy közvetve kapcsolódik 
ehhez a roppant mértékben elterjedt állapothoz. Hány de hány 
szülő szeretné tudni, hogyan bánjon el tiszteletlen serdülő cse- 
metéjével, aki nem hajlandó rendben tartani a szobáját, segíteni 
a házi munkában, avagy vacsoraidőre hazaérni! A gyerek egysze- 
rűen kicsusszant a markukból, ők pedig szabályszerűen félnek 
attól, hogy szigorú módszerekkel szorítsák együttműködésre a 
kölköt. 

Férfiak, nők egyaránt sűrűn panaszolják, hogy mennyire 
kihasználják őket rokonaik, szüleik, barátaik és üzletfeleik. A 
legdúsabb panaszáradat kútfeje persze mindig a nő, aki úgy érzi, 
az ő vállán az egész család gondja, legelső sorban persze a férjéé. 
Némelyik férfi is panaszolja, hogy a felesége kihasználja és rá- 
adásul semmibe veszi, de az ilyeneknek a száma csekély azokhoz 
az asszonyokhoz képest, akik lelki tanácsadójukat ostromolja: 
segítsen leküzdeni haragjukat, depressziójukat, kétségbeesésü- 
ket, és a biztonságukat illető aggályaikat. Munkám során nem 

találkoztam a nőknél passzívabb és méltánytalanabbul kihasz- 
nált csoporttal. Napjaink rabszolgái ők, akik a lelküket is kite- 
szik, hogy elnyerjék családjuk tetszését, és a végén úgy érzik ma- 
gukat, mintha végigment volna rajtuk az úthenger. 

Egyre növekszik azonban azoknak a nőknek a száma, akik 
nem hajlandók elfogadni ezt az állapotot. Mint ahogy nem is kell 
elfogadniuk. Megváltoztak az idők azóta, hogy nagyanyáink- 
anyáink gazdasági nehézségeik következtében kénytelenek voltak 
elfogadni a helyzetüket vagy vállalni a kockázatot, hogy az utcára 
kerülnek, mert nincs egy férfi, aki gondoskodjék róluk. Ma, ami- 
kor a nő is megkapja a fizetési borítékját, nem kell már a száját 
befognia. Olvassa is szorgalmasan az emancipált nők magazinját, 
feminista csoportokhoz csatlakozik, és szakszerű tanácsért fo- 
lyamodik, mihez kezdjen, ha unja a házasságát. Külön válni, el- 
válni nem akar. Ma már sokkal kényelmesebben el tudja tartani 
magát, mint anyái, de nem szívesen mondana le a szerelemről, 
amely távolodni látszik. És én szívből drukkolok neki. 

Őszintén remélem, hogy ti, férfiak, akik ezt a könyvet olvas- 
sátok, nem fogtok elfogultsággal vádolni. Nem vagyok elfogult. 
Tökéletesen tisztában vagyok vele, hogy számos éretlen és tapin- 
tatlan nőszemély akad, aki gyalázatosan kihasználja keservesen 
robotoló férjét. És szívem egész melegével fordulok feléjük. ha a 
segítségemért folyamodnak. Az igazság vak. Férfiak is, nők is a 
az ok kivétel nélkül mindig ugyanaz: önhanyagolás. 

Ennek a fejezetnek a tanulsága mindenkit érint, aki csak 
túlzott passzivitásban szenved. Értsük meg egymást: ha érdekel 
a magad boldogsága, de a környezetedben élőké nem kevésbé, 
aligha lehet fontosabb teendőd, mint — ésszerű mértékben — ki- 
állni a jogaidért. Légy gerinctelen féreg, szuper jó fej, szerény és 
alázatos emberbarát — amit csak a szíved diktál: de légy az a 
magad kockázatára! Életünkben nemegyszer kell a valóságos fe- 
nyegetés előtt meghátrálnunk. Ám sokkal gyakrabban nem tesz- 
szük, amikor igenis az a helyes, az az erkölcsös, az felel meg a 
vallás tanításának, és egész egyszerűen az az egészséges, ha visz- 
szautasítjuk az elfogadhatatlan viselkedést. 

Ahogy pácienseimet okítom mindennap a rendelőmben, 
vagy ahogy előadásaim, szemináriumaim hallgatóit tanítom, ép- 
pen úgy szeretném ebben a könyvben nektek is meg tanítani, 
hogy a lélektan az elmúlt harminc év során igencsak sokat fejlő- 
dött, 

s nagyon is alkalmas rá, hogy sok emberrel megértesse: álljon a 
sarkára, ne hagyja magát, méltóságteljes magatartása révén 
késztesse a környezetét arra, hogy együttműködjék vele, ahelyett, 
hogy a nyakára ülne. 

Ennek érdekében viszont meg kell tanulnotok a magabiz- 
ját. Az utóbbi nélkül az előzőt sem lehet elérni. Mihelyt megta- 
nultad ezt a két leckét, és fontos döntéseid alkalmával a Racio- 
nális Affektív Terápiát alkalmazod (lásd a 4. fejezetet), valami 
igen lényegeset teszel önmagadért: nem hanyagolod magad to- 
vább. Határozd el — de most, ebben a szent pillanatban —, hogy 
az életed megváltozik, méghozzá nem is kevéssé. Meg ami sok, az 
sok! 


Kooperáció, tisztelet és szeretet 


Boldogságunk és elégedettségünk egyenes arányban áll a mások 
önérdekű ember nagyon is jól tudja: ha azt akarja, hogy fontos 
legyen embertársainak, akkor együttműködést, tiszteletet és sze- 
retetet kell nyújtania nekik. De éppoly jól tudja azt is, hogy a 
maga boldogsága és elégedettsége érdekében szüksége van a má- 
sok együttműködésére, tiszteletére és szeretetére. Ha azt óhajtod, 
hogy embertársaid jobban kooperáljanak veled, jobban tisztelje- 
nek és szeressenek, három szabályt kell szem előtt tartanod. 
Ezeket Dr. Clifford és Dr. Charles Madsen klinikai pszichológu- 
soktól vettem át. 

1. szabály: Ha valaki valami jót cselekszik veled, cselekedj 
vele te is valami jót. 

2. szabály: Ha valaki valami rosszat cselekszik veled, akkor 
is cselekedj vele valami jót, de maximum kétszer. 

3. szabály: Ha tovább is komiszul bánik veled, hiába be- 
szélsz a lelkére, akkor cselekedj vele valami hasonlóan kellemet- 
lent, de ne legyen benned düh, bűntudat, sem félelem a vissza- 
utasítástól vagy a sérelemtől. 

Az 1. szabály józan észre valló megerősítő elv, amelynek ha- 
tékony működését valamennyien tapasztalhatjuk, ha gyerekün- 
ket és kutyánkat tanítjuk rá, hogy együttműködjék velünk, tisz- 
teljen és szeressen. Ahányszor csak megerősítünk, megismétlünk 
egy jó cselekedetet az annyival erőteljesebbé válik. És minél 


61 


erőteljesebb, annál valószínűbb, hogy megismétlődik. Valahány- 
szor jók vagyunk valakivel, mert ő jó hozzánk, cselekedetünkkel 
azt közöljük, hogy méltányoljuk, amit értünk tett. Ez óhatatlanul 
arra ösztönöz másokat, hogy legyenek hozzánk jobbak. Szerel- 
mesek aszerint győződnek meg partnerük érzelmének mélységé- 
ről, hogy hogyan reagál gyengédségükre. Mi sem lehetne meggyő- 
zőbb bizonyítéka vonzalmuknak. 

Egyszerűségében is igen áldásos cselekedet, ha megjutal- 
mazunk valakit jó viseletéért. Ez gyakran csak egy kedves sza- 
vunkba, gesztusunkba kerül. És mégis fukar kezekkel mérjük a 
dicséretet, a vigaszt, a bátorítást! Annál könnyebben kötözkö- 
dünk, tesszük a rosszalló megjegyzéseket; még csak meg sem 
járja az eszünket, hogy valami kedveset kellene mondanunk. 

Tedd meg magadnak azt a szívességet, hogy kedveltesd meg 
magadat felebarátaiddal. Minél rendesebb vagy velük, annál ren- 
desebbek lesznek veled általában. Hát miért ne lophatnád be 
magad rokonaid, barátaid és üzletfeleid szívébe azáltal, hogy jól 
bánsz velük — s így azután ők is jól bánjanak veled? Ha a felesé- 
ged külön neked főz valami finomat, hát köszönd meg neki. Ha a 
férjed megjavítja a fűnyírót, légy szíves és méltányold. Ha a gye- 
rek rendesen felakasztja a kabátját, amikor hazajön, pláne ha ki- 
takarítja a szobáját — ne sajnálj tőle egy-két jó szót. Akinek az 
együttműködését, tiszteletét vagy szeretetét óhajtod elnyerni, azt 
halmozd el virágokkal, csokoládéval, vidd el moziba. vagy éppen- 
séggel nyaralni — amit csak a szíve kíván. Nem érdekes, hogy 
szerinted az ilyesmi alantas, köznapi dolog. Az a fő, hogy ő bol- 
dog legyen tőle. Meglehet, holnaputánra elhervad a rózsa, és úgy 
véled, kár volt kidobni rá a pénzt. Szíved joga, hogy azt gondolj, 
amit akarsz, csak az a lényeg, hogy önhanyagoló ne légy, és ne 
feledd az 1. szabályt. Ha a másik ajándéknak tekinti, akkor bi- 
zony ajándék. 

Persze, ha valaki piszokul viselkedik veled, nem olyan egy- 
szerű elhatározni, hogyan reagálj. Első reakciód természetesen 
az legyen, hogy tartsd oda a másik orcádat, is, hogy szeresd az 
ellened vétkezőt. (2. szabály). Dühös ne légy! Bocsásd meg fele- 
barátodnak, amit ellened vétett. Légy türelmes és elnéző. Ha 
rosszat tett veled, talán nem volt szándékos; talán véletlen volt. 
Beszéld meg vele. Mindenkinek joga, hogy meghallgassák. Ha va- 
lakivel találkád van például, és késik, nehogy első alkalommal 

már kijöjj a sodrodból. Szóba hozhatod a dolgot, de higgadtan. 
Ha ismétlődik, akkor is csak úgy. 

A 2. szabály értelmében persze ez legfeljebb kétszer fordul- 
hat elő. Nem ajánlom, hogy harmadik, negyedik, vagy éppenség- 
gel ötödik lehetőséget adj vagy figyelmeztetéssel élj. Ahányszor jót 
cselekszel valakivel, aki rosszat cselekedett, a rossz tett megerő- 
sítést nyer. Ne feledd az 1. szabályt: a viselkedés megjutalmazása 
megerősít — ez jó és rossz viselkedésre egyaránt vonatkozik. 

Hogy miért adjunk két lehetőséget a pimasznak, mielőtt to- 
vábbi cselekvésre szánnánk el magunkat? Mert az effajta kocká- 
zat ésszerű. Nem mindenki érdemel szigorú bánásmódot, ha 
rosszat cselekedett. Érett és ép embert egyszerű magyarázattal 
vagy a kérdés megbeszélésével rá lehet venni viselkedésének 
megváltoztatására. 

Na és ha a kétszeri beszélgetés nem használ? Némelyek 
szentül állítják, hogy aki minket kővel dob, azt kivétel nélkül 
mindig kenyérrel kelt visszadobnunk. Nem kétszer — hanem 
minden egyes alkalommal. Szerintük a bibliai intelem, hogy bo- 
csássunk meg az ellenünk vétkezőknek azt jelenti, hogy a végső- 
kig tűrjük el a pimaszságukat abban a meggyőződésben, hogy 
idővel megjavulnak. 

Én pedig ezt nem fogadom el. Semmi értelme türelmünkkel 
megjutalmazni és megerősíteni a komiszságot. Egy dolog vala- 
mely rosszaságot megbocsátani (mármint nem gurul dühbe), de 
egészen más valamely rosszaságot eltűrni (mármint nem kész- 
tetni az elkövetőt arra, hogy megbánja cselekedetét). Szerintem 
akkor viselkedünk etikusan, ha mindig megbocsátunk minden 
rossz viselkedést — de eltűrni legfeljebb kétszer tűrjük el. 

És akkor mit csinálj, hogy ha nem akarsz valakinek har- 
madik esélyt adni? Elfogadhatatlannak talált helyzet esetén négy 
választási lehetőség adódik: 


. választási lehetőség: Tűrni, jó szívvel. 

. választási lehetőség: Tiltakozni. 

. választási lehetőség: Elválni. 

. választási lehetőség: Tűrni, rossz szívvel. 


AUNE 


Hogy melyiket választod, attól függ, mennyire vagy fruszt- 
rált, mennyire veszedelmes a helyzet, és mióta áll fenn. Az első 
három csökkentheti feszültségedet, a negyedik ellenben fokozza, 
és amennyire lehet, kerülendő. Alkalmazható olyan stratégia is. 
hogy az ember sorra végigmegy az első három lehetőségen, és ha 
a harmadik elfogadhatatlan, visszatér az elsőhöz. Vegyük most 
szemügyre működésében mind a négy cselekvési lehetőséget, kü- 
lönös tekintettel előnyeikre és hátrányaikra. 

Tanuld csak meg, hogy ne ess pánikba frusztráció esetén, 
őrizd meg a nyugalmadat, ne pörögj be, ha nem kapod meg. amit 
akarsz — és magad is meg fogsz lepődni, mennyi hülyeséget el- 
tűrsz, jó szívvel — vagy, Dr. Ellis kifejezésével, „simán lenyelsz”. 

Ha nem tudsz változtatni a helyzeten, talán az a legegysze- 
rűbb, ha elviseled. Ebben a megközelítési módban az a gyönyörű, 
hogy mihelyt elhatározod, hogy elfogadod a problémát, abban a 
pillanatban már nem is probléma. Ha például párod beadja 

ellened a válókeresetet, és sehogy sem tudod elhatározása meg- 
változtatására bírni, nyugodj bele a dologba. Mert mégis mi mást 
tehetnél, hogy közben ne magadnak árts? Annyira elviselhetetlen 
volna, ha nem az történik, amit te akarsz (szíves emlékezetedbe 
idézem a 4. fejezetben található 4. irracionális érzést!? Ha úgy 
érzed, valamely igazságtalanság rémületes és katasztrofális, nem 
pedig egyszerűen sajnálatos és bosszantó, akkor négy különféle 
módod van a reagálásra — depresszió, düh, szorongás avagy ha- 
logatás. Ha azonban úgy nézed a dolgot, hogy az élet nem játszik 
tisztességesen, neked pedig le kell nyelned egy adagot ebből a 
tisztességtelen játékból, és ha mindezt jó szívvel elviseled — nos, 
akkor elkerülöd az érzelmi zavarokat, megőrzöd nyugalmadat, és 
szépszerével haladhatsz tovább az élet útján. 

Valamennyien nyakra-főre élünk az 1. választási lehetőség- 
gel. Okosan tesszük. Ha ostoba módon nyomban panaszáradat- 
ban törnénk ki, és felhergelnénk magunkat, mihelyt valami ko- 
miszságba botlunk, elviselhetetlen volna az élet. Na de mi van, 
ha muszáj panaszkodnunk? Tegyük fel, egy leányzó nem óhajtja 
eltűrni, hogy a jegyese kábítószerrel él. Avagy mondjuk, egy gyári 
munkás azt tapasztalja, hogy az előző műszak végén a szaktársa 
irgalmatlan koszt és hulladékot hagyott a munkapadja körül, 
pedig már kétszer is megkérte, hogy rakjon rendet maga után, ős 
most már nem hajlandó eltűrni ezt a disznóólat. A leányzó is, a 
munkás is elhatározhatja, hogy tiltakozik. 

Ennek a stratégiának az a célja, hogy a Írusztrációdat okozó 
személy olyan kényelmetlen helyzetbe kerüljön, amitől kifogásol- 
ható magatartása alábbhagy vagy abbamarad: akármekkora 
örömét vagy elégtételét leli viselkedésében, túltesz rajta mindaz 
fájdalom vagy szenvedés, amely akkor jut osztályrészéül, ha nem 
változtat a magatartásán. Ezt a stratégiát alkalmazzák munká- 
sok évek óta a vezetőséggel szemben. Ha a vállalat nem hajlandó 
a munkások által kívánt mértékben emelni a béreket, a szak- 
szervezet sztrájkot hirdet, a vállalatot pénzügyi veszteség éri, és a 
szakszervezet valószínűleg el fogja érni a célját. Vagyis lényegé- 
ben a 3. szabályhoz folyamodik. 

sokszor azonban a tiltakozás sem éri el a kívánt hatást. Ha 
sikertelenül tiltakoztál, és úgy érzed, a helyzetet nem bírnád jó 
szívvel elviselni, ésszerűnek bizonyulhat fontolóra venni, hogy 
távol tartod magadat ettől a szerencsétlen kapcsolattól, sőt akár- 
hogy végét veted — egyszóval fontolóra venni a különválást. 

Ha netán törvényes válásra gondolsz, hallgass rám: ezt vég- 
ső megoldásnak tekintsd, ne elsőnek. Három, esetleg hathavi kü- 
lönválással elég gyakran meg lehet értetni nehéz természetű 
partnerünkkel, hogy becsüljön meg bennünket, és ne tartson 
mindent természetesnek. Épp nemrégiben történt, hogy egy férfi 
páciensem két hete külön élő feleségét felhívta telefonon, és szív- 
ből, őszintén bocsánatot kért, amiért természetesnek tartott 
mindent, amit az asszony tett érte, és amit most neki magának 
kell elvégeznie. A felesége pedig boldogan hallgatta, mennyire hi- 
ányzik a férjének: mindamellett, ez ideig még nem tért vissza 
hozzá. Ha elhagysz valakit, csak akkor térj vissza, ha meggyőződ- 
tél róla, hogy valóban megváltozott. Rá se ránts az efféle fogadko- 
zásra, hogy „Gyere vissza, majd meglátod, mennyire meg fogok 
változni". Legyen erre az a válaszod, hogy , Visszamegyek, de csak 
ha előbb látom, hogy megváltoztál". Végezetül pedig, ha a dolgok 
nem változnak — és ha a vallásod nem tiltja —, folyamodhatsz a 
törvényes váláshoz. Ha pedig ez a lehetőség nem alkalmazható, 
élj addig külön, ameddig a partnered meg nem embereli magát. 

Ha figyelembe veszed frusztrációd forrását, háromféle éssze- 
rű választásod adódik: elfogadod, megpróbálod megváltoztatni, 
vagy odébbállsz. A probléma könnyebb elviselésére potenciálisan 
mind a három módszer alkalmas. Azonnali megkönnyebbülést je- 
lent, ha jó szívvel elviseled a problémát. Nehezebb lesz, ha úgy 
határozol, hogy tiltakozni fogsz. Ha pedig odébbállsz, legalább 
megadod magadnak a lehetőséget, hogy másutt vagy másokkal 
folytasd az életedet, és megleld békességedet. 

A 4. választási lehetőséget — tűrni, rossz szívvel — nem 
ajánlom, mert ettől csak még szerencsétlenebb leszel. Sajnálatos 
módon mégis ez látszik a legegyszerűbbnek valamennyi figye- 
lembe vett lehetőség közül. Én ezt a probléma , neurotikus meg- 
oldásának” nevezem: nem tiltakozol, nem térsz ki a probléma út- 
jából, tehát a lehető legrosszabb lehetőséget választod: elfogadod, 
de rossz szívvel. Ettől csak még depressziósabb vagy még dühö- 
sebb leszel, és talán még az egészséged is kárát látja. Sokkal jobb 
a másik három választási lehetőség valamelyikéhez folyamodni. 
Na persze én könnyen beszélek; megcsinálni — neked — sokkal 
nehezebb, ám ha megtanulod a módját, hogy ne zaklasson fel az 
a sok komiszság, amit mások követnek el ellened, kiküszöbölhe- 
ted a 4. lehetőséget. Tanulmányozd a 4. fejezetet 

amely arról szól, hogyan tartsd kordában érzelmeidet; dolgozz ér- 
te kitartóan, és hamarosan megtanulod, hogy soha többet ne 
légy kénytelen valamit rossz szívvel eltűrni. 

Ha már az érzelmeknél tartunk, talán még emlékszel a 3. 
szabály leírásából, hogy ha ezt a cselekvési módot óhajtod sike- 
resen alkalmazni, négy érzelem mindenáron kerülendő: a düh, a 
bűntudat, a szánalom, és a visszautasítástól vagy sérelemtől való 
rettegés. Muszáj leküzdened ezeket, mert ha nem, hát kész cso- 
da, ha sikerül az életedet a kezedben tartanod. Ezek az érzelmek 
ugyanis kiválóan alkalmasak bármiféle, amúgy hatásos cselekvés 
kilencvenkilenc százalékának a meghiúsítására. 

Ha dühből állsz ki jogaidért, akkor agresszív vagy. Állj ki jo- 
gaidért dühtől mentesen — akkor öntudatos vagy. Ami pedig lé- 
nyegesen többet ér. Ha szembeszállsz valakivel, aki megsért, 
számíts rá, hogy ellenállásba ütközöl. Ha kényszerrel igyekszel 
magatartása megváltoztatására bírni, attól csak még rohadtabb 
lesz. Hát most gondold el, mit fogsz elérni, ha ráadásul még a 
magad dühével fűtöd a kazánt! Légy higgadt és határozott — 
sokkal nagyobb az esélyed a sikerre. Ne szolgáltass további okot 
az ürgének, hogy neked essen. Minél rendesebb vagy — még ha 
történetesen nem hajlasz is az együttműködésre —, annál rende- 
sebb lesz ő is veled. Ha le tudod csillapítani, igen nagy a valószí- 
nűsége, hogy egyszer és mindenkorra megoldod a problémát. 

Most pedig érzésem szerint elérkezett a pillanat, hogy emlé- 
keztesselek: sose feledd az 1. szabályt. A segítségével könnyeb- 
ben elkerülheted, hogy dühbe gurulj. Vegyünk egy példát. Egy 
asszony végső elkeseredésében úgy reagál a férje lustaságára, 
hogy nem hajlandó főzni. Higgadtan közli élete párjával: megérti, 
hogy gyakran nincs lelki érkezése füvet nyírni vagy a kutyát sé- 
táltatni. Következésképpen nyilván ő is megérti, ha az asszony- 
kának meg semmi kedve vacsorát főzni. Meghívja hát férjeurát a 
vendéglőbe. Kifele menet a férj udvariasan előretessékeli a nejét. 
Neje szépen megköszöni. 

Érted? Őnagysága két szabályt alkalmaz egy csapásra. Férje 
lustaságára lustasággal válaszol (3. szabály). Ugyanakkor férje 
kedves/ cselekedetére maga is kedvességgel reagál (1. szabály). 
Ezzel elősegíti a kívánt magatartásbeli változást. Mit érhetne el, 
ha azt mondaná: — Hagyd a csudába. Magam is ki tudom nyitni 
azt a nyamvadt ajtót —? Ez esetben agresszív volna (a düh; em- 
lékszel nem öntudatos. Kanál mézzel több legyet foghatni, 

mint egy hordó ecettel. Hát csak rajta: frusztráld azt, aki téged 
frusztrál, de kedvesen, és miközben megtanulja, hogy a szád íze 
szerint viselkedjen, ne feledd megjutalmazni, ha valami rendeset 
cselekszik. 

Ha bűntudat fog el valami miatt, amit azon igyekezeted kö- 
zepette cselekedtél, hogy ellenállj annak, aki frusztrál — össze 
fogsz omlani, mint a kártyavár. A bűntudat — önutálat, a túl- 
zásba vitt önkritika következménye. Nem könnyű keményen 
bánni szeretteiddel, ám egyszerűen lehetetlen, ha közben gyötör 
a bűntudat. Tanuld meg, hogy sose utáld magadat, még akkor 
se, ha helytelenül cselekedtél. Utáld méltatlan cselekedeteidet, 
de azokat tényleg. Magadat azonban a világért se utáld, mert 
csak úgy tudsz kellő eréllyel szembeszállni minden olyasmivel, 
amit érzésed szerint korrigálni kell. Ha kellőleg szeretsz valakit 
ahhoz. hogy elviseld szenvedését, amikor az ő érdekében bünte- 
ted, a szeretetnek ugyancsak ritka megnyilvánulását tanúsítod. 
De hu mindenáron muszáj magadat utálnod, csak akkor tedd, 
ha eltűrted a komisz viselkedést. 

Hogyan is tudnál kiállni magadért vagy mást érett magatar- 
tásra bírni, ha abban a pillanatban engedsz a szánalomnak, mi- 
helyt érzékelteted vele, milyen pocsékul viselkedett? Ha azt aka- 
rod, hogy valaki megváltoztassa a magatartását, hát tedd kíno- 
sabbá a magatartás következményeit, mint amennyi élvezetet az 
illetőnek szerez — ettől aztán majd kétszer is meggondolja, mie- 
lőtt megint önző módra cselekedne. Ha viszont merő szánalomból 
meghátrálsz, soha el nem éred, aminek nekiindultál. 

Az elutasítástól meg a tévedés elkövetésétől való rettegés a 
két leggyakoribb félelemfajta; ezek közül is valószínűleg az eluta- 
sítástól való félelem a legáltalánosabb. Sokan ezért esnek pánik- 
ba, ha valaki dühbe gurul, és ezért nem kérik ki maguknak a 
mások ronda viselkedését. A visszautasítás azonban csak akkor 
fáj, ha magunk akarjuk, hogy fájjon. Egyébként csak kellemet- 
len. Jó, tudom, épelméjű embernek nem esik jól, ha nincsenek 
róla a lehető legmagasabb véleménnyel. Na de ha valakit nem 
szeretnek vagy éppenséggel visszautasítják — az még nem a világ 
vége. Mindannyiunkkal megesett, mindannyian túléltük. A nagy 
titok abban áll. hogy a magad választása szerint hogyan birkózol 
meg a dologgal — hogy mit választasz: kiborítod-e magadat vagy 
sem. 

Ha kordában tudod tartani a dühöt, a bűntudatot, a visz- 
szautasítástól 

vagy a sérelemtől való rettegést, akkor jóformán semmi sem bír- 
hat rá, hogy meggondold magad, mihelyt elhatároztad, hogy 
most ezt meg ezt fogod cselekedni. Szavaidat tettekkel megtámo- 
gatni nem könnyű, azt magam is tudom. De meg lehet könnyíte- 
ni, ha féken tartod a fent említett önpusztító érzelmeket. Lapozz 
csak vissza a 4. fejezetre, az érzelmi zavarok megfékezéséről — 
majd meglátod, mi ennek a módja. Nem könnyű, alaposan meg 
kell dolgozni érte, és gyakorlat is szükségeltetik hozzá jócskán — 
de meg tudod csinálni. 


Hogy fest mindez a gyakorlatban 

Az alábbiakban felsorolok néhány példát a 3. szabály leghatéko- 
nyabb alkalmazásának idejéről és módjáról. Mindebből jobban 
megértheted, hogyan működik a dolog. 

Sok páciensem kétkedett eleinte; lehetséges, hogy te is fel- 
teszed majd magadnak ugyanazokat a kérdéseket; amikor azon- 
ban nekigyürkőztek és kipróbálták, bebizonyosodott előttük, 
hogy csak az részesül tiszteletben, akinek megvan hozzá a ha- 
talma — és hajlandó élni is ezzel a hatalommal —, hogy mások- 
ban kényelmetlenséget keltsen. 


Tom feleségének volt egy bosszantó szokása: mindig elké- 
sett. Hiába papolt neki a férje, hogy szeret pontos lenni, hogy 
utál istentelen sebességgel és vakmerően vezetni, mert ne adj’ is- 
ten, nem érnek oda idejében a színházba, koncertre, társaságba. 
Minekutána Tom legalább kétszer (de szerintem inkább két tu- 
catszor) elviselte ezt a kellemetlenséget, azt ajánlottam, ideje len- 
ne áttekintenie az előtte álló választási lehetőségeket: elfogadhat- 
ja a dolgot mint felesége hibáinak egyikét (1. választási lehető- 
ség), megpróbálhat tiltakozni és ezzel rávenni, hogy változtasson 
a magatartásán (2. választási lehetőség), elhagyhatja az asszonyt 
(3. választási lehetőség), vagy kiborulhat (4. választási lehetőség 
— Túrni, rossz szívvel. Tom a tiltakozás mellett döntött. 

— Akkor hadd mondjam el magának, Tom, hogy mi ennek a 
módja — szóltam. — Csináljon maga is valami hasonlót, vagy 
éppenséggel másolja az ő magatartását, de ne dühösen, ne bűn- 
tudatosan, ne szánakozva, sem pedig félve a visszautasítástól. 

Tom erre megkérdezte, mit javaslok. 

— Várakoztassa meg jó alaposan legközelebb, amikor feltét- 
lenül pontosan kellene megérkeznie valahova. 

Tom nevetett, aztán előállt a pácienseimnél szokásos ellen- 
vetésekkel: hogy nem akar társasjátékot játszani; hogy nem óhajt 
bosszút állni; hogy rossz cselekedettel nem lehet egy másik rossz 
cselekedetet jóvá tenni; hogy nem kíván lealacsonyodni neje 
szintjére. Vegyük közelebbről szemügyre ezeket az ellenvetéseket, 
és majd bebizonyítom, hogy egy fityinget sem érnek. 

Először is: a társasjáték. Ebben a stratégiában nincs semmi 
triviális. Sőt, nagyon is ajánlatos, mert hathatósan változtathat 
azon a magatartáson, amely lassan, de biztosan felemészti két 
ember kölcsönös jóindulatát. 

Másodszor: a bosszú. A 3. szabály nem szól tettleges bosz- 
szúról, hanem tettleges javításról. Tom meg akarja leckéztetni 
neje őnagyságát a társadalmi illem terén. Azt szeretné továbbá, 
ha némi tiszteletben és figyelemben részesülhetne. Nem azért 
vette el a kis hölgyet, hogy ok nélkül várakoztassák. Tom szerető 
férj, és mindent megtesz azért, hogy az asszonyból felelős sze- 
mély legyen. Nem akarja megbántani, csak annyi kényelmetlen- 
séget óhajt okozni neki, hogy ráébressze: illik némileg tisztelet- 
ben tartani férje kívánságait. 

Ha mondjuk Tom találkát beszél meg az asszonnyal, aztán 
egy óra hosszat várakoztatja, ráadásul mindezt dühösen, hát ez 
bosszú volna a javából. És ebből nem fakad együttműködés, se 
tisztelet, csak gyűlölet és rettegés. Így kezdődik a háború, gyerek 
és szülő közt csakúgy, mint két nagyhatalom között. 

Hadd emlékeztesselek arra, hogyan vetted el valakinek a 
kedvét a komiszkodástól a magad kellemetlen viselkedésével. 
Amikor csemetéd a falra firkál, eltűröd-e? Igen? Nos, akkor ma- 
gad buzdítod rá. Ehelyett folyamodj azonnal és automatikusan a 
3. szabályhoz: pucoltasd le a falat a kölökkel, vagy küldd be a 
szobájába. Most bosszút állsz, vagy oktatsz? Utálod a kölyköt, 
vagy szereted, és segíteni akarsz neki, hogy felelősen cseleked- 
jék? Ez szigorú szeretet, és nem bosszú. Így az önérdekű ember 
viselkedik, nem az önhanyagoló. Ha a szülők úgy nevelik fel a 
gyereküket, hogy büszkék lehetnek rá, fontos szolgálatot tettek 
maguknak is, a gyereknek is. 

Harmadszor: két rossz cselekedetből nem lesz egy jó. Hát 
persze hogy nem. Na de mi is a rossz? Nem vagyunk türelmetle- 
nek a gondatlan magatartás iránt? Nem szeretnénk segíteni 

felebarátainknak, hogy éretten viselkedjenek? Nem a cselekedet 
rossz, hanem a cselekedet szándéka. Hosszú távon segíteni 
igyekszünk, és ennek érdekében hajlandók vagyunk feláldozni a 
rövid távú visszautasítást. Tomot nyilván nem fogja dicsérni a fe- 
lesége, miközben épp őt igyekszik kigyógyítani a késedelmeske- 
désből. Hiába: ezt az árat kénytelen lesz Tom megfizetni, ha meg 
akarja változtatni hitvesét. Isten neki. Ha igyekezetét siker koro- 
názza, mind a ketten jól járnak (feltéve, ha az asszonyka is meg- 
értésben szeretne éldegélni a férjecskéjével). 

Végezetül pedig: az a bizonyos lealacsonyodás. Mi sem ter- 
mészetesebb, mint hogy nem óhajtasz leereszkedni a téged 
frusztráló személy éretlen és sportszerűtlen taktikájának a szint- 
jén. De hát mi egyebet tehetnél? Érveltél már, amíg bele nem 
zöldültél. Kimerítetted a 2. szabályt. Ezek után aligha marad 
más választásod, mint abbahagyni a szavak révén történő kom- 
munikálást, és ezután tettekkel kommunikálni. Ha pedig a tettek 
hasonlítanak a téged Írusztráló személy tetteihez — nos, annál 
biztosabb, hogy megérti az üzenetet, hiszen most az ő nyelvén 
beszélsz. 


— Hauck doktor, jogom van ellenkezni az anyámmal? — 
kérdezte egy harminc körüli fiatalasszony. — Állandóan bűntu- 
datot kelt bennem, ha a magam feje után akarok menni. Folyton 
figyelmeztet, hogy tisztelettel és megbecsüléssel tartozom neki, és 
mást se hallok tőle, mint hogy biztosan nem szeretem őt, ha a 
magam fejével próbálok gondolkodni. Van ehhez jogom vagy 
nincs? 

— Akar egy csésze kávét? — kérdeztem erre. 

— Nem — felelte némi tétovázás után. 

— Honnan tudja? 

— Mit honnan tudok? 

— Hogy nem akar kávét. 

Egyszerűen csak nem akarok. Mit kellene mondanom? 

Figyeljen ide. Nem akar kávét, mert a teste közli magával, 
hogy nem akar. Honnan tudja, mikor fáradt és mikor szeretne le- 
feküdni? Vagy hogy mikor keljen fel? Vagy hogy mikor akarja ki- 
fejezni a gondolatait? Vagy hogy mikor érzi magát frusztráltnak 
és mikor nem? Ha a frusztráció kismértékű, valószínűleg nem 
vesz róla tudomást. Ha erősebb, akkor már tennie kell 

valamit ellene. És ezt a késztetést az egész testében érzi. Azt kér- 
di tőlem, mondjon-e ellent annak, akivel nem ért egyet. Ez nagy 
Írusztráció? 

—Az. 

— El tudja viselni jó szívvel? 

— Nem 

— Akkor pedig vagy szoktassa rá az édesanyját, hogy ne 
torkolja le magát, valahányszor kimondja a véleményét, vagy pe- 
dig térjen ki az útjából. 

(Felismeritek a 2. és a 3. választási lehetőséget?) 

Elmagyaráztam páciensemnek, hogy valahányszor 
stresszhatás ér, és elégedetlenek vagyunk az életünkkel és rosz- 
szul érezzük magunkat a bőrünkben, feltétlenül tennünk kell va- 
lamit, hogy megváltoztassuk Írusztrációinkat, vagy pedig fogjuk 
be a szánkat. Nem mondhatom valakinek, hogy szálljon szembe 
az édesanyjával, mert nem tudom, mennyire bántja ez a problé- 
ma, de ő tudja. 

Ha nem akar megbirkózni a problémával, és ki sem akar 
térni előle, akkor az a választási lehetősége — nem; az az erkölcsi 
kötelessége, hogy tiltakozzék, és egyszer s mindenkorra végezzen 
a kínzó problémával. 

Hogyan határozod el, hogy mikor kezdesz háborogni? Nem 
függ ez számos megfontolástól? Igen is és nem is. Ha meggondo- 
lod, miféle következményekkel jár, ha összekülönbözöl az édes- 
anyáddal, vagy kipakolsz a főnöknek, vagy visszaküldesz egy fo- 
telt, amelyet hitvesed a megkérdezésed nélkül vásárolt, el tudod 
dönteni, hogy ésszerű mértékben jól érzed-e magad, ha egysze- 
rűen tudomást sem veszel a dologról. Ha igen, akkor ne vegyél 
róla tudomást. Ha nem, akkor tiltakozz, mert akkor nem leszel 
kellő mértékben elégedett (KME). Márpedig ez nem vicc. 

Amikor eléred a kielégítetlenségnek azt a pontját, ahol nem- 
csak kellő mértékben, de egyáltalán nem vagy elégedett, ideje. 
hogy emeld az elégedettségi szintedet. Általában nem számít, mi- 
lyen okból frusztrál valaki: ha nagyon boldogtalan vagy, beszéld 
ki magadból a zaklatottságot, vagy állj a sarkadra pároddal, gye- 
rekeddell], szülőkkel szemben, amíg csak nem leszel kellő mér- 
tékben elégedett. Emiatt végképp nem kell bűntudatot érezned, 
hiszen ha érvényesíted az akaratodat, akkor is csak épphogy elé- 
gedett leszel. Egyelőre ennyi is elég. Legalább elmondhatod, hogy 
a házasságod igazán nem is olyan rossz, habár az lenne az 

Ideális, ha a dolgok sokkal inkább a te tetszésed szerint mennék. 
Amig kellő mértékben elégedett vagy, ügyelsz a magad elemi ér- 
dekeire, és remélhetőleg a másikat sem keseríted el túlságosa, 
úgyhogy ő is megmarad a kellő elégedettség szintjén. Ellenkező 
esetben ugyanis kiderül, hogy nem passzoltok össze, és jobb ha 
útjaitok elválnak. 

Van-e jogod tiltakozni? Erre meglehetősen egyszerű a vá- 
lasz. Ha nincs, annak háromféle következménye lehet, és ez ne- 
ked is és annak is, akivel szemben állsz. Először is, boldogtalan 
leszel, hogy mást ne mondjak, és valószínűleg zavart is. Ha a 
KME szintje alatt élsz, az olyan, mintha rendszeresen kevesebb 
táplálkot vennél magadhoz, mint amennyi az egészséges élethez 
szükséges. Szó szerint ezerszámra fordultak hozzám tanácsért 
olyanok, akik a kellő mértékű elégedettség szintje alatt éltek, 
méghozzá nem órákig vagy napokig, nem is hetekig, hanem hó- 
napokig, évekig, sok esetben tíz, húsz, harminc esztendeig! El 
tudsz képzelni ekkora önhanyagolást? Mi több: el tudod képzel- 
ni, milyen kevés boldogságot nyújtottak ezek az emberek a csa- 
ládjuknak vagy a munkaadójuknak? Ha nem voltak az idő nagy 
részében depressziósak és fáradtak, akkor is legalább fejfájással 
vagy álmatlansággal, sírással küszködtek, és passzívak voltak. A 
család érzi a bizonytalanságukat, és gyalázatosan visszaél vele, 
mihelyt látja, hogy térdre kényszerültek, és már csak azt várják, 
mikor ütik ki őket. 

Ezek a szerencsétlen nők és férfiak silány példával szolgál- 
nak gyerekeiknek és egymásnak. Hallgatólagos engedélyt adnak 
a körülöttük élőknek, hogy legyenek csak gorombák, önzők, ta- 
pintatlanok, sőt ragadtassák magukat tettlegességre — mindezt 
abban a reményben, hogy ha türelmesek, akár a birka, értéket- 
len környezetük biztos lesz a szeretetük felől, és idővel megválto- 
zik. Ali, mely szánandó naivitás! 

Másodszor, idővel megszűnik a te szerelmed, szereteted is. 
Ez a legközelebbi következménye annak, ha valaki krónikusan a 
KME szintje alatt él. Mit sem számít, ha mégoly keményen eltö- 
kélted is, hogy ez a kapcsolat pedig sikeres lesz. Ha legmélyebb 
vágyaid és igényeid nem találnak kellő mértékben viszonzásra, 
olyan biztos, hogy vége lesz a szerelmednek, a szeretetednek, 
mint ahogy lefogysz, ha nem eszel. A szerelem ugyanis abból táp- 
lálkozik, amit a szerelmesed tesz érted — ha nincs 

kielégülés, nincs szerelem —, hacsak éppenséggel nem vagy 
szent avagy vértanú. Különben mindenkinél vége a szerelemnek. 

Harmadszor: odébbállsz. Otthagyod az állásodat, más kör- 
nyékre költözöl, új barátra találsz, felnőtt gyerekeidet kiakolbóli- 
tod a házból, vagy otthagyod a partneredet. Lehetséges, hogy 
nem vagy híve a különválásnak vagy a törvényes válásnak, de ha 
hónapokig vagy éppenséggel évekig szerencsétlen vagy, esetleg 
tárt karokkal fogadod az efféle megoldást. 

Ha nem akarsz komoly mértékben megzavarodni, fordulj 
szembe szeretteiddel, vagy hagyd ott őket. Ne helyezd a mások 
érdekét a magadé elé, mihelyt a tested azt közli veled, hogy nem 
vagy kellő mértékben elégedett. Amíg vissza nem szerzed elége- 
dettségedet, kövess el mindent a tisztesség és a sportszerűség 
határain belül, hogy növeld a magad jó közérzetét, míg el nem 
múlik a boldogtalanságod vagy a zaklatottságod, amikor már 
nem érzed, hogy múlóban a szerelmed, és nem akarod megszakí- 
tani a kapcsolatot. 


Most pedig tegyük fel, elhatároztad, hogy tiltakozol szom- 
szédod Zajos bulijai ellen, és rendőrt hívsz. Mindezt düh, bűntu- 
dat, szánalom avagy a visszautasítástól vagy a sérelemtől való 
rettegés nélkül teszed. A rendőrség szétoszlatja a társaságot, 
mindenki hazamegy. Gyönyörű, igaz? Nem igaz. Rosszat csele- 
kedtél a szomszédoddal, ő haragszik, és elhatározza, majd meg- 
tanít rá, hogy ne rontsd el a mulatságát. Számíthatsz rá, hegy 
belédveri, soha többet ne uszítsd rá a rendőrséget. Neki is épp- 
úgy rendelkezésére áll a 3. szabály, mint neked. Talán nem tud 
úgy élni vele, hogy ne legyen dühös, és ezért nem mer hozzá fo- 
lyamodni. Következésképpen azt várhatod, hogy tettlegességgel 
fenyegetőzik, hogy keresztülnéz rajtad, hogy felhergeli ellened a 
többi szomszédot, és így tovább. 

Na és hogyan reagálsz erre te? Kövesd ismét a 3. szabályt. 
Ha a szomszédod megsért, udvariasan bosszantsd fel. Ha megint 
lármás bulit rendez, küldess neki hivatalos idézést. Ha tettleges- 
séggel fenyeget, akassz pert a nyakába. Egyszóval, ahányszor 
csak valaki rohadtul viselkedik veled, mert rá akartad szoktatni, 
hogy bánjon veled tisztességesen, legyél vele egyre keményebb, 
amíg csak észhez nem tér. 

Ha túlságosan is rohadt, és nem tudod megváltoztatni, 

tekintsd nevelhetetlennek, és fogadd el az 1. választási lehetősé- 
get (Tűrni jó szívvel), vagy a 3. választási lehetőséget (Különvál- 
ni). Ám ha addig akarsz tiltakozni, amíg valamelyikőtök kellő 
elégtételt nem kap, rendszerint ki a hatalmi harc győztese? Cso- 
dálkozni fogsz. Minden csatában az győz, akit kevésbé érdekel a 
kapcsolat. Te és a gyereked többször egymásnak eshettek, mi- 
közben kölcsönösen próbáljátok egymást móresre tanítani. Ha az 
egyik büntetés eredménytelen, a következő még szigorúbb lesz. 
Mit sem számít, akármennyire rohadtul viselkedtek is mind a 
ketten, a harc végül elérkezik ahhoz a ponthoz, ahol már elvisel- 
hetetlen, és egyikőtök megadja magát, avagy egyikőtök odébbáll. 
És az győz, akit kevésbé érdekel a kapcsolat. 

A serdülő, akit nem érdekel, hogy elveszíti a kocsiját, addig 
dacol a szüleivel, amíg el nem adják az autót. A munkás, aki 
utálja a munkáját, és találhat másikat is, közli a főnökkel, hogy 
végezze el maga a piszkos munkát, és nem fél attól, hogy kiteszik 
a szűrét. Ha másik városba kell költöztetni a családot, annak a 
házasfélnek az akarata érvényesül, akit kevésbé érdekel a házas- 
ság. Ha egy pár valamelyik tagját nem izgatja a különválás vagy 
a törvényes válás veszedelme, ő fog tovább kitartani a hatalmi 
harcban. 

Elismerem, roppant sportszerűtlen. De hát a mechanizmus 
mégiscsak így működik. 


— Mit csináljak a fiammal, ha lop tőlem? — kérdezte köny- 
nyek között egy anya. Tizenöt esztendős kamasz fia rendszeresen 
dézsmálta anyja pénztárcáját, és a haverokat traktálta, hogy im- 
ponáljon nekik. 

Első tanácsom az volt az asszonynak, hogy ne legyen dü- 
hös, csak határozott. Kifejtettem a düh és a depresszió dinami- 
káját, hogy el tudjon bánni a fiával meg a problémáival. Ezek 
után elérkeztünk az öntudat kérdéséhez. 

A gyereknek voltak értékes tárgyai (rádió, lemezjátszó, 
sportfelszerelés). Azt tanácsoltam az anyának, vegyen el annyit a 
fia holmijából, amíg az elkobzott tárgyak értéke el nem éri a lo- 
pott pénz összegét (úgy ötven dollár körül lehetett). Az elkobzott 
holmit eladhatja, és ha többet kap érte, mint amennyit a fiú lo- 
pott, adja oda a gyereknek a különbözetet, vagy pedig adomá- 
nyozza jótékony célra. 

A srác persze őrjöngött, de az anyja nem magyarázkodott. 
Amíg a fia iskolában volt, ő elvette, amit kellett, és este beszélt a 
gyerekkel. Nyugodtan elmondta neki, miért vette el a tárgyakat, 
és végig nem jött ki a sodrából. Ez csak még jobban megnehezí- 
tette a fiú dolgát: nem tudta irányítani anyja magatartását. és 
láthatta, hogy anyja nem viccel. Észrevetted már, mennyivel 
könnyebben hiszel valakinek, ha nyugodtan beszél, mint ha tor- 
kaszakadtából ordít? 

Amikor az anya első ízben élt ezzel a fogással, nem ért el 
eredményt. De amikor a következő két lopás után is megismétel- 
te, a fiú végre értett a szóból, és ezután tiszteletben tartotta anyja 
holmiját. 

Együttműködésre nem hajlandó gyerekekkel másféleképpen 
is nagyszerűen el lehet bánni. Ez akkor jutott eszembe, amikor 
egy fiatal srácot kezeltem. Apja elkéredzkedett a munkahelyéről, 
és nyolcvan kilométert vezetett, hogy a gyerek idejében elérjen a 
kezelésre. Arra kért, tanítsam meg jobb tanulási módszerre a fi- 
át. 

Félőrás beszélgetés során megtudtam a tényeket az apától, 
majd kiküldtem, és behívtam a fiút. Nem mondhatnám, hogy 
hajlandó volt az együttműködésre. Mi több, egyenesen goromba 
volt. Közölte, hogy nem óhajt beszélgetni velem, nem is fog, és 
szart se érdekli az egész. 

Igyekeztem a jobbik énjére hatni, kimozdítani védekező ál- 
lásából, hogy segíthessek neki jobb osztályzatokat elérni. Nem 
ment. Felszólított, hogy dögöljek meg, és mondott még egypár 
kedves szót. 

Kiküldtem, visszahívtam az apját, és megkérdeztem, van e a 
fiának pénze. Kiderült, hogy van. Ha tudod, mi a 3. szabály lé- 
nyege, találd ki, mit javasoltam az apának. Kitaláltad. Azt mond- 
tam neki, fizettesse meg a fiával az elvesztegetett fél órát. 

Hazaérve a fiú robbant. Apja nem engedett, a következő hé- 
ten megint elhozta, és akár hiszed, akár nem — a gyerek most is 
ugyanúgy viselkedett. Hát az apja megint felszámította neki a fél 
órát. 

Ez így ment három alkalommal, aztán a fiú leengedett, lehe- 
tőséget adott nekem arra, hogy jobb tanulási módszerekre okít- 
sam, és hasznát vette a kezeléseknek. Hála az apának, aki kellő- 
leg szerette a fiát, hogy elviselje a gyűlöletét és a visszautasítását, 
minden a lehető legjobban sikerült. 

Egy fiatal pár egyszer csak azzal nehezítette meg az életét, 
gy a hölgy — egyetemi hallgató — teherbe esett. Nem házasod- 
hattak össze, mert a férfi munkanélküli volt, de vindikálta ma- 
gának a jogot, hogy látogathassa a fiát, akinek az eltartásához 
egy krajcárral sem járult hozzá. 

A lány unszolta, szerezzen állást, hogy összeházasodhassa- 
nak. A ű megígért fűt-fát, de nem sikerült munkát kapnia, a lány 
pedig egyre jobban elkeseredett, hogy egyedül kell a kisbabáról 
gondoskodnia. a házasság biztonsága nélkül. 

Azt ajánlottam, ha azt akarja, hogy a fiú megváltozzon, érje 
1, hogy rossz legyen a közérzete a viselkedése miatt. Véleményem 
szerint ugyanis épphogy elősegítette, hogy a férfiből olyan ember 
váljon, akit nem tud szeretni, és ha nem buzdítja felelősségtelje- 
sebb magatartásra, soha nem fog iránta tiszteletet és szeretetet 
érezni — holott neki magának is ez volt a leghőbb vágya. Ennek 
érdekében viszont olyan mértékben kell tiltakoznia a fiú lustasá- 
ga ellen, hogy az megváltozzék, és vállalja a gyermek apjától el- 
várható erkölcsi kötelességet. 

Amig kedves volt a fiúval, az oda se bagózott. Elmentek a 
füle mellett az észérvek is. Valamit akart — semmiért. Eljött az 
Idő, hogy a lány ne tűrje tovább a halogatást, hogy többé ne di- 
jazza az elfogadhatatlan viselkedést. Azt tanácsoltam, ne talál- 
kozzék a férfival, és ne engedje, hogy meglátogassa a babát, amíg 
meg nem érdemli. 

A lány nem volt hajlandó még telefonon sem szóba állni ve- 
le, 

a házasságról sem óhajtott tárgyalni, amíg a fiú meg nem 
szerzi az anyagi alapot. Nem volt könnyű dolga a lánynak. Bűn- 
tudatot érzett, amiért Írusztrálja a fiút, szánta keserves helyzetét, 
olykor annyira elerőtlenedett, hogy visszaengedte a fiút az életé- 
be. Ám ekkor egyre inkább úgy érezte, hogy manipulálják, mire 
megint visszatért a határozott magatartáshoz. 

A fiú Önzéssel vádolta; utálatos, mondta, és nagy lelki sérü- 
lést okoz a gyereküknek, hacsak nem hajlandó a házasságra, 
hogy ő — mármint a férfi — is részt vállaljon az életükből. Amire 
a lány azzal vádolta, hogy eddig sem vállalt részt, és nem is fog, 
amig csak komolyan nem veszi a kötelességét, és ezt be nem bi- 
zonyítja. 

A fiú nagy sokára vette a lapot; rádöbbent, hogy nem mani- 
pulálhatja a lányt. Hamarosan munkát szerzett, a keresetét fél- 
reette, és alkalmas férjjelölt lett. A lány észlelte a változást, és 

igent mondott — de csak több hónap elteltével, minek során a fiú 
anyagilag támogatta, és minden jel arra vallott, hogy ez továbbra 
is így lesz. Meggyőződésem, hogy mindez nem így történik, ha a 
lány továbbra is eltűri a fiúnak azt az igényét, hogy a kecske is 
jóllakjon és a káposzta is megmaradjon. 

Nem egy páciensem keres fel azzal a kéréssel: tanítsam 
meg, hogyan bánjon partnerével, aki mániákusan szóda a pénzt. 
Emlékszem, egy pasas addig próbált észérvekkel hatni a feleségé- 
re, amig ki nem jött a béketűrésből. Ordítozott, ragaszkodott 
hozzá, hogy csak ó kezelje a bankszámlájukat, a hitelkártyákat 
pedig darabokra vagdosta. De ez is csak néhány hónapra fékezte 
meg őnagyságát. Idővel a ruhákat meg a cipősdobozokat suty- 
tyomban felvitte a padlásra, remélve, hogy rászedheti a férjét, és 
majd lehiggad. 

Gyanítottam, hogy a hölgy azért lett ennek a szokásnak a 
rabja, mert igy akarta kifejezni dühét, amiért a férje, elhanyagol- 
ja, és rákényszeríteni, hogy többet törődjék vele. Érvelésemet a 
hölgy elfogadta ugyanis, de ez mit sem változtatott a helyzeten. 
Elhatároztam tehát, hogy megtanítom a férjét, ne tűrje tovább az 
asszony esztelen költekezését. 

Azt ajánlottam, pakolja be a fölöslegesen összevásárolt hol- 
mit, és vigye vissza az üzletbe, vagy ajándékozza el jótékony cél- 
ra. Ettől a férj visszariadt: felesége éktelen botrányt fog csinálni, 
mondta, napokig nem beszél vele, sőt az is lehet, hogy otthagyja. 

Igaza volt — mindezt valóban megtehette a hölgy. Én azon- 
ban rámutattam: mi sem természetesebb, mint ellenállásra szá- 
míiítani azok részéről, akiket erőszakos módon igyekszünk meg- 
változásra bírni. Nem is ez a probléma. A valóságos probléma az: 
mit tegyen a férj, ha az asszony ellentámadásba megy át? 

Engedhet, és hagyhatja, hogy a felesége továbbra is szórja a 
pénzt. Vagy még nagyobb nyomást gyakorolhat rá annak érdeké- 
ben, hogy megváltozzék. Vagy elhagyhatja. A férfi úgy határozott, 
hogy nem panaszkodik tovább; hogy épségben tartja a házassá- 
gát (ha tudja) azáltal, hogy ráveszi az asszonyt: változtasson azon 
a viselkedésen, amely miatt elhidegült tőle, továbbá kellőleg ké- 
nyelmetlenné teszi őnagysága életét, hogy belássa: meg kell vál- 
toznia. Evégből az asszony holmiját elajándékozgatta 

az egyháznak meg az Üdvhadseregnek. Amikor neje az ő bele- 
egyezése nélkül vásárolt egy rádiót vagy egy fotelt, fogta a holmit 
és visszavitte az üzletbe. Nem volt hajlandó megvalósítani nyári 
terveiket sem, mivel az asszony drága ajándékokat vásárolt egy 
családi ünnepre, s ezzel úgy megcsapolta tartalékaikat, hogy a 
férfi kénytelen volt kölcsönt felvenni. Az asszony őrjöngött. Vá- 
lással fenyegetőzött. Visszautasító hallgatásba burkolózott. Nem 
volt hajlandó főzni a férjének; szóba sem állt veje. A férfi jófor- 
mán szibériai száműzetésben érezte magát. Nemegyszer már-már 
azon volt, hogy kapitulál. 

Végezetül azonban, minekutána egyre több kényelmetlensé- 
get okozott hites feleségének, valahányszor az esztelenül költeke- 
zett, az asszony elkeseredett, és kifogyott az eszközökből, amivel 
jobb belátásra bírhatta volna férjét. Bánatában tehát elhatározta: 
inkább megjavul, semmint hogy elhagyná. 

Nem lepett meg a dolog. Ennek a házaspárnak az esete is 
csak azt példázta, mi az események szokásos rendje. ha egy kap- 
csolat egyik tagja megelégeli, hogy vele mindig kiszúrnak. 

Könnyek között mesélte egy asszony, micsoda problémái 
vannak felnőtt fiával: folyton pumpolja idős édesanyját, ígérgeti, 
hogy majd megadja a pénzt, de soha még egy krajcárt vissza nem 
kapott tőle. Arra kén, beszéljek a fiú fejével, értessem meg vele, 
mennyire éretlen és önző a viselkedése. A fiatalember azonban 
még telefonon sem volt hajlandó szóba állni velem. Kénytelen vol- 
tam hát a dolognak egyedül az édesanyával a végére járni. 

Ez az asszony szemmel láthatólag tele volt bűntudattal és 
szánalommal, és rettegett a visszautasítástól. E hármas béklyó 
szorításában persze nem léphetett föl öntudatosan. Az évek fo- 
lyamán lassan-lassan megvilágosodott előtte, mennyire elnéző 
volt a fiával. Mindig is jó és szerető édesanyának tartotta magát, 
és kénytelen volt ráébredni, hogy szeretetének az volt a mértéke, 
mennyire toleráns, nem pedig az, hogy mennyire erőskezű. Aztán 
amikor a fiacskája érzelmi zsaroláshoz folyamodott — könnyek- 
kel, öngyilkossági fenyegetőzéssel, mindezek kudarca láttán pe- 
dig durva gorombáskodással —, akkor volt hajlandó az asszony 
beismerni, hogy a drága gyermek kissé elvetette a sulykot, ő ma- 
ga pedig az esztelenségig elnéző volt iránta. 

Levelet írt hát a fiának; tudatta, mennyire sajnálja, hogy 
nem készítette fel kellőképpen az életre, közölte továbbá, hogy 
többé nem támogat egy diplomás, felnőtt embert. Ha nem tud 
megélni a keresetéből, költözzék kisebb lakásba, adja el a kocsi- 
ját, vagy szerezzen jövedelmezőbb állást. Rajta áll a választás. Ha 
pedig ezek után felhívja édesanyját, és a bűntudatára vagy 
együtt érzésére apellálva igyekszik rábírni, hogy változtassa meg 
elhatározását — ő bizony habozás nélkül leteszi a kagylót. És ha 
ez sem elég, és a fiacskája még most sem hajlandó felnőni, egy 
huncut piculát sem hagy rá a még megmaradt vagyonkájából. 

Hosszú évek óta ez volt az első cselekedete, amelyet a fia 
iránti igaz szeretet diktált. Ahelyett, hogy gyengeségében enge- 
dett volna egy felnőtt férfinak, aki tökéletesen alkalmas arra, 
hogy eltartsa magát egy háromszáz kilométerre fekvő nagyváros- 
ban, ahol a lehetőségek sora végtelen, anyja végre-valahára ab- 
bahagyta az önállótlan magatartás támogatását. 

A fiú pedig nem követett el öngyilkosságot (habár természe- 
tesen ezt a lehetőséget nem lehetett kizárni); kellőleg megijedt at- 
től, hogy édesanyja kitagadja a végrendeletében, és tiszteletlen 
hangja fokozatosan egyre tiszteletteljesebb lett. Anyja persze 
küszködött bűntudatával és fia iránti szánalmával, de szilárd 
maradt, a hangja pedig udvarias. Idővel megtanulta: csak azt 
tisztelik, aki erős, és aki nem fél ezt a mások kényelmének ro vá- 
sára éreztetni is. 


Következő példám remélhetőleg érzékelteti mennyire vesze- 
delmes, ha valamely múltbéli pszichológiai probléma következté- 
ben nem vagyunk öntudatosak. 

A férj igénybe vette tanácsadásomat, a felesége nem volt 
hajlandó rá. Már nem szereti a férjét, és el is hagyta. Egy idő 
után visszatért hozzá, bocsánatot kért, és megkérte a férjét, állít- 
sák vissza a házassági kapcsolatot. Ez kétszer ismétlődött. A férj 
mindkét esetben megbocsátott, kifizette az asszony számláit, és 
remélte a legjobbakat. Az asszony gyerekkorában nem kapott 
elég szeretetet, elvesztette az emberek iránti bizalmát, és nem 
volt képes meghittebb kapcsolatot huzamosabb ideig fenntartani. 

Problémáik elemzése során a napnál is világosabban lát- 
tam, hogy a férfi ahelyett, hogy frusztrálná a feleségét, amiért az 
asszony elhagyta, egyenesen megjutalmazza érte. Ha rávehetné, 
hogy ő is folyamodjék terápiához, miáltal megértené, miért érzi 
szükségét a menekülésnek, kettesben megoldást találhatnának 
problémáikra. Helyes gondolatmenet — de csak egy bizonyos 
pontig. A baj az, hogy az asszonynak esze ágában sem volt fog- 
lalkozni a problémájával. A férj jámborul tűrte ezt a házassági 
forgóajtót, és ez nyilvánvalóan csak rontott a dolgon. Azt ajánlot- 
tam, legközelebbi alkalommal csak úgy fogadja vissza a feleségét, 
ha az asszony hajlandó terápiához folyamodni, vagy pedig fél évig 
egyedül élni, és csak az esetben visszatérni, ha még akkor is úgy 
érzi, kellőleg szereti a férjét, hogy mellette maradjon. 

A férfi hajlandó végigcsinálni az egészet még egyszer — de 
nem többször. 

Az asszony ráállt. Eltelt néhány hónap, és megint faképnél 
hagyta a férjét. Az pedig eltökélte, hogy tűri, mivel felesége „gye- 
rekkorában nem kapott elég szeretetet". Emlékeztettem a két 
megszívlelendő alapelvre: olyan magatartást kell elszenvednünk, 
amilyet hajlandóak vagyunk eltűrni; ha azt akarjuk, hogy a má- 
sik megváltozzék, előbb magunknak kell megváltoznunk. Ha nem 
tesz valamit az asszony problémájával kapcsolatban, az vélhető- 
leg soha az életben nem fog megváltozni. Azzal, hogy a maga ér- 
dekeit elhanyagolja, mind a kettejüknek árt. Ha nem igyekszik 
rábírni az asszonyt, hogy megváltozzék, idővel ő maga fogja el- 
szenvedni annak a három következményét, hogy huzamosabb 
időn át a KME alatt él. Én már akkor is gyanítottam, hogy a férfi 
boldogtalan és zavart. Először is rosszul aludt, és a barátai meg- 
állapították, hogy kész idegroncs. Másodszor, bár ön maga előtt 
is titkolta, kezdett kiszeretni a feleségéből. Harmadszor pedig 
meg-megjárta az eszét, hogy felhívja az ügyvédjét, és beadja a vá- 
lókeresetet. 

Amikor megkérdezett, mitévő legyen, megint elsoroltam a 
választási lehetőségeit. Elfogadja neje magatartását, és nem pa- 
naszkodik tovább. Ha nincsenek komolyabb problémáik, egész 
jól boldogulhatnak. Talán mire az asszonynak benő a feje lágya, 
felülkerekedik gyerekkori problémáján. A férfi tűri már a dolgot 
jó pár éve, miért ne tűrhetné tovább? 

Avagy: rákényszerítheti feleségét, hogy megváltozzék. Bán- 
jék vele szakasztott olyan kutyául, ahogyan az asszony bánt őve- 
le. Talán majd ráébred őnagysága, mit művelt a férjével, ha visz- 
szakapja ugyanazt, kamatostul. És ameddig férjuram ezt az asz- 
szonyka megsegítésének szándékával teszi, sose ébredjen benne 
bűntudat, se szánalom. És ha állja egy darabig a visszautasítást 
meg a dühöt, még meg is juhászkodhatik a felesége. 

Avagy: különválhat, sőt elválhat. 

Avagy: magára csaphatja a diliház ajtaját, ha nem szól egy 
árva szót se, de közben majd szétveti a méreg. Ha rá se ránt a 
fejfájásra, gyomorfekélyre, általános pocsék közérzetre, mondtam 
neki, áru legyen szerencsém. 

Azt mondta: még egy ízben megpróbál megbirkózni a prob- 
lémával. Amire én azt tanácsoltam, adjon őnagyságának három- 
től hat hónapot, és ha ezalatt sem észlel fejlődést, ám tűrje to- 
vább 

jó szívvel (1. választási lehetőség) vagy hagyja el (3. választási le- 
hetőség). 

Mire eltelt a hat hónap, már látta, hogy az asszony nem 
hajlandó megváltozni. Úgy döntött tehát, hogy faképnél hagyja és 
elhatározását tett követte. 


„Az öntudat iskolája” című tanfolyamom egyik hallgatója, 
egy asszony, arról panaszkodott, hogy a lánya kivétel nélkül 
mindig vasárnap este kéri meg, hogy vasalja ki a ruháját, amikor 
pedig 5 már szeretne lefeküdni. Hétről hétre összeveszett a lá- 
nyával, felhánytorgatta, micsoda tisztességtelen dolog ilyesmit 
kérni; miért nem tud szombaton, vagy vasárnap délelőtt szólni, 
hogy vasalja ki a ruháját. Ezt mondta az anya, de közben épp az 
ellenkezőjét cselekedte — ez is csak azt példázza, hogy abban hi- 
szünk, amit a másik csinál, nem abban, amit mond. Az anya 
szabályszerűen megjutalmazta a lányát, mert vasárnap este kéne 
meg rá, hogy vasalja ki a ruháját. 

Azt tanácsoltam az asszonynak, ezentúl vasárnap este ne 
vasalja ki a lánya ruháját, az meg majd hamarosan megtanulja, 
hogy alkalmasabb időben álljon elő a kéréssel. És mit mondott 
erre az anya? Azért csinálja meg vasárnap este, „mert csak nem 
küldhetem a lányomat másnap gyűrött ruhában iskolába”?! 

Már hogyne küldhetné (még ha történetesen őt szólnak is 
meg érte). Figyelmeztettem, ne panaszkodjék, ha a probléma nem 
annyira fontos, hogy egypár bíráló szót el ne viselhetne miatta a 
tanároktól meg a szomszédoktól. 

Ez hatott. Néhány hét múlva azt újságolta: lánya letett 
rossz szokásáról, minekutána anyja hagyta, hogy két-három hé- 
tig vasalatlan ruhában menjen iskolába, és emiatt bizony eléggé 
kínosan érezte magát. Ügy lezárva! 


k*k k*k 


A fenti példák mindegyike egy vagy több olyan személyt mu- 
tat be, aki az önhanyagolás súlyos válfajában szenvedett. Szeret- 
tek volna zöld ágra vergődni valakivel, aki frusztrálta őket, de 
nem volt rá módjuk. Csak amikor kiálltak jogaikért, de düh, 
bűntudat, szánalom, a visszautasítástól vagy a sérelemtől való 
rettegés nélkül, és a kezükbe vették életüket, és megtanították a 
komisz frátert kesztyűbe dudálni — csak akkor vált ezekből az 
áldozatokból kellő mértékig önérdekű személy. 

6. Barátság 


és jó fellépés 





Vissza akarsz vonulni a világtól, és remeteként tengetni élted 
hátralévő napjait? Nem?! Akkor sürgősen tanuld meg élvezni az 
emberek társaságát. A barátság — életünk friss levegője. Klinikai 
pszichológus koromban de sok házasságot láttam kátyúba futni, 
mivelhogy a házasfelek beérték egymás társaságával, nagy ritkán 
élvezték csak a más párok társaságában elköltött étkezések örö- 
mét, és nem volt annyi kölcsönös bizalmuk, hogy elengedték vol- 
na egymást barátaikhoz! Ha barátokra akarsz szert tenni, és meg 
is akarod tartani őket, három lélektani problémát kell leküzde- 
ned: a félénkséget, az agresszivitást és az önzést. 


Félénkség 


A félénk ember attól tart, hogy kinevetik, hogy rossz véleménnyel 
vannak róla, hogy letorkolja és éreztetik vele alsóbbrendűségét, 
hogy visszautasítják. Szentül hisz a tulajdon értéktelenségében, 
és bizonyos benne, hogy mindenki más is csakoly szilárdan meg 
van erről győződve. Akárkivel ismerkedik meg, azt automatiku- 
san magasabb rendűnek tekinti magánál, fenyegető rémnek, aki 
őt menten vissza fogja utasítani. Ha mégannyi lehetősége kínál- 
kozik is új ismeretségek kötésére, társalgás kezdeményezésére, 
netán arra, hogy odalépjen egy beszélgető csoporthoz, és bemu- 
tatkozzék — ő ugyan meg nem teszi, mert fél a visszautasítástól. 
Es minél gyakrabban előfordul ilyesmi, ő csak annál félén- 
kebb lesz. Nemsokára már ott tart, hogy ha kénytelen megismer- 
kedni valakivel, elfordítja tekintetét. Elpirul. Ha nem kerülheti 

el a kézfogást, olyan a keze, mint a vizes mosogatórongy. A másik 
persze mindjárt felfogja a jelzést; félénk, rettegő, alacsonyabb 
rendűségi komplexusban szenvedő emberrel van dolga. Nyuszink 
akár fel is ölthetne egy pólót, rajta a felirattal. „Nem érek annyit, 
mint te. Tudom, hogy utálni fogsz." 

Ha le akarod küzdeni félénkségedet, az az első és legfonto- 
sabb, hogy vesd ki magadból azt a rögeszmét, miszerint merőben 
alacsonyabb rendű vagy az égvilágon jóformán mindenkinél, aki- 
vel csak találkozol. Ugyanis nem vagy az. Fogalmazd meg ma- 
gadban valahogy így; mindannyian alacsonyabb rendűek va- 
gyunk másoknál — bizonyos vonatkozásban. Az, akivel épp ta- 
lálkozol, talán jobban keres, szebben énekel, többet tud az empi- 
riokriticizmusról vagy a mikroprocesszorokról, és így tovább. 
Csakhogy kétségtelenül benned is van olyan tehetség, ami be- 
szélgetőpartneredből hiányzik, vagy ha megvan is benne, lénye- 
gesen kisebb mértékben. Mondjuk szédületesen értesz a szoba- 
növényekhez, istenien főzöl, jól fényképezel, szét tudsz szedni egy 
porszívót, és tűrhetően bendzsózol. Mindannyian tudunk valamit 
jobban csinálni, mint a másik. Csakhogy a félénk ember ezt nem 
látja. Mivelhogy ő egy vagy több tekintetben alacsonyabb rendű, 
véli, következésképpen tetőtől talpig, szőröstül-bőröstül alacso- 
nyabb rendű, és jobb, ha a föld alá bújik szégyenletében. 

Tanuld meg az ésszerű összehasonlítás módját. Nem fogsz 
gyakori elutasításban részesülni azért, mert bizonyos tulajdon- 
ságok hiányoznak belőled. Némelyeknek talán elsőre nem teszik 
a beszédmodorod, az orrod fazonja, úgy általában a megjelené- 
sed. Valószínűleg magad is hasonlóan ítélsz meg másokat. Kér- 
dezd Csak meg magadtól, Vajon azok, akiknél magasabb rendű- 
nek érzed magadat, teljesen értéktelenek-e. Valahányszor felte- 
szem ezt a kérdést pácienseimnek, mindig biztosítanak afelől, 
hogy mások nem teljesen értéktelenek, ha történetesen némely 
dologban alacsonyabb rendűek. Nos, miért volnának akkor az én 
pácienseim merőben értéktelenek, csak azén, meg némely dolog- 
ban ők is alacsonyabb rendűek mások millióinál? 

A helyzet javítása érdekében ajánlatos legott hozzálátnod 
ahhoz, amitől a legjobban félsz. Társalogj. Mutatkozz be. Akárho- 
vá pottyansz, kezdeményezz beszélgetést. Azokat szólítsd meg, 
akiktől a legkevésbé félsz. Esetleg gyerekeket vagy idős embere- 
ket. Ha már tudod, hogyan kell velük szóba elegyedni, indulj 

el felfelé az életkor skáláján, amíg csak képes nem vagy arra, 
hogy a számodra legfélelmetesebb korosztállyal is elbeszélgess. 

Ha félsz népszerű emberekkel beszélgetni, társalogj a nép- 
szerűtlenekkel. Szólítsd meg a többi nyuszit. Vagy keress olyan 
beszélgetőpartnert, aki nem valami jóképű, akinek igen csekély a 
befolyása vagy a társadalmi rangja. Ily módon ott kezdheted, 
ahol nem érzed magadat veszélyeztetve, és ahol már valamelyest 
szembe tudsz nézni aggodalmaddal. Kezdd a kezdet kezdetén. Ez 
a legfontosabb. Akármitől félsz is, ha jó messziről indulsz neki, 
fokozatosan feltornászhatod magadat, 

Nem baj, ha kicsiket lépsz. Ha milliméterekkel csökkented 
is a távolságot magad meg félelmednek tárgya között, az is több a 
semminél. A haladás, akármilyen lassú, azért csak haladás. So- 
kan azért adják fel a játszmát, mert úgy érzik, nem haladnak — 
pedig dehogyisnem. Ott tévednek. hogy tényleges haladásukat a 
reményeikhez mérik. Ha egy ürge azt hiszi, egy-két ülés terápia, 
és már bűvik is elő a csigaházából, és feleségül veszi a bálkirály- 
nőt — hát nagyot fog csodálkozni, ha fél év elteltével azt kell ta- 
pasztalnia, maximum arra képes, hogy felhívja telefonon egy kol- 
léganőjét. Ha ahhoz méri haladását, meddig kelt még eljutnia, 
bizony nincs sok dicsekednivalója. Az én szememmel nézve 
azonban igenis javul, és méltán büszke lehet haladására. Ha a 
következő fái esztendőben két-három nővel randevűzik, ás egy- 
két év elteltével sikerül megházasodnia, lehet egyetlen panasz- 
szava? — Micsodaaa?! — kérdezhetitek erre. — Két évet elpocsé- 
kolni pusztán arra, hogy kapcsolatba kerüljön egy nővel ás eset- 
leg, netántán, megházasodjék?! — Bizony. Értsétek meg végre, 
hogy a jó fellépés elsajátítása semmivel sem könnyebb, mint 
akármelyik szakmáé, amelyet hosszú évek alatt tanul meg az 
ember. 


A társasélet gyötrelmei 

Félénk Nyuszi utál társaságba járni, akár egyedül, akár mások- 
kal, mert már előre tudja, mennyi kényelmetlenségre számíthat. 
Van, aki megizzad, másnak a térde reszket, akad, akit elfog a 
dadogás, aki nem tud senkinek a szemébe nézni, aki fülig vörö- 
södik, ha szólnak hozzá. Mindez persze az elkeseredés megannyi 
tanújele — és akárki észreveheti. Márpedig Félénk Nyuszi épp ezt 
nem szeretné közhírré tenni — hogy ugyanis frászt kap a társa- 
ságtól. 

Elismerem, a kölcsönös bemutatások utáni néhány perc 
meg a nyitó társalgás olykor eléggé kínos. Nem szükségszerűen 
persze, és a beszélgetés néha nagyon hamar megindul. Félénk 
Nyuszinak ez a pár perc mégis lassú kínhalál. Tudja, hogy mon- 
dania illenék valamit, fél, hogy hülyeség fog kijönni a száján és 
komplett pojácát csinál magából, vagy pedig, hogy nyilvánvalóan 
kiütközik rajta az idegesség. 

Mindez azonban érdektelen — totálisan érdektelen. Ám iz- 
zadj vért, ha kell. Dadogj. De akármit csinálsz, ne térj ki a talál- 
kozás elől. 

Mondd csak el magadnak gyorsan, hagy ez a kényelmetlen- 
ség nem végzetes, hogy ezek az emberek nem fognak visszautasí- 
tani, és még ha megtennék, az se volna a világ vége, és hogy egy- 
általán nem különböznek tőled, csak néhány egészen különleges 
dologban (mint ahogy különböznek az összes többi vendégtől is) 
— aztán be a sűrűjébe! Mosolyog! Csevegj! 

Minél gyakrabban csinálod, annál könnyebb lesz, és előbb- 
utóbb eljön a nap, amikor elszállnak félelmeid, és te leszel a tár- 
saság lelke. Akkor majd örülsz, hogy vállaltad a kezdeti kényel- 
metlenséget, farkasszemet néztél a nehéz feladattal, nem futottál 
meg előle. Na persze, ha azt hiszed, hogy már az első daliás 
szembenézésnél minden megoldódik, nagyon tévedsz, és a dolog 
egyre nehezebb lesz. 

Egyszóval: édes mindegy, mi a tét: pohárköszöntőt mon- 
dasz-e, te vagy a házigazda, vagy randevút kérsz valakitől — hab 
kitérsz előle, tiéd a kényelmetlenség. Tenni vagy nem tenni — ezt 
egyetlen megfontolás döntheti el: melyik választás okoz kisebb 
fájdalmat. Hogy mi a felelet? Hosszú távon elmondhatatlanul 
könnyebb szembenézni egy nehéz feladattal. Na persze, ha j okod 
van feltételezni, hogy egy hónapon belül meghalsz, felejtsd el, 
amit most mondtam. Egyél, igyál, vigadj, mert napjaid meg van- 
nak számlálva ezen az árnyékvilágon, Miért is fegyelmeznéd ma- 
gad, ha nem jó el a holnap, amikor elnyered jutalmadat? Ha 
azonban minden bizonnyal hosszú élet vár rád, nézz szembe a 
problémáiddal most és itt, mert különben életed végéig hurcolha- 
tod őket. Én tudom; láttam én amúgy jó eszű és érett ötvenéve- 
seket, hatvanasokat serdülő módjára félénken pironkodni. 

Mindannyian ismerünk bátor embereket, hegymászókat, ej- 
tőernyősöket, vitézségi érdemmel dekorált hősöket, akik kacagta- 
tóan félénkek. Ami lefordítva annyit jelent, hogy kevésbé félnek 

olyasmitől, ami a nyakukat szegheti, mint olyasmitől, ami nem. 
Elég bután hangzik, igaz? Félénk emberek sűrűn röpdösnek re- 
pülőn, ami pedig lezuhanhat. Mégsem félnek a repüléstől. Bátran 
beszállnak a liftbe, holott az sem éppen életbiztosítás. Mégis me- 
részen használják. 

Na és a kocsik? Vígan furikázunk olyan autókban, amelyek 
csak az Egyesült Államokban évente ötvenezer ember halálát és 
milliónál is többnek az elnyomorodását idézik elő. És mégsem 
reszketünk, cidrizünk, nem is verejtékezünk, amikor beszállunk 
a kocsinkba. Sőt örömmel tesszük. Élvezzük a tájat, zenét hall- 
gatunk, miközben irdatlan sebességgel rohanunk, mit sem gon- 
dolva arra, hogy defektet kaphatunk, hogy a szembejövő autó 
kormánykerekénél netán egy tökrészeg pasas ül. Tudjuk, tudjuk, 
hogy ilyesmi megeshet, de nem téríthet el bennünket a vezetés- 
tol. Pedig az említettek igencsak veszedelmesek, sőt nem kell 
hozzá sok, hogy végzetesek legyenek. 

Na most hasonlítsd össze a fenti helyzeteket azzal, hogy 
bemutatnak néhány ismeretlennek egy koktélpartin. A leghalvá- 
nyabb esély sincs rá, hogy bármelyikük is előránt egy géppisz- 
tolyt és szitává lő. Nem is verődnek bandába, hogy pacallá verje- 
nek. Nem fognak nyakon, nem hajítanak ki az ablakon. Vala- 
mennyien végigmérnek egy kicsit, mint ahogy te is végigméred 
őket; fontolóra veszik — mint ahogy te is fontolóra veszed —. 
van-e közös érdeklődési területetek. Ha nincs, tovább sodródnak, 
és mással kezdenek beszélgetni. Mi ebben a veszedelmes? Mi eb- 
ben a végzetes? Merőben ártalmatlan esemény, mégis világszerte 
milliók félnek, sőt egyenesen rettegnek tőle. 


„Nem tudok miről beszélgetni” 
Félénk emberek lépten-nyomon ezt a roppant nevetséges dolgot 
hangoztatják; hogy nem tudnak társalogni, mert fogalmuk sincs 
róla, mit mondjanak. Szemmel láthatólag az a meggyőződésük, 
hogy vannak bizonyos rejtelmes dolgok, amelyekről mindenki 
pompásan tud csevegni, csak ők nem. Vagy pedig szentül hiszik, 
hogy muszáj jártasnak lenniük abban a tárgyban, ami története- 
sen épp szóba került, különben nem vehetnek részt a beszélge- 
tésben. 

Javaslatom a következő; ha épp beszélgetsz valakivel, és 
nem vagy benne bizonyos, vajon a másikat érdekli-e a téma — 
beszélj bármiről. Ha a beszélgetés szépen csordogál, majd csak 

belebotlasz egy jó témába. Ha pedig nem, akkor a másik veszi a 
lapot, és talán ő áll elő valami új tárggyal. De akármit csinálsz, 
ne állj ott, mint akit épp fejbevertek egy gőzkalapáccsal, mert 
nem tudod, mit mondhatnál. Tégy akármilyen banális megjegy- 
zést; az se baj, ha nincs sok értelme. Csak menjen a szöveg, még 
éj témát is felhozhatsz, mint ahogy a tálcádra teszel egy tál ételt 
az önkiszolgálóban, aztán utána a másikat, ami már egészen 
más fajta. Mindig kéznél van az időjárás, ha mégoly elcsépelt is a 
téma, vagy a tőzsde, vagy egy aktuális sportesemény. Kérdezgesd 
a másikat: mit csinál, mit eszik szívesen, merrefelé járt a világ- 
ban; ha házas: hány gyereke van, és így tovább. Ezek szinte 
mindig biztos tippek a beszélgetés megindítására. 

Ha pedig elfog az idegesség, odébb ne állj, csak mert kivert 
egy kicsit a veríték. Feszengj csak. Ha túlļjutsz a kezdeti kényel- 
metlen időszakon, hamarosan elérsz odáig, ahonnan már magá- 
tól gördül a társalgás, ahol már találtok közös témát, sőt egyene- 
sen élvezitek a beszélgetést. De persze ebből nem lesz semmi, ha 
az első percben kereket oldasz, és nagy ívben kerülöd a társasá- 
got, mert frusztráltnak és kiborultnak érzed magad. Ha meg 
akarsz változni, kénytelen leszel eltűrni a pillanatnyi kényelmet- 
lenséget, és makacsul törtetni előre, amíg csak kitartásod el nem 
nyeri jutalmát. 


Zavar, megaláztatás, sérelmek 
A félénk ember állandóan azt magyarázza magának — és őszin- 
tén el is hiszi —, hogy azért tartja magát távol másoktól, mert ke- 
rülni szeretné a zavart, a megaláztatást, a sérelmeket. Ha törté- 
netesen igaza volna abban, hogy a megaláztatás, a zavar avagy a 
sérelem a szó szoros értelmében fájdalmas, én tanácsolnám el- 
sőnek, hogy senkinek a közelébe se menjen. Mivelhogy a legbiz- 
tonságosabb és a legjózanabb eljárás természetesen az volna, ha 
kerülné a közeli kapcsolatokat, mert hiszen aki csúnyákat mond 
neki, az megsérti, aki pedig kineveti, az még jobban. Igenám, 
csakhogy én nem mondok ilyet, de még hasonlót sem. Ugyanis 
nem hiszek abban, hogy bárki is megalázhatna. Zavarba sem 
hozhat semmi. Sérteni meg éppenséggel senki sem sérthet meg. 
Te megalázhatod magadat. Te bármiféle eseményt zavaró 
eseménnyé tehetsz. És re bármiféle megjegyzést sértésként tol- 
mácsolhatsz, ha kellőleg érzékenynek születtél. Csakhogy ez a te 

problémád, nem a másoké. Azzal, hogy távot tartod magadat tő- 
lük, még nem kúrálod ki magad belőle. Tessék ésszerűen neki- 
vágni, és meggyőzni magadat, hogy a megaláztatás nem lehetsé- 
ges (hacsak nem te akarod, hogy megalázzanak) — és így már 
kikúrálhatod magad. Zavarba sem jöhetsz semmitől, hacsak úgy 
nem érzed, hogy kellőleg tökéletes vagy ahhoz, hogy ne kövess el 
ostobaságot. Sérelmet aztán pedig végképp nem szenvedhetsz, ha 
a szóban forgó kijelentést nagyon tárgyilagosan veszed fontolóra. 

Mindjárt megmutatom, hogy megy ez. Tegyük fel, hogy tár- 
saságban vagy. viccet mesélsz, és nem jut eszedbe a csattanó. A 
többiek nevetnek, te megaláztatást érzel. Amivel valójában azt 
mondod, hogy valami megbocsáthatatlant cselekedtél. Olyan un- 
dorító, olyan gyermeteg dolgot, érett mivoltoddal, koroddal, ér- 
zelmi színvonaladdal annyira összeegyeztethetetlent, hogy szinte 
hihetetlen, hogy ilyesmire képes voltál. Ezért érzet zavart. Úgy 
érzed, olyan totálisan cserbenhagytad tenmagadat, hogy legoko- 
sabb, ha bekúszol egy odúba, és magadra rántod a csapóajtót. 

Na de az Isten szerelmére; miért is ne felejthetnél el egy 
csattanót? Mindenkivel előfordul. Enyhe kis memóriazavar csu- 
pán. s mint ilyen, merőben ártalmatlan. Am te úgy fogod fet, 
mintha mondjuk nyakon zuttyintottad volna forró levessel a tár- 
saság díszvendégét, vagy elgáncsoltad volna a polgármestert, 
hogy az orrán szánkázott végig a termen. És ha jól meggondolom: 
még ha történetesen ilyesmit követtél volna el, szerintem akkor 
sem kellene zavarban tenned. Amire persze te megint csak azt 
mondod, hogy mindez felfoghatatlanul szörnyűséges, mélysége- 
sen undorító, és elképzelhetetlen a te értelmi színvonaladon élő, 
jól nevelt embertől. Igen? És vajon miért? Ki mondja? Miért ne 
fordulhatna elő holmi baleset, amikor épp előkelőségeket tátsz 
vendégül, vagy miért ne felejthetnéd el valakinek a nevét, akit 
évek óta ismersz, és most nem tudod bemutatni a társaság egy 
másik tagjának? Mi van ebben olyan iszonyatos? 

A zavar nem más, mint önmagad túlságosan szigorú meg- 
ítélése. Nemegy racionális affektiv terápiát alkalmazó szakember- 
rel együtt magam is azt vallom, méghozzá rendíthetetlenül, hogy 
soha semmiért sem szabad magadat elítélned. Ítéld el a magatar- 
tásodat, javíts rajta, ha tudsz, tanulj hibáidból, igen. Na de meg- 
győzni magadat, hogy semmirekellő vagy, merőben értéktelen, to- 
tál undorító, vagy aljas, és hogy tetőtől talpig szégyellheted 

magad — hát ez színtiszta hülyeség. Mindezen cselekedettet meg 
még sokkal rosszabbakkal is — mindössze azt bizonyítottad, 
hogy emberi lény vagy. És mint emberi lénynek, szíved joga min- 
denféle baromságot elkövetni, aminek orvoslásán, remélem, 
minden erődből munkálkodni igyekszel. De nem kevésbé hőn 
remélem azt is, hogy elkövetésükért megbocsátasz magadnak. 
Mert így tudod a zavarodat leküzdeni. Bocsáss meg magadnak. 
Juttasd eszedbe, hogy nem vagy tökéletes, hogy bármennyire 
igyekszel is, olykor-olykor becsúszik egy hiba, téves ítélet; hogy 
olykor nem vagy ura érzelmeidnek. Ugyanis általában ilyenek az 
emberi lények. Hanem aki zavarban van, az ilyeneket mond: — 
Ezt nem vártam magamtól. . . Azt hittem, úrrá lettem már az 
ilyesmin, és tessék, nem az ölébe öntöm a Stanci néninek a feke- 
tekávét? Úgy látszik, mégsem vagyok tökéletes. — Hát még mi 
újság? 

A sértéstőt való félelem is nagy szerepet játszik abban, hogy 
Félénk Nyuszi kerüli a társaságot. Pedig ezzen is fölösleges tip- 
ródnia. Csak az sérthet meg, akinek megengeded. Ha igaz, amit 
mond, méltányold a megjegyzését, köszönd meg, hogy figyelmez- 
tetett: túlságosan sokat iszol, vagy bántó a modorod — és változz 
meg. Miért volna ez sértés? Nem vagy tökéletes, nem vetted ész- 
re, hogy másokat megbántasz a megjegyzéseiddel, és még ha ész- 
revetted is, most, hogy felhívják rá a figyelmedet, hogy a modorod 
bántó, méghozzá olyanok, akiknek igényt tartasz a barátságára, 
hát az a legokosabb, ha egyszerűen felhagysz ezzel a viselkedés- 
sel. 

Ám ha úgy határozol, hogy a másik téved, meri megjegyzé- 
seid méltányosak, bölcsek és nem bántók — nos, akkor nyilván 
úgy véled, hogy annak, aki megsértődik a megjegyzéseidtől, nincs 
igaza. Sakk-matt. Hidd el nekem: sokkal kevésbé félemlít meg a 
másokkal való beszélgetés, ha eljutsz annak a felismeréséhez, 
hogy a zavar, a megaláztatás és a sértés ártalmatlan, és csak ak- 
kor boríthat ki, ha magad is úgy akarod. 


Agresszió 
A társasági boldogulás útjában álló második akadály az a lap- 
pangó neheztelés, keserűség és látens ellenségesség, amely gyak- 


ran szavakban és védekező magatartásban nyilvánul meg. Álta- 
lános 

szabály ugyanis, hogy ha dühös vagy, az idővel átüt a magatar- 
tásodon, és elfordítja tőled az embereket. 

Az élet pukkadásig tele van Írusztrációval, és a Írusztrációra 
a természetes visszahatás az agresszió. Bármennyire normális 
azonban ez az érzés, meg kel! tanulnod, hogy tartsd kordában — 
következésképp ne légy normális. Légy inkább egészséges. 

Nem kell ahhoz lángész, hogy felismerd: ha hagyod, hogy 
rút érzelmeid kilövelljenek, nem számíthatsz túlzott népszerűség- 
re. Hirhedtségre már inkább, de gondolom arra nemigen vágyol. 
A pozitív társasági fellépés kifejlesztése nem más, mint hogy va- 
laki népszerűvé válik, és a többiek szeretik, nem félnek tőle. Az 
persze rendjén való, ha az embertől félnek egy kicsit, mert az a 
módja, hogy tiszteletnek örvendjünk. Ezt azonban most tegyük 
egy kicsit félre (mármint hogy némi erőszak és szilárdság olykor 
szükségeltetik, ha nem óhajtjuk, hogy a fejünkre csináljanak), és 
akkor érvényes a szabály, hogy aki barátokat akar, az legyen 
rendes hozzájuk. Mert ha aljas vagy és kötekedő, ha durván 
bánsz a környezeteddel, ordítozol és pofozkodol, aligha fogod el- 
nyerni tiszteletüket. Félni, azt fognak tőled, de tiszteletre vagy 
szeretetre ne számíts. 

Én az agresszió egyéb válfajaival óhajtok behatóbban foglal- 
kozni. Nem az erőszakos magatartás agressziójával, hanem azzal, 
amelyiknek a kútforrása a gúnyolódás, a rosszindulatú ingerke- 
dés, a szüntelen akadékoskodás, partnerednek régi szeretőddel 
vagy gyerekednek a barátaival való összehasonlítgatása, és Így 
tovább. Lekicsinyelni valakinek az igyekezetét, ha mégoly mo- 
solygósan is, agresszió. Olyan, mint egy lélektani orrbaverés. 

Ám agresszió az is, amikor szíved szerint felpanaszolnál va- 
lamit, de mégis magadba fojtod; később aztán, amikor boldogta- 
lannak érzed magad, mert jobb meggyőződésed ellenére enged- 
tél, másokat okolsz a boldogtalanságodért. Nézzük például, mi 
történt azzal a feleséggel, akinek semmi íze nem kívánkozik a 
vállalati bulira, mégis elmegy a férje kedvéért, aztán siralmasan 
érzi magát. Otthon persze jön a haddelhadd; szörnyű estéje volt. 
nyafog őnagysága, micsoda minősíthetetlen barátai vannak a fér- 
jének, és így tovább. Ez nem sportszerű eljárás, és nem egyéb, 
mint agresszió. 

Ha egy hölgy társaságában mégy el egy partira, aztán ha- 
gyod ülni egymagában, mig a barátaiddal beszélgetsz, és még 
csak be sem mutatod őket — ez agresszió. Más szóval: ha figyel- 
metlen 

vagy, ha nincs benned egy szemernyi tapintat, ha akadékos- 
kodsz, ha nincs egy jó szavad, amikor pedig partnered bőségesen 
rászolgált — mindez a lélektani agresszió megannyi megnyilvá- 
nulása. mindnek az a célja, hogy fájjon, hogy gátlásokat keltsen, 
hogy a magad felsőbbrendűségét bizonyítsa, nem pedig, hogy ba- 
ráti támaszt, tanító szót, segítséget nyújtson. Akármilyen ostyába 
csomagolod, az, aki ezt a bánásmódot kapja, ösztönösen megérzi 
a viselkedésed mögött megbúvő szándékot. Egyszer-kétszer talán 
elviszed szárazon. de ha csökönyösen kitartasz az effajta viselke- 
dés mellett, támadásod célpontja idővel felismeri, mi a valóság, 
és kapcsolatotok adja meg az árát. Te magad talán észre sem ve- 
szed (legalábbis bevallottan nem), de ha így folytatod, a gyerek, a 
hitves, a barát idővel megváltozik, és a változásnak te iszod meg 
a levét. Barátod hátat fordít neked és figyelmesebb társakat ke- 
res. Gyerekeidben fokozatosan növekszik az ellenállás, hatalmi 
harc alakul ki köztetek, ellenfelekké váltok. Hitveseden pedig 
csakhamar kiütköznek a depresszió, az ellenagresszió avagy az 
elhidegülés szokásos jelei. 


Önzés 


Ha az esetek nagy többségében a mások érdeke fölébe he- 
lyezed a magadét, általános utálatot fogsz kivívni, és 
elszigetelődöl. 

Nem marad más barátod, csak olyan, akinek megvásárolha- 
tod a ragaszkodását, vagy aki retteg tőled. Te magad talán észre 
sem veszed, hogy valami nincs rendben az életedben, hisz tiéd a 
pénz és a hatalom — de nekem elhiheted; ha csak az egyik is el- 
vész a kettő közül, meg leszel lepve, milyen gyorsan 
hátatfordítanak ezek is neked, mihelyt nem muszáj már mindent 
zsebre tenniük tőled. És ki is vehetné tőlük rossz néven? 

Mindennemű méltányos kapcsolat egyensúlyban tartja a 
magad kellő elégedettségét meg a másokét. Ha szüntelenül min- 
dig csak a magad vágyait akarod megvalósítani, a másokéra meg 
oda se bagózol, előbb-utóbb olyan leszel, mint valami elkényezte- 
tett kölyök. Akárhányszor sikerül is vitatkozással, könyökléssel, 
mások bűntudatának felébresztésével elérned, amit akarsz, óha- 
tatlanul úgy fognak vélekedni rólad, hogy ronda, agresszív fráter 
vagy. Megkapod, amit akarsz, boldog leszel vele. Csakhogy ne fe- 
ledd; a másikat meg egyre jobban frusztrálod, következésképp 

az illető egyre jobban megutál. És előbb-utóbb felvirrad a nap, 
amikor egyszer s mindenkorra hátat fordít neked. 

Elég legyen a primadonnaságból. Elég legyen abból a meg- 
győződésből, hogy mindig tiéd a szó, a másik meg ki se nyithatja 
a száját. Elég legyen a falánkságból, a törtetésből. a magad aka- 
ratának mindenáron való érvényesítéséből. Egyszóval: elég az ön- 
zésből. Barátaid és rokonaid az első röpke alkalomra várnak, 
hogy elszabaduljanak és végre csinálhassák, ami nekik tetszik. 
Láttam én már harmincéves házasságot egy csapásra felbomlani, 
mert valamelyik fél torkig van azzal, hogy neki kell folyton en- 
gednie, csak hogy drága párjának mindig meglegyen az akarata. 

Elég legyen abból a rendíthetetlen elgondolásból is, hogy Is- 
ten téged jókedvében teremtett, és hogy a te óhajod mindig fon- 
tosabb, mint a másiké. Ezzel semmi egyebet nem bizonyítasz, 
mint azt, hogy szeszélyes csecsemő vagy, nem bírod, ha fruszt- 
rálnak, és nem vagy hajlandó semminemű kompromisszumra. 
Emlékezetem szerint Konfucius mondott olyasmit, hogy a köl- 
csönösség az emberi természet alaptörvényt. Magyarán: kéz kezet 
mos. Ami egyben annyit jelent, hogy ha ma engedek neked, elvá- 
rom, hogy holnap te engedj nekem. Ha mégoly sziklaszilárdan 
hiszel is a magad igazában, én legalább annyira eltökélten hiszek 
a magaméban. Márpedig legfőbb ideje feladnunk ama meggyőző- 
dést, hogy mivel azt hisszük, igazunk van, már muszáj el is ér- 
nünk, amit akarunk. Lefordítva ez annyi, hogy te mindent job- 
ban tudsz, mint más. És még ha ez történetesen megfelelne is a 
valóságnak, ha nem birod róla meggyőzni a másikat, akkor egy- 
szerűen ellenségeddé teszed azt, aki nem ért egyet veled. 

Hosszú távon sokkal többet ér az idő tisztes részében má- 
soknak adni igazat. Ne légy már olyan egoista, olyan elkényezte- 
tett, olyan türelmetlen, ha mások frusztrálnak! Nézz körül: meg 
leszel lepve, hányan, de hányan nem nőttek fel vén korukra! 
Húsz- és hetvenéves koruk között is még szeszélyes gyerekek. 
Némelyik nagyszülő ma is a maga gyermeki igényei szerint igyek- 
szik irányítani a gyerekei életét. És az ilyen ember meglepően 
gyakran méltatlankodik, mert szerettei kitérnek a beszélgetés 
elől, nem emelik fel a telefonkagylót, nem hívják meg, ha társa- 
ság van náluk, a képüket se tolják oda hozzá. De hát az ég sze- 
relmére, miért is tennék? Hisz az efféle idős személy gyakorta bi- 
zony tekintélyes púp a hátunkon. Szegénykét azonban oly mér- 
tékben elvakítja tulajdon nagyszerűsége, olyannyira hiszi, 

hogy joga van megkapni mindent, amit csak akar, hogy fogalma 
sincs róla, mit művel barátaival ás rokonaival, holott a vak is lát- 
ja, milyen pokolian önző, és egy fikarcnyit sem érdekli a mások 
dolga. 

Ezért tehát ha úgy véled, elidegenedtél a világtól, elpattan- 
nak a társasághoz fűződő szálaid — ne másokban keresd a hi- 
bát. Kérdezd csak meg magad, miért ődzkodnak tőled az embe- 
rek. 

Kíméletlenül analizáld magadat, s ha netán illik rád a fenti 
leírás, nosza, légy kedvesebb, tegyél többet felebarátaidért, stra- 
páld magad, hogy szeressenek, és hagyj fel már azzal a hagymá- 
zas eltökéltséggel, hogy neked pedig jár minden, amit csak 
akarsz. Érett gondolkodású emberek ki nem állhatják a magad- 
fajtát. És mégis az ő barátságuk után ácsingózol, holott ők meg 
épp téged óhajtanak a legszélesebb ívben elkerülni. 


Summázat 


Érdemes megtanulnod, hogyan viselkedj társaságban. Ha nem 
igyekszel elsajátítani ezt a mesterséget, meglátod, előbb-utóbb 
kimaradsz minden felnőtt mulatságból. Egyedül étkezni, társa- 
ságba soha el nem jutni, magányosan Utazni — mind-mind a si- 
lány fellépésű ember büntetése. Ha pedig szeretnél megmene- 
külni mindezektől, először is sürgősen igyekezz leküzdeni az em- 
berektől való félelmedet; továbbá ne gurulj dühbe, ha frusztrál- 
nak, ás ne agresszíven, hanem öntudatosan viselkedj embertár- 
saiddal; végezetül pedig egyszer s mindenkorra akaszd szögre az 
önzésedet. 








Épség 


Ha az életből a maximumot akarod kihozni, nem csupán ép lé- 
lekre van szükséged amelyet megfelelően kiképeztek szakszerű- 
feladatok ellátásra, azonfelül tudja, hogyan beszélje ki a test- hol 
az elkeseredést —, hanem ép testre is. Ha egész életedben füs- 
tölsz, akár a gyárkémény, és tönkresilányítottad a tüdődet, életed 
minősége egyenes arányban romlik abbéli képességeddel, hogy 
egy jó mélyet lélegezz. Ha túlsúlyos lévén nem tudsz teniszezni, 
túrázni, sőt akár csak sétálni, pacallá megy az életstílusod. Ha 
rongyosra iszod a májadat, belepusztulsz. Ha túlzabálod magad 
édességgel vagy zsírral, a tudomány mai állása szerint jóval ha- 
marabb megkapod az első infarktust, mint a korosztályod. 

Egyszóval, az életed minőségét meghatározó tényezők között 
is jóformán a legfontosabb, milyen a testi épséged, az egészségi 
állapotod. Ez az alapigazság annyira pofonegyszerű, hogy általá- 
ban nem is igen törődnek vele. Egészségesek vagyunk — nagy- 
szerű. Rá se rántsunk — amíg meg nem betegszünk. Ha kíváncsi 
vagy, milyen lenne bénán az életed, telepedj tolószékbe, és ne 
használd három napig a lábadat. Ha pedig azt szeretnéd tudni, 
milyen az, ha nem lát az ember, kösd be egy napra a szemedet, 
és majd meglátod, mit nem látsz. 

Értjük egymást, ugye? A testnek az az egészség, mint az au- 
tónak a karbantartott motor. Csak az a gyalázat, hogy az au- 
tónkról rendszerint lényegesen többet tudunk, mint a testünkről. 
Szerencsére azonban úgy látszik, a nyugati társadalom lassan- 
lassan változik, és növekvőben van az egészségtudata. Egyre 
többen 

ügyelnek az étrendjükre meg az egészséges életmódra. Ahova né- 
zünk, minden újság, folyóirat, rádió- és televízióműsor tele van 
diétával és tornagyakorlatokkal, és ontják a praktikus tanácso- 
kat, hogyan éljünk hosszabb és boldogabb életet. Ennek a 
könyvnek az olvasója is okosabban teszi, ha jobban odafigyel a 
legmodernebb tudnivalókra az egészséges élet terén, ha nem 
akarja, hogy kurtább és rozogább legyen a maradék élete. 


Mire vagyunk képesek 

Szeretnélek benneteket meggyőzni, hogy megfelelő testgyakorlás- 
sal és étrenddel nagy szolgálatot tehetünk magunknak. Evégből 
hadd ismertessem a kaliforniai Santa Barbarában működő 
,Hosszú Élet?" Központ néhány kutatási eredményét. Óvatosságra 
intenek étrendünk tekintetében, és azt javasolják, csökkentsünk 
öt alapvető tápanyagot. A cukor, a só, a koffein, a koleszterin és 
a zsír szerintük aláássa egészségünket. Javasolják továbbá leg- 
alább másnaponta a kocogást vagy a kiadós sétát. Aki az általuk 
ajánlott életmódot folytatja, az kilencven évig is elél, ha ugyan 
nem tovább, ígérik. (Mint ahogy minden 2000-ben született em- 
bernek az lesz a várható élettartama.) 

A Központ legtöbb látogatója nyolcvanas vagy kilencvenes 
éveiben jár, és fizikailag meglepően aktív. Sokan közülük napon- 
ta több mérföldet futnak, kiegyensúlyozott a vérnyomásuk és a 
szívritmusuk, és Nathan Pritikinnek, a Központ igazgatójának 
megállapítása szerint kivételesen jó egészségnek örvendenek. 

Pritikin kijelentéseit természetesen nem fogadták el “vita 
nélkül, és az egészségügy szakemberei nem mind értenek vele 
egyet. Én azonban igencsak hasonló eredményekkel találkoztam 
számos kutatóintézeti vagy magánkutatócsoport munkájában. 
Jóformán valamennyien arra intenek, csökkentsük a zsír-, a só- 
és a koleszterinfogyasztást, és végezzünk hetente háromszor vagy 
többször félőrányi testmozgást. E tekintetben mindenki egyetért. 
És aki megfogadja ezeket a tanácsokat, csakhamar felülmúlja 
azokat, akik csak legyintenek a hallatukra. 


Hogyan lehet hosszabb az életünk 

A statisztikák szerint a férfiak átlagéletkora hetven év, a nőké 
hetvenhat. Nyilvánvalóan sokan nem érik meg ezt a kort, és so- 
kan túlhaladják. Felmerül a kérdés, lehet-e befolyásolni az em- 
ber 

élettartamát, hiszen az általános vélemény szerint az ember gén- 
jei vagy biológiai felépítése határozzák meg, meddig ét. 

Ifj. Dr. Ralph S. Paffenbarger és munkatársai a kaliforniai 
Stanford Egyetemen végzett kutatásaik során kimutatták, hogy a 
testgyakorlás nagyon is befolyásolja, meddig él az ember. 
Paffenbarger és kollégái 16939 Harvardon végzett személyt vizs- 
gáltak meg, akik 1916 és 1950 között kerültek egyetemre, és 
akiknek az életkora 35 és 47 év között volt a kutatás kezdetén. 
1960-tól 1978-ig kísérték őket figyelemmel. Testgyakorlatokat ír- 
tak elő nekik; volt köztük gyaloglás, lépcsőmászás, és különféle 
sportok. 

Az eredményeket a New England Journal of Medicine-ben 
tették közzé, megállapítva, hogy ,az aktív testmozgást végzők kö- 
rében lényegesen alacsonyabb a halálozási arányszám”. Mi több: 
a rendszeres testedzés ellensúlyozza a magas vérnyomás, a ciga- 
rettázás és a testsúlyproblémák negatív hatását, nemkülönben 
„a fiatalon történő elhalálozás genetikai tendenciáját". Kimutat- 
ták, hogy azok a magas vérnyomású férfiak, akik testedzést vé- 
geznek, , felénél is nagyobb mértékben csökkenthetik a halálozás 
kockázatát, azok a magas vérnyomásúak azonban, akik nem vé- 
geznek testedzést, a legnagyobb kockázattal járó csoportba ke- 
rültek". 

A vizsgálatok értelmében azoknak, akik heti kilenc-tíz mér- 
földet (tizennégy-tizenhat kilométert) gyalogolnak, huszonegy 
százalékkal alacsonyabb a halálozási arányszámuk, mint azoké, 
akik három mérföldet (öt kilométert) vagy kevesebbet. És azok, 
akik heti egy-két órát sportolnak, huszonnégy százalékkal meg- 
növelik várható élettartamukat azokéhoz képest, akik nem. 

Ti, akik nem végeztek rendszeres testedzést, talán pillanat- 
nyilag kényelmesebbé teszitek az életeteket — de ne gondoljátok, 
hogy lesz benne köszönet. Emlékeztek még a halogatásról folyta- 
tott beszélgetésünkre? Mint a fent említett vizsgálat tanúsítja, a 
testedzés sok tekintetben áldásos: vegyük csak a hosszú életet, 
és a jobb életminőséget! 

Nézzük például az én esetemet. Hatvankét éves vagyok. A 
magasságom valamivel több 170 centinél, a súlyom évek óta 61 
kilő, étvágyam pompás, és kifogástalan egészségnek örvendek, 
Reggel kilenctől este hatig lankadatlanul dolgozom, egész nap 
szünet nélkül fogadom a pácienseket, még ebédidőt sem tartok. 

Rendszerint hozatok magamnak egy szendvicset. És jófor- 
mán el sem fáradok egész nap. 

Hetente négy vagy több alkalommal hétkor kelek és torná- 
zom. Bemelegítésül nyújtózkodó gyakorlatokat végzek, hogy vé- 
letlenül meg ne rántsak egy izmot. Azután hússzor egymás után 
derékhajlítással megérintem a lábujjaimat, majd harminc mély 
térdhajlítást végzek. Ezt húsz-harminc ülő-, majd legalább negy- 
ven fekvőtámasz követi (a lábam egy-két lépcső magasságban 
van a padlótól). Ezután húsz percig kocogok, majd lezuhanyo- 
zom. Az egész művelet mintegy fél órát vesz igénybe, és minden 
percét utálom. De valami ellenállhatatlanul arra kényszerit, hogy 
rendíthetetlenül végigcsináljam. Mert ha nem, menten elkezdek 
hízni, délután kettőre elálmosodom, és nem marad bennem any- 
nyi testi-lelki erő, hogy legalább hetente egyszer teniszezzem. 

Tavasszal egy hétig síelek Coloradóban. 1983-ban már az 
aspeni lesiklópályának is nekivágtam, ahol Bill Johnson és Phil 
Maher olimpikonok versenyeztek az 1983-84-es Világkupa ver- 
senyen. Nem is egyszer: hatszor siklottam le azon a pályán. 

Úgy tíz esztendeje próbálkoztam először a búvárúszással, a 
Karib-tengeren. Az egész utazásnak — ha ugyan nem az egész 
életemnek - az volt a legemlékezetesebb napja, amikor alámerül- 
tem egy élő kagylóért. Feleségem, Marcie, és barátaink, Tom és 
Sallie Lundeen voltak velem. Egy kis öbölben horgonyoztunk, és 
úgy nyolc méter mélységben láttuk az óceán fenekén a kagylókat. 
Elsőnek Tom merült le, és nagy diadallal felhozott egyet. Ez en- 
gem is hasonló hőstettre ösztökélt. Amikor még csak háromne- 
gyed mélységig jutottam, úgy éreztem, szétpattan a tüdőm, de si- 
került talajt érnem, megmarkoltam egy kagylót, és felfelé indul- 
tam. A nap folyamán meg is ismételtem a mutatványt, és életem- 
ben még olyan büszke nem voltam, Aztán ráébredtem, hogy 
mindezt a testedzésnek és az ésszerű étrendnek köszönhetem. 
Nagy érzés volt. Learattam keserves munkám gyümölcsét. Sok 
kortársam álmában sem merte volna követni a példámat. 


Az aerobik módszer 
Nincsen abban semmi különös, hogy én le tudok merülni kagyló- 


ért. Te is meg tudnád tenni. Bárki megszerezheti a fizikai erőn- 
létet; jóformán mindegy, miféle testedzési programban veszel 

részt, hasznodra válik, bár persze először beszélő meg a dolgot az 
orvosoddal. 

Jó szívvel ajánlhatom a Dr. Kenneth H. Cooper által megal- 
kotott testedzési programot, amelyet The New Aerohics című 
könyvében ismertet. Részletesen elmondja, korodhoz képest 
mennyi gyakorlatot végezz, hányszor, mennyi ideig. Az én kor- 
csoportom például — ötven fölött — gyalogoljon három mérföldet 
(öt kilométert) kb. 40 perc alatt heti öt alkalommal — ugyancsak 
fürge tempó! Vagy fusson hetente hatszor egy mérföldet (ezerhat- 
száz métert) 6-8 perc alatt, vagy három alkalommal két mérföldet 
(három kilométert) 13-16 perc alatt. Az arányokat a kor szabja 
meg. Más sportokhoz is — kerékpár, úszás, fal-tenisz — meg- 
vannak a megfelelő táblázatok. 

Ha nekivágsz egy ilyesféle programnak. eleinte te is — akár- 
csak én — szörnyű küszködésnek találod. Ahogy azonban erőre 
kapsz, már kutyába se veszed a táblázatokat, egyszerűen mindig 
csak többet és többet csinálsz, amíg úgy nem érzed, hogy most 
már aztán tényleg elég. Minél többet csinálsz (természetesen az 
ésszerűség határain belül), annál jobban érzed magad, és annál 
többre vágyol. Csak az a lényeg, hogy tarts ki, ha mégoly lassú is 
a haladás. Mint már említettem: a legcsekélyebb haladás is hala- 
dás. 


Bűnök 


A cigarettázás, az alkohol, a kábítószer és a helytelen étrend a 
négy főbűn, amely megrabol egészségedtől, és időnap előtt meg- 
vénít. 1984-ben az Egyesült Államokban kétszázezer embert vitt 
el a tüdő- és a vastagbél-végbélrák. A dohányosok tizenötször 
nagyobb mértékben vannak kitéve a rák veszedelmének, mint a 
nemdohányzók. És az utóbbi csoport rákbetegeinek túlélési ará- 
nya körülbelül hetven százalék. Hasonló statisztikai adatok idéz- 
hetők alkohollal és bizonyos táplálékfajtákkal kapcsolatban. És 
az a keserves a dologban, hogy még csak nem is kellene teljes 
mértékben letenni ezekről a bűnökről egészségünk megóvása ér- 
dekében. Iszom, remekül étkezem — de mindent csak módjával. 
Csak a kábítószert kerülöm. Sohasem próbálkoztam marihuáná- 
val, sem egyéb fűvel. Repülök én minden művi segítség nélkül. 
semmi szükségem rá, hogy ronda szokások rabja legyek. 

De hadd mondjak valamit arról, ahogyan dohányzom és 
iszom. Tizennyolc éves fejjel, amikor besoroztak, kezdtem cigaret- 
tázni és pipázni. Pocséknak találtam a cigarettát; eleinte ugyan 
megpróbáltam leszívni a füstöt, de volt annyi eszem, hogy felad- 
tam. A pipa már ízlett, de a füstjét nem szívtam le. Rászoktam, 
hogy pipával a szájamban koncentrálja, a füst meg ott gomolyog 
előttem. Amolyan karosszékben töprengő fajta vagyok, szívesen 
elüldögélek, ha ott a kedvenc pipám a számban... 

Tanulgattam hát néhány esztendeig a pipázást, aztán mire 
megszereztem a nagydoktorimat, megtanultam szivarozni. Imád- 
tam a szivart, szívtam is egész nap, pipával váltogatva. Hanem 
úgy tíz esztendeje felhagytam mindkettővel, mert lelki szemeim 
előtt felrémlett, amint arcomat vagy inyemet megtámadja a rák. 
El is határoztam, hogy végképp búcsút mondok a dohányzásnak. 

Iddogálok is néha, de csak mértékkel. Megtaláltam a mód- 
ját, hogy a kecske is jóllakjon, a káposzta is megmaradjon. Fel- 
nőtt korom óta jóformán minden áldott este megiszom egy pohár 
bort vagy egy koktélt, a hazajövetelem meg a vacsora között. Ha 
vendéglőbe megyek, szinte mindig bort iszom, egy pohárral, leg- 

feljebb kettővel. Ha 

Az evés? Tudom én, mi a jó. Élvezem az ízletes kosztot, 
imádom a jó vendéglőket. De nem viszem túlzásba. Köztudottan 
jó az étvágyam, de sose zabálom magam pukkadásig. És ha jól- 
laktam, az is megesik, hogy lemondok az édességről. Fagylaltot, 
csokoládét jóformán sohasem fogyasztok. Ha igen, akkor utána 
egy-két napig megvonom magamtól a desszertet. Ha egyik nap 
bélszínt eszem; hogy zsír- és koleszterinszegény tegyen az ebé- 
dem, azon a héten többször már nem eszem ugyanazt. Ha a hét 
folyamán kettőnél többször eszem reggelire tojást, ügyelek rá, 
hogy a közbülső napokon zabpehely legyen a reggelim, sovány 
tejjel. Szeretem ugyan sóval-vajjal a csöves kukoricát, mégis le- 
szoktam mindkettőről. Napjában nem iszom három csészénél 
több kávét; kólát, szénsavas üdítőt pedig egyáltalán nem. Abban 
is van koffein és cukor. 

Gyakran eszem halat, valamint csirkét, bőre nélkül, roston 
sütve vagy főzve, lehetőleg nem olajban kisütve. Salátához tejfö- 
lös-sajtos-majonézes öntet helyett citromlevet, ecetes mártást, 
borecetet és egy kevés olajat használok. Jóból is megárt a sok. 


Fogyókúra 


Amióta a nyugati társadalom éberen figyeli, kinek milyen az 
alakja, fogyókúráról fogyókúrára haladunk; olykor még afféle 
furcsaságoktól sem riadunk vissza, hogy napi táplálékunk nyolc 
pohár víz legyen, avagy semmi egyéb, csak grapefruit. Nincs is 
ezen semmi csodálatos, hiszen mióta ráébredtünk, mennyire fe- 
nyegeti az egészségünket a túlsúly, kétségbeesett igyekezettel 
próbáljuk kordában tartani a kilőkat. Fogyókúrázni kell, igen. 
Csakhogy egyre több bizonyíték vall arra, hogy a fogyókúra egy- 
magában nem sokat ér. Mi több: a fogyókúrázók kilencvenöt szá- 
zaléka idővel visszanyeri a keservesen leadott súlyát. Sőt még rá 
is tesz néhány kilót. 

A testnek úgy látszik van valamiféle benső érzéke ahhoz, 
hogy mennyi legyen a súlya. Elér egy „stabil pontot", azt a súlyt 
ugyanis, amelyet mindenki elér és megtart, ha normális étkezési 
szokásait nem zavarják. A test ezen a ponton állva ver vissza 
minden súlyváltoztatási kísértetet. A pontot a test fizikai tényezői 
határozzák meg, nem pedig a társadalomnak az egészség avagy 
szépség tekintetében megszabott normái. 

A modern kutatás kimutatja, hogy ha éhezteted magadat, a 
test jobban hasznosíthatja azt a kevés felvett táplálékot, annak 
érdekében, hogy a súlya megmaradjon. Igen ám, de ezenközben 
nemcsak a hájt emészti fel, hanem az izmokat is. Hogy ne csök- 
kenjen tovább a testtömeg, a test elfárad, és az ember lelassul, 
hogy ne használjon el több energiát. 

A test idővel hozzászokik bizonyos kalóriafelvételhez, de ez 
nem lesz tartós. A fogyókúrázó hajlamos kissé lazítani a diétán, 
noha nem hagy fel vele teljesen. Kevesebbet eszik, mint amennyit 
szokott, de többet, mint akkor, amikor még teljes diétán volt. És 
ez a kis többlet elegendő ahhoz, hogy súlyt szedjen magára — a 
test ugyanis időközben megtanulta, hogyan gazdálkodjék keve- 
sebbel. Voltaképpen ez is a túlzásba vitt evés egy formája, ám az 
izomszövetet nem regenerálja, csak a háj jön vissza. És mire ez 
néhányszor megismétlődik, a páciensen Dr. Joseph Maciejko 
pszichológus szavaival élve „több a hájtömeg, mint a hústömeg”. 
Avagy: ha a súlya azonos is a fogyókúra előttivel, szegény diétázó 
,kövérebb, mint valaha". 

Dr. Maciejko azonban a táplálkozási rendellenességek ame- 
rikai szaklapjában, a Renaissance-ban megállapítja, hogy ezzel 
még nincs vége a mesének. A test emlékszik rá, hogy végigcsinál- 
ta a diétasorozatot, és ahány fogyókúra, annyival kevésbé lesz 
képes veszíteni a súlyából. Ha például egy kísérleti patkányt dié- 
tára fognak, később pedig hagyják normálisan táplálkozni, vissza 
fogja nyerni a leadott súlyt. Ha azonban másodszor is fogyókú- 
ráztatják, kétszer annyi idő kell hozzá, hogy ugyanannyit veszít- 
sen a súlyából. Harmadszorra pedig háromszor annyit. 

A kaliforniai egyetemen, Berkeleyben végzett kutatások 
ugyanilyen eredményeket hoztak: a kalóriák csökkentése önma- 
gában nem elegendő súlyveszteség előidézésére. Hízásra hajla- 
mos személyek nyilvánvalóan kisebb arányban égetik el a kalóri- 
ákat, mint más, még ha ugyanolyan fizikai tevékenységet fejte- 
nek is ki. 

A súly szinten tartásával kapcsolatban vélhetőleg nem 
mondták még ki az utolsó szót. Lépést kell tartanunk a témáról 
megjelenő folyóiratközleményekkel, egészségügyi tanácsokkal, 
könyvekkel és előadásokkal. Azt a néhány egészségügyi folyóira- 
tot, melyre előfizetek, feltűnő helyen tartom a várószobámban. A 
népszerű egészségügyi közlemények folyamatosan informálnak a 
korszerű étkezési szokásokról, a megfelelő testedzésről, és ellát- 
nak 

egészségügyi tanácsokkal. Az önérdekű ember járjon utána 
ezeknek a dolgoknak: szánja rá az időt, hogy olvasson, hogy néz- 
ze a tárgyban látható televíziómúűsorokat. Ha megfelelően tájéko- 
zott, kezébe veheti életének az irányítását. Ez a józan és ésszerű 


eljárás. 
Ha megfogadod mindazt, amit a fentiekben leírtam — le- 
gyen mégoly vázlatos is a tájékoztatás —, egészségesebb és hosz- 


szabb lehet az életed. És azt se feledd, micsoda örömöd lesz ab- 
ból, ha tevékenyebb, csinosabb leszel, és olyasmiben is részt ve- 
hetsz, amiben addig a gyengeséged vagy a súlyod megakadályo- 
zott. 


Bőség 


Az önhanyagolásnak igen gyakori módja, ha valaki nem veszi 
annyi hasznát a pénzének, mint amennyit vehetne — ha volna 
némi fogalma a pénzügy alapelemeiről. Legtöbb embernek sok 
pénz megy át a kezén élete folyamán. Némelyikük jó hasznát ve- 
szi, és mire visszavonul, tekintélyes jövedelmet élvez, mások meg 
ott állnak egy árva peták nélkül. Na és persze olyanok is vannak 
szép számmal, akik egész életükben csinos jövedelmet hűztak, 
sőt egyenesen gazdagok voltak, de mert nem érdekelte őket a 
pénz, vagy nem értettek hozzá, hogyan fiaztassák, hát elszórták a 
hónapok, az évek során, és végül ott maradtak szinte nincstele- 
nül. 

Kevés szomorúbb módja van az önhanyagolásnak, mint 
hogy valaki ostobán bánik a pénzzel. Mint már ebben a könyvben 
is számos alkalommal hangsúlyoztam, a pénz óriási kényelmet, 
lélektani biztonságot, jólétet, hatalmat ad. Márpedig mindezekért 
érdemes verekedni, meg tervezni. És a megszerzésüknek a pénz 
igen tiszteletreméltő és praktikus módja. 

Amint azonban előzőleg szintén utaltam rá, a pénznek saj- 
nálatos módon igen rossz a híre. Aki megszerzi, mentegetőzik 
miatta, bűntudatot érez, mert fontosnak tartja, kikiáltják a sze- 
rencsétlent zsugorinak, kapzsinak, fösvénynek, egyenesen undo- 
rítónak, mert annyira fontos neki a kereset, a profit és a megta- 
karítás. 

szabadulj meg ezektől a nevetséges képzetektől, különben 
te is lehúzhatod magad a hasonlóan gondolkodókkal egyetem- 
ben. A pénz egyszerúen kényelmes mód annak bemutatására, 
mennyit 

dolgoztál. Na persze itt nem olyanokra gondolok, akik vagyont 
örököltek. De még az örökölt pénzt is valamikor meg kellett sze- 
reznie valakinek, aki vagy kutya keményen dolgozott, vagy — rit- 
kábban — piszok szerencséje volt és olajra vagy aranyra buk- 
kant, netalán lottón nyert pár milliócskát. 

Félretéve a vagyonszerzésnek ezt a fent említett néhány sze- 
rencsés módját, ott van még a pénzügyi függetlenség elnyerésé- 
nek lassú, de biztos útja — már persze ha ismered az alapszabá- 
lyokat. Ha nem, hát tanuld meg gyorsan, nagy szolgálatot teszel 
magadnak is, a családodnak is. Nem jársz úgy, mint nemegy pá- 
ciensem, akinek megszűnt a munkahelye, másutt kellett munkát 
keresnie, de a másik államba település bizony nem volt könnyű 
feladat. Akadt közöttük olyan is, aki húsz esztendei jól fizetett 
munka után mindössze egy autót tudott felmutatni. Volt, aki 
még résztulajdonosa sem volt a háznak, amelyben lakott, hanem 
fizette érte a lakbért. Sokuknak nem voltak műtárgyai, sem 
egyéb tulajdonuk, amit pénzzé tehettek volna, mert jóformán az 
utolsó krajcárig elköltötték a jövedelmüket. Amikor pedig elapadt 
a jövedelem és megszűnt az állás, kint voltak az utcán, ugyan- 
úgy, ahogy húsz éve elkezdték — nincstelenül. 

Ez bizony pénzügyi katasztrófa. Holott nem lett volna nehéz 
elkerülni. Ezek az emberek szakasztott úgy elhanyagolták magu- 
kat, mintha csak kitették volna a pénzüket, a holmijukat a ház 
elé a járdára, aztán ott hagyták volna Isten nevében. Jóformán 
előre elrendeltetett, hogy nincstelenül, kétségbeesetten, depresz- 
sziósan végezzék, amiért hosszú évek munkálkodása után nem 
maradt egyebük, mint a napról napra élők könnyelmű életének 
rózsás emlékei — amivel azonban jelen munkanélküli, nincstelen 
állapotukban nem mennek semmire. Emlékekből nem lehet jól- 
lakni. Ha nem teszel félre pénzt a jövőre, szenvedni fogsz. Ez is 
csak a halogatás egy formája. Hogy te már csak így tudsz élni, 
hogy élvezted minden percét — ez bizony nem gyógyír a szenve- 
désre, amely rád vár, ha nem készíted fel magad kemény mun- 
kával arra az időre, amikor nem tudsz majd dolgozni. 

Mark Olvar Haroldsen fejti ki a Hogyan ébresszük fel a ben- 
nünk szunnyadó pénzügyi zsenit című könyvében, hogy a lakos- 
ság felének halvány fogalma sincs arról, hogyan működik a pénz- 
felhalmozás. Idézi azt az esetet, amikor a megkérdezett két lehe- 
tőség között választhatott: kaphat napi ezer dollárt harmincöt 

napon át, vagy kaphat egy centet, és azt harmincöt napon át 
mindennap megduplázza. Melyik ajánlat a kedvezőbb? 

Az első ajánlat elfogadása esetén nyilván harmincötezer dol- 
lárod lenne a harmincöt nap végeztével. Ha azonban elfogadod az 
egy centet, és harmincöt napon át mindennap megduplázod, a 
harmincötödik napon döbbenetes összeg: 171 798 691 dollár és 
80 cent üti a markodat. 

Akárhány pénzügyi könyvet elolvasok, mindig rábukkanok 
a következő tanácsra: ha idősebb korodra anyagi függetlenségre 
vágyol, takaríts meg pénzt, fektesd be, és hagyd, hogy felgyűljön. 
Valamennyi szaktekintély azt javasolja: ha nekilátsz anyagi jövőd 
megtervezésének, és történetesen nem bukkantál olajforrásra, 
akkor minden keresetedből tegyél félre tíz százalékot a nehezebb 
időkre. Ne költs belőle; hagyd, hogy megfiaddzon. 

Amikor elegendő pénzed gyűlt össze, hogy üzletbe, ingat- 
lanba, gyűjteménybe, bélyegekbe, részvénybe és más effélékbe 
fektesd — tedd meg. Hagyd, hogy a megtakarított pénzed dolgoz- 
zon helyetted. Gondold, hogy mindegyik dollár egy-egy munkás, 
megannyi nagy erejű őriás, aki akkor is tehet érted valamit, ami- 
kor édesdeden alszol az ágyadban, vagy vakációzol, vagy csak 
tengsz-lengsz hétvégén. Azok a dollárok dolgoznak, ha tudod, 
hogyan fektesd be őket. 

Mihelyt összegyűlt egy kis pénzecskéd, nehogy eszedbe jus- 
son elkölteni! Mindig élj kevesebből, mint amennyit megkeresel. 
És ha többet keresel, fizess többet magadnak. Becslések szerint 
száz közül mindössze egy ember vagyonos, mire eléri a nyugdíj- 
korhatárt, négy anyagilag független, öt még dolgozik hatvanöt 
esztendősen, harminchat már meghalt, és ötvennégynek nincs 
egy vasa sem. 

Nézzük csak, mi történt, ha olyasfajta befektetést eszközöl- 
tél, amely az 1980-as évek derekán volt divatos. Ha befektetsz 
ötezer dollárt 5%-os kamatozással tizenöt évre, lesz összesen 10 
395 dollárod. Ha ötezer dollárt 10%-kal fektetsz be, tizenöt év 
múlva 20 886 dollárod lesz. Figyeld csak meg: ezek a számok 
egyetlen nagyobb összegre vonatkoznak, amelyet egyetlen alka- 
lommal fektettél be. Na de nézzük meg, mi történik, ha évente 
megtoldod valamivel a befektetett összeget. Mondjuk ötezer dol- 
lár 59 -kal minden évben, tizenöt éven át, 133 288 dollárt ered- 
ményezne. Holott készpénzben mindössze évi ötezer dollárt fek- 
tettél be, vagyis összesen hetvenötezret. A befektetett 

pénz tehát 38 275 dollárt fiadzott. És mivel manapság az 5% 
igencsak alacsony, gondolkodjunk reálisan, és vegyünk alapul 
10%-ot. Ha tizenöt éven át évente befektetsz ötezer dollárt 10%- 
kal, a végösszeg 174 749 dollár lesz. Nettő jövedelmed ez esetben 
közel százezer dollár, és a kétszeresénél is többet kaptál a pénze- 
dért. Na most tegyük fel, hogy ezt nem tizenöt, hanem harminc 
esztendeig csinálod. Az anyagi függetlenség elnyerésének sarka- 
latos tényezője az idő. 10% esetén például a pénzed minden 7,2 
esztendőben megduplázódik. Ha tehát le tudod kötni a pénzedet 
10%-os kamatra, megközelítőleg tizenöt év alatt kétszer is meg- 
duplázódik. Ha pedig harminc évnyi befektetésről beszélünk, 
négyszer. Ha például harminc éven át be tudsz fektetni évi ezer 
dollárt 10% -kal, a harminc esztendő elteltével 180 943 dollár lesz 
erőfeszítésed jutalma. Ne feledd: ez mindössze évi ezer dollár. 
Költesz ennyit tisztítóra, esetleg kertészfelszerelésre, elektronikus 
berendezésre, vendéglőre, vagy vakációra. Ebben áll a pénzfiazta- 
tás szépsége. 

Nem vagyok közgazdász, és köteteket töltene meg, amit nem 
tudok a pénzről. Nem is folytatom hát ezt az okfejtést, mert már 
Így is ismeretlen vizekre tévedtem. Csak arra szeretnélek figyel- 
meztetni: hiába vagy eszes és művelt, ha nem tudod, hogy mit 
kezdj a pénzzel. Akiket megtanítanak rá, hogyan végezzék el a 
munkájukat, amiből aztán kényelmesen megélhetnek, azokat 
sajnos nem tanítják meg rá, hogy hogyan fektessék be a pénzü- 
ket. Magam is a kelleténél jóval később tanultam meg mindezt, 
és bánom, mint a kutya, hogy nem sok-sok évvel ezelőtt kezdtem 
a pénzemet okosabban kezelni. 


Ajánlások 


Ne áltasd magadat azzal, hogy ma kell élni, hisz holnap talán 
már meghalunk. Ez így nem egészen pontos. Az az igazság, hogy 
elélhetsz még jó pár esztendeig. Máskülönben miért is kuncso- 
rogna kegyeidért a biztosítótársaság? 

Ha van a helyi főiskolán pénzgazdálkodási tanfolyam, irat- 
kozz be, vagy keress ilyesféle hirdetést az újságban. Megéri a pár 
dollárt, amibe kerül, már persze ha valóban megtanítanak a 
pénzzel gazdálkodni. Persze lesz olyan, aki rád akar sózni holmi 
programot, vagy ingatlanvásárlási tanfolyamra invitál, és így to- 
vább 


107 


Az utóbbiról nem nyilatkozhatom, mert sosem volt dolgom ilyen- 
nel. De részt vettem olyan főiskolai tanfolyamon, ahol mindent 
megtanítottak részvényekről, biztosításról,  végrendeletekről, 
bankokról. Még ha alapfokú is a tanfolyam, az se baj, sőt annál 
jobb. Megtanulsz valami értékeset, és feltámad az étvágyad, hogy 
magasabb fokú tanfolyamokat is látogass. 

Ajánlom továbbá, hogy olvass pénzgazdálkodással foglalko- 
zó könyveket. Vagy ha ezt sokallod, legalább hasonló témájú fo- 
lyóiratot. Én kettőre is előfizettem, és a rendszeres kezelésből so- 
kat tanultam. 

Pénzed felhasználásának egyik legfontosabb módja: fordulj 
pénzügyi szakértőhöz. Kiváltképp olyanhoz, aki nem árul egye- 
bet, csak a szolgálatait. Nem akar veled biztosítást kötni, ingat- 
lant rád sózni, semmi ilyesmit. Egyszerűen megtanít rá, mit 
kezdhetsz a pénzeddel — amit okosabbra nem is költhetnél. 

Nehogy azt hidd, hogy pénzzel bánni a legegyszerűbb dolog, 
mindenki ismeri a módját — te is éppen úgy, mint bárki más. Ez 
egyszerűen nem igaz. Ugyanezzel az okoskodással találkozom 
időnként egyeseknél, akik nem értik, miért kellene klinikai pszi- 
chológushoz fordulniuk. Azt hiszik, mindent tudnak az emberi 
viselkedésről, és nem vesznek tudomást arról az apróságról, hogy 
mi nyolc évig tanuljuk a tárgyat az egyetemen. Én csakugyan so- 
kat tudok az emberi kapcsolatokról és a pszichopatológiáról, 
amiről az átlagembernek fogalma sincs. Őszintén hiszem, hogy 
általában nem kidobott pénz, amit a tanácsaimra költenek. És 
én is ugyanígy vélekedem a pénzügyi tanácsadóról, aki érti a dol- 
gát, vagy az autószerelőről, aki szintén érti a magáét. 
Mindannyiunknak megvan a szakterülete, és ha olyasmire van 
szükséged, amit tudunk, nem árt, ha felkeresel bennünket. 

Köszönöm, hogy vetem tartottál ezeken az oldalakon. Remélem, 
meggyőző, amit mondtam, és ezentúl jobban fogod szeretni ten- 
magadat. Sok energiát igénylő feladat, és eltart egy életen át. A 
társadalom ereje, karöltve a benned munkálkodó erővel mindig is 
hajlik rá, hogy megpróbáljon letörni. Ez a két erő hajlamos téged 
értéktelennek és jelentéktelennek látni. Nagyon kérlek, sose fe- 
ledkezz meg a jelenlétükről, mert a végén még megadod magad, 
és elhiszed nekik, hogy alacsonyabb rendű vagy és értéktelen. 

Könyvemben igyekeztem eléd tárni, hogyan állhatsz ellen a 
külső és a belső hangnak, amely azt állítja, hogy értéktelen vagy. 
Fel a fejjel! Töltse el szívedet reménység! Ne hagyd, hogy a világ 
pesszimizmusa megfojtson elkeserítő üzeneteivel! Tagja vagy az 
emberi fajtának, világunk e leglátványosabb teljesítményének! 
Ha tökéletes nem is vagy, több benned a jó adottság, mint a hi- 
ba. 

Fogadd el magadat úgy, ahogy vagy, hibáiddal, ha már vál- 
toztatni nem tudsz rajtuk. Jó tanácsokat követve, kemény mun- 
kával azonban olyannyira javíthatsz gyengeségeiden, makulái- 
don, hogy ne akadályozzanak az élet élvezetében 

Hagyj fel az önhanyagolással. Aligha segíthetsz másokon, 
ha magadon sem tudsz segíteni. Ha törődsz épségeddel és bősé- 
geddel, érzéseiddel, döntéseiddel, amelyek az eljövendő évekre 
nagy szánom-bánomot vagy nagy örömöt tartogatnak, és ha 
számon tartod, ki az, aki az életedet irányítja, hasznosabb szol- 
gálatot teszel tenmagadnak és felebarátaidnak egyaránt. 

Fel a fejjel — hiszen páratlan vagy a magad nemében! Légy 
büszke rá, hogy korlátaiddal egyetemben is van benned kellő 

tehetség, értelem és kezdeményezés, hogy ésszerű mértékben tel- 
jesítsd küldetésedet ezen az árnyékvilágon! 

Fel a fejjel — kíváncsi és gyengéd tekintettel szemléld a Vi- 
lágot. És többnyire hasonlóképp válaszol majd neked is a világ. 
De ha nem — ne tétovázz: légy erős, mert tudod a te szívedben, 
hogy nem rosszak ők; olyanok, mint te: épp csak nem tökélete- 
sek. De mert te értékeled tenmagadat, nekik se engedd, hogy 
semmibe vegyenek. 

Akárhány esztendő méretett is ki még számodra a Földön, 
élj vele okosan. Ésszerű mértékig elégítsd ki leghőbb vágyaidat és 
igényeidet. És mindig szentelj magadnak annyi gondot és figyel- 
met, amennyit a szívedhez legközelebb állóknak szentelnél. Tu- 
lajdon legbecsesebb szándékaidnak lenne a megcsúfolása, ha 
másokat tisztelnél csupán, tenmagadat nem. Tanítsd meg a töb- 
bieknek az önelfogadás erkölcsiségét méghozzá úgy, hogy magad 
jársz elöl jó példával. 

